
Uvod 


1. Industrijska revolucija in njene posledice so se izkazale 
za katastrofo. Močno so podaljšale pričakovano življenjsko 
dobo tistih med nami, ki živimo v "naprednih" državah, vendar 
so destabilizirale družbo, naredile življenje neizpolnjujoče, 
človeška bitja stale dostojanstva, povzročile splošno razširjeno 
psihološko trpljenje (v tretjem svetu tudi fizično) in resno 
škodovale naravnemu svetu. Nadaljnji razvoj tehnologije 
bo razmere zgolj poslabšal. Človeška bitja bodo gotovo 
izpostavljena še večjim poniževanjem in naravnemu svetu bo 
narejena še hujša škoda, verjetno bodo nastali še večji družbeni 
pretresi in psihično trpljenje, in najbrž nas bo privedel do 
povečanega fizičnega trpljenja tudi v "naprednih" državah. 

2. Industrijsko-tehnološki sistem bo morda preživel, morda 
pa se bo sesul. Če preživi, lahko morda sčasoma doseže nizko 
stopnjo fizičnega in psihičnega trpljenja, vendar šele po dolgem 
in zelo bolečem obdobju prilagajanja in le za ceno trajne 
redukcije ljudi in številnih drugih živih organizmov na nič 
več kot tehnične produkte, zobnike v družbenem stroju. Poleg 
tega, če sistem preživi, bodo posledice neizogibne: sistema ni 
možno reformirati ali spremeniti, da bi preprečili, da bi ljudem 
odvzel dostojanstvo in avtonomijo. 

3. Če se sistem sesuje, bodo posledice še vedno zelo 
boleče, toda večji kot bo sistem zrasel, bolj katastrofalne bodo 
posledice njegovega propada, zato je bolje, če se bo sesul, da 
se sesuje prej kot slej. 

4. Zato zagovarjamo revolucijo proti industrijskemu 
sistemu. Ta revolucija lahko uporablja nasilje ali pa tudi ne; 
lahko je nenaden ali pa relativno postopen proces, ki traja nekaj 
desetletij. Ničesar od tega ne moremo predvideti. Vendar na zelo 
splošen način orisujemo ukrepe, ki bi jih morali sprejeti tisti, ki 


sovražijo industrijski sistem, da bodo lahko tlakovali revoluciji 
proti tej obliki družbe. To ne sme biti politična revolucija. 
Njen cilj ne bo strmoglavljenje vlad, temveč gospodarske in 
tehnološke osnove sedanje družbe. 

5. V tem prispevku se osredotočamo le na nekatere 
negativne trende, ki so zrasli iz industrijsko-tehnološkega 
sistema. Druge tovrstne dogodke omenjamo le na kratko ali 
jih v celoti prezremo. To ne pomeni, da menimo, da so ti 
drugi trendi nepomembni. Iz praktičnih razlogov moramo 
našo razpravo omejiti na področja, ki niso bila deležna dovolj 
javne pozornosti ali na katerih imamo povedati kaj novega. 
Na primer, ker obstajajo dobro razvita okoljevarstveniška in 
konservacijska gibanja, smo zelo malo pisali o degradaciji 
okolja ali uničevanju divje narave, čeprav menimo, da sta gre 
za zelo pomembni tematiki. 


Psihologija modernega levičarstva 


6. Skoraj vsi se strinjamo, da živimo v globoko težavni 
družbi. Ena najbolj razširjenih manifestacij blaznosti našega 
svetaje levičarstvo, zato lahko razprava o psihologiji levičarstva 
služi kot uvod v splošno razpravo o problemih sodobne družbe. 

7, Toda kaj je levičarstvo? V prvi polovici 20. stoletja je bilo 
levičarstvo praktično enačeno s socializmom. Danes je gibanje 
razdrobljeno in ni jasno, koga lahko upravičeno imenujemo 
levičar. Ko v tem članku govorimo o levičarjih, imamo v mislih 
predvsem socialiste, kolektiviste, "politično korektne" tipe, 
feministke, gejevske in invalidske aktiviste, borce za pravice 
živali ipd. Niso pa vsi, ki so povezani z enim od teh gibanj, 
levičarji. Kar skušamo opisati v razpravi o levičarstvu, ni toliko 
gibanje ali ideologija kot psihološki tip, ali bolje rečeno skupek 
takih sorodnih tipov. Kaj mislimo z '"levičarstvom," se bo bolj 


jasno pokazalo med našo razpravo o levičarski psihologiji. 
(Glejte tudi odstavke 227—230.) 

8. Kljub temu bo naše pojmovanje levičarstva ostalo veliko 
manj jasno, kot bi si želeli, vendar se zdi, da za to ni nobene 
rešitve. Poskušamo na grob in približen način nakazati dve 
psihološki težnji, za kateri menimo, da sta glavna gonilna sila 
sodobnega levičarstva. Nikakor ne trdimo, da govorimo vso 
resnico o levičarski psihologiji. Poleg tega naša razprava velja 
samo za sodobno levičarstvo. Vprašanje, v kolikšni meri bi 
našo razpravo lahko aplicirali na levičarje 19. in zgodnjega 20. 
stoletja, puščamo odprto. 

9. Dve psihološki težnji, značilni za sodobno levičarstvo, 
imenujemo "občutki manjvrednosti" in "prekomerna 
socializacija." Občutki manjvrednosti so značilni za sodobno 
levičarstvo kot celoto, čezmerna socializacija pa le za določen 
segment sodobnega levičarstva, vendar je ta segment zelo 
vpliven. 


Občutki manjvrednosti 


10. Z "občutki manjvrednosti" ne mislimo samo na 
občutke manjvrednosti v strogem pomenu besede, temveč 
na cel spekter sorodnih lastnosti, nizka samopodoba, občutki 
nemoči, depresivna nagnjenja, defetizem, občutki krivde, 
samosovraštvo, itd. Trdimo, da imajo sodobni levičarji nekaj 
takih občutkov (lahko bolj ali manj potlačenih) in da so ti 
občutki odločilni pri določanju smeri sodobnega levičarstva. 

ll. Ko si nekdo razlaga kot slabšalno skoraj vse, kar 
se pove o njem (ali o skupinah, s katerimi se identificira), 
sklepamo, da ima občutke manjvrednosti ali nizko samozavest. 
Ta težnja je izrazita med aktivisti za pravice manjšin, ne 
glede na to, ali pripadajo manjšinskim skupinam, katerih 

pravice zagovarjajo ali ne. Preobčutljivi so glede besed, ki 
se uporabljajo za označevanje manjšin, in glede vsega, kar 
se govori o manjšinah. Izrazi "črnec," "orientalec," "invalid" 
ali "deklina" za Afričana, Azijca, invalida ali žensko prvotno 
niso imeli slabšalnega prizvoka. "Deklina" in "baba" sta bili 
samo ženski ekvivalenti za "dečko," "tip" ali "ded." Negativne 
konotacije so tem izrazom pripisali aktivisti sami. Nekateri 
aktivisti za pravice živali so šli tako daleč, da so zavrnili besedo 
"hišni ljubljenček" in vztrajali pri njeni zamenjavi z "živalski 
spremljevalec." Levičarski antropologi se zelo trudijo, da bi se 
izognili temu, da bi o primitivnih ljudstvih povedali karkoli, 
kar bi bilo možno interpretirati kot negativno. Želijo zamenjati 
besedo "primitiven" z "nepismen." Zdijo se skoraj paranoični 
glede vsega, kar bi lahko slučajno nakazovalo, da je katera 
koli primitivna kultura manjvredna od naše. (Ne mislimo 
namigovati, da SO primitivne kulture manjvredne od naše. 
Poudarjamo le preobčutljivost levičarskih antropologov.) 

12. Tisti, ki so najbolj občutljivi na "politično nekorektno" 
terminologijo, niso povprečni temnopolti prebivalci geta, 
azijski priseljenci, zlorabljene ženske ali invalidi, ampak 
manjšina aktivistov, od katerih mnogi sploh ne pripadajo 
nobeni "zatirani" skupini in prihajajo iz privilegiranih slojev 
družbe. Politična korektnost je dobro zasidrana v krogih 
univerzitetnih profesorjev, ki imajo zagotovljeno zaposlitev z 
ugodnimi plačami in med katerimi je večina heteroseksualnih 
belih moških iz srednjerazrednih družin do družin višjega 
srednjega razreda. 

13. Mnogi levičarji se intenzivno identificirajo s problemi 
skupin, ki imajo podobo šibkih (ženske), poraženih (ameriški 
Indijanci), odvratnih (homoseksualci) ali kako drugače 
manjvrednih. Levičarji sami menijo, da so te skupine 
manjvredne. Sami sebi nikdar ne bi priznali, da imajo takšna 
čustva, vendar se prav zato, ker te skupine vidijo kot manjvredne, 

identificirajo z njihovimi težavami. (Ne zatrjujemo, da so 
ženske, Indijanci itd. manjvredni; poudarjamo le levičarsko 
psihologijo.) 

14. Feministke si obupno želijo dokazati, da so ženske 
enako močne in sposobne kot moški. Očitno jih pesti strah, da 
ženske niso tako močne in sposobne kot moški. 

15. Levičarji običajno sovražijo vse, kar ima podobo 
močnega, dobrega in uspešnega. Sovražijo Ameriko, sovražijo 
Zahodno civilizacijo, sovražijo bele moške, sovražijo 
racionalnost. Razlogi, ki jih levičarji navajajo za sovraštvo do 
Zahoda, itd., očitno ne ustrezajo njihovim pravim motivom. 
pravijo, da sovražijo Zahod, ker je bojevit, imperialističen, 
seksističen, etnocentričen in tako naprej, toda kjer se te iste 
napake pojavljajo v socialističnih državah ali v primitivnih 
kulturah, levičar najde izgovore zanje, ali pa kvečjemu 
oklevajoče prizna, da obstajajo; medtem ko nmavdušeno 
opozarja (in pogosto močno pretirava) na te napake tam, kjer 
se pojavljajo v Zahodni civilizaciji. Tako je jasno, da te napake 
niso pravi motiv levičarjev za sovraštvo do Amerike in Zahoda. 
Sovražijo Ameriko in Zahod, ker sta močna in uspešna. 

16. Besede, kot so "samozavest," "zanašanje nase," 
"pobuda," "podjetnost," "optimizem," itd., igrajo malo 
vlogo v liberalnem in levičarskem besednjaku. Levičar je 
antiindividualističen, pro-kolektivističen. Želi si, da bi družba 
rešila probleme vseh namesto njih, zadovoljila potrebe vseh 
namesto njih, skrbela zanje. Ni tiste vrste oseba, ki bi imela 
notranji občutek zaupanja v svojo sposobnost reševanja lastnih 
težav in zadovoljevanja lastnih potreb. Levičar nasprotuje 
konceptu tekmovanja, ker se globoko v sebi počuti kot 
poraženec. 

17. Umetnost, ki pritegne sodobne levičarske intelektualce, 
se ponavadi osredotoča na umazanost, poraz in obup, ali pa 
prevzame orgiastični ton, zavrže racionalni nadzor, kot da ni 

nobenega upanja, da bi karkoli dosegli z racionalnim izračunom 
in je vse, kar nam preostane, potopiti se v občutke trenutka. 

18. Sodobni levičarski filozofi radi zavračajo razum, znanost, 
objektivno resničnost in vztrajajo, da je vse kulturno relativno. 
Res je, da se lahko resno sprašujemo o temeljih znanstvenih 
spoznanj in o tem, kako, če sploh, lahko definiramo koncept 
objektivne resničnosti. A očitno je, da sodobni levičarski filozofi 
niso zgolj hladnokrvni logiki, ki sistematično analizirajo temelje 
znanja. V svoj napad na resnico in realnost so globoko čustveno 
vpleteni. Te koncepte napadajo zaradi lastnih psiholoških 
potreb. Prvič, njihov napad je varnostni ventil za sovražnost in, 
v kolikor je uspešen, zadovolji težnjo po moči. Še pomembneje 
je: levičarji sovražijo znanost in racionalnost, ker ta nekatera 
prepričanja razvrščata kot resnična (tj. uspešna, večvredna) 
in druga prepričanja kot napačna (tj. neuspešna, manjvredna). 
Levičarjevi občutki manjvrednosti so tako globoki, da ne more 
tolerirati nikakršne klasifikacije nekaterih stvari kot uspešnih 
ali boljših in drugih kot neuspešnih ali manjvrednih. To je tudi 
podlaga za zavračanje koncepta duševne bolezni in uporabnosti 
testov IO s strani mnogih levičarjev. Levičarji nasprotujejo 
genetskim razlagam človeških sposobnosti ali vedenja, ker 
se zaradi takšnih razlag nekateri ljudje zdijo superiorni ali 
manjvredni od drugih. Levičarji družbi raje pripisujejo zasluge 
ali krivdo za posameznikovo sposobnost ali pomanjkanje le-te. 
Torej, če je človek "manjvreden," to ni njegova krivda, ampak 
krivda družbe, ker ga ni bila pravilno vzgojila. 

19, Levičar običajno ni tip osebe, ki bi bil zaradi občutkov 
manjvrednosti bahavec, egoist, nasilnež, samopromotor, 
neusmiljen tekmovalec. Takšen človek ni povsem izgubil vere 
vase. Ima primanjkljaj v občutku moči in lastne vrednosti, 
vendar si lahko še vedno misli, da je sposoben biti močan, in 
njegova prizadevanja, da bi postal močan, povzročajo njegovo 


13 


neprijetno vedenje.' Toda levičar je za to potonil pregloboko. 
Njegovi občutki manjvrednosti so tako zakoreninjeni, da 
si sebe preprosto ne more predstavljati osebno močnega in 
dragocenega. Od tod kolektivizem levičarjev. Močnega se 
lahko počuti le kot član velike organizacije ali množičnega 
gibanja, s katerim se identificira. 

20. Opazujmo mazohistično težnjo levičarskih taktik. 
Levičarji protestirajo tako, da se uležejo pred vozila, namerno 
provocirajo policijo ali rasiste, da bi se ti spravili nadnje, itd. 
Te taktike so pogosto učinkovite, vendar jih mnogi levičarji 
ne uporabljajo kot sredstvo za dosego cilja, temveč zato, ker 
imajo raje mazohistične taktike. Sovraštvo do samega sebe je 
levičarska lastnost. 

21. Levičarji lahko trdijo, da je njihov aktivizem motiviran 
s sočutjem ali moralnimi načeli, moralna načela so levičarjem 
preveč socializiranega tipa pomembne. A sočutje in moralna 
načela ne moreta biti glavna motiva levičarskega aktivizma. 
Sovražnost je preveč izrazita sestavina levičarskega vedenja; 
prav tako težnja po moči. Poleg tega večina levičarskega vedenja 
ni racionalno izračunana v korist ljudi, za katere levičarji trdijo, 
da jim poskušajo pomagati. Na primer, če nekdo verjame, da je 
afirmativno ukrepanje dobro za temnopolte ljudi, ali je smiselno 
zahtevati afirmativno ukrepanje na sovražen ali dogmatičen 
način? Očitno bi bilo bolj produktivno uporabiti diplomatski 
in spravljiv pristop, ki bi vsaj verbalno in simbolično popuščal 
belcem, ki menijo, da jih afirmativna akcija diskriminira. 
Toda levičarski aktivisti se ne odločijo za tak pristop, ker ne 
bi zadovoljil njihovih čustvenih potreb. Pomoč temnopoltim 
ni njihov pravi cilj. Namesto tega jim rasne težave služijo kot 
izgovor za izražanje lastne sovražnosti in frustrirane potrebe 
po moči. S tem dejansko škodujejo črncem, saj sovražen odnos 


1 - Trdimo, da VSI ali celo večina nasilnežev in neusmiljenih tekmovalcev trpi zaradi občutkov manjvrednosti. 

aktivistov do bele večine krepi rasno sovraštvo. 

22. Če naša družba ne bi imela nobenih socialnih problemov, 
bi si jih levičarji morali izmišljati, da bi si zagotovili izgovor 
za razburjanje. 

23. Poudarjamo, da zgoraj navedeno ne predstavlja 
natančnega opisa vseh, ki bi lahko veljali za levičarje. Je le 
približen prikaz splošnih tendenc levičarstva. 


Presocializacija 


24. Psihologi uporabljajo izraz "socializacija" za 
označevanje procesa, s katerim se otroci učijo razmišljati 
in delovati, kot zahteva družba. Oseba naj bi bila dobro 
socializirana, če verjame v moralni kodeks svoje družbe in 
jo spoštuje ter se dobro prilega kot delujoč član te družbe. 
Morda se zdi nesmiselno reči, da so številni levičarji preveč 
socializirani, saj levičarja dojemamo kot upornika. Kljub 
temu je to mnenje mogoče braniti. Mnogi levičarji niso takšni 
uporniki, kot se zdi. 

25. Moralni kodeks naše družbe je tako zahteven, da nihče 
ne more razmišljati, čutiti in delovati na popolnoma moralen 
način. Na primer, nikogar ne bi smeli sovražiti, pa vendar skoraj 
vsakdo kdaj koga sovraži, pa če si to prizna ali ne. Nekateri 
ljudje so tako visoko socializirani, da jim trud razmišljanja, 
čustvovanja in moralnega delovanja predstavlja hudo breme. 
Da bi se izognili občutkom krivde, se morajo nenehno zavajati 
o lastnih motivih in najti moralne razlage za občutke in dejanja, 
ki so v resnici nemoralnega izvora. Za opis takšnih ljudi 
uporabljamo izraz "presocializirani."? 


2 - V viktorijanskem obdobju je veliko presocializiranih ljudi trpelo za resnimi psihološkimi težavami zaradi 
zatiranja ali poskusov zatiranja svojih spolnih čustev. Freud je svoje teorije očitno zasnoval na ljudeh tega tipa. 
Danes se je fokus socializacije premaknil s seksa na agresijo. 

26. Prekomerna socializacija lahko vodi do nizke 
samozavesti, občutka nemoči, defetizma, krivde itd. Eno 
najpomembnejših sredstev, s katerimi naša družba socializira 
otroke, je, da se jim vcepi sram glede vedenj ali govora, ki 
je v nasprotju s pričakovanji družbe. Če se s tem pretirava ali 
če je določen otrok še posebej dovzeten za takšne občutke, se 
na koncu sramuje samega sebe. Mišljenje in vedenje preveč 
socializirane osebe sta bolj omejena s pričakovanji družbe kot 
vedenje in mišljenje rahlo socializirane osebe. Večina ljudi 
se zelo poredno vede. Lažejo, izvajajo majhne tatvine, kršijo 
prometne predpise, se zabavajo v službi, nekoga sovražijo, 
govorijo zlobne stvari ali uporabijo kakšne podle trike, da bi 
prehiteli drugega. Presocializirana oseba teh stvari ne more 
početi, ali če jih počne, v sebi generira občutek sramu in 
sovraštva do sebe. Presocializirana oseba brez krivde ne more 
niti doživeti misli ali občutkov, ki so v nasprotju s sprejeto 
moralo; ne more misliti "nečistih" misli. In socializacija ni le 
stvar morale; socializirani smo, da se prilagajamo številnim 
normam vedenja, ki ne spadajo v kategorijo morale. Tako je 
preveč socializirana oseba na psihičnem povodcu in svoje 
življenje preživi v teku po tirnicah, ki ji jih je postavila družba. 
Pri mnogih preveč socializiranih ljudeh to povzroči občutek 
omejenosti in nemoči, ki je lahko resna težava. Predlagamo, 
da je čezmerna socializacija med hujšimi okrutnostmi, ki jih 
ljudje povzročajo drug drugemu. 

27. Trdimo, da je zelo pomemben in vpliven segment 
sodobne levice presocializiran in da je njihova presocializacija 
velikega pomena pri določanju smeri sodobnega levičarstva. 
Levičarji preveč socializiranega tipa so običajno intelektualci 
ali pripadniki višjega srednjega razreda. Upoštevajte, da so 
univerzitetni intelektualci? najbolj socializiran segment naše 


3 - Ni nujno, da vključuje strokovnjake za inženiring ali "trde" znanosti. 

družbe in tudi najbolj levi segment. 

28. Levičar preveč socializiranega tipa se poskuša z uporom 
znebiti psihološkega povodca in uveljaviti svojo avtonomijo. 
Toda običajno ni dovolj močan, da bi se uprl najosnovnejšim 
vrednotam družbe. Na splošno cilji današnjih levičarjev niso v 
nasprotju s sprejeto moralo. Nasprotno, levica vzame sprejeto 
moralno načelo, ga sprejme za svojega in nato obtoži večinsko 
družbo, da krši to načelo. Primeri: rasna enakost, enakost 
spolov, pomoč revnim, mir v nasprotju z vojno, nenasilje na 
splošno, svoboda izražanja, prijaznost do živali. Bolj temeljno, 
dolžnost posameznika, da služi družbi, in dolžnost družbe, da 
skrbi za posameznika. Vse to so že dolgo globoko zakoreninjene 
vrednote naše družbe (ali vsaj njenega srednjega in višjega 
razreda"). Te vrednote so eksplicitno ali implicitno izražene 
ali predpostavljene v večini gradiva, ki nam ga predstavljajo 
osrednji komunikacijski mediji. Levičarji, še posebej preveč 
socializirani tipi, se običajno ne upirajo tem načelom, temveč 
svojo sovražnost do družbe opravičujejo s trditvijo (z določeno 
mero resnice), da družba ne živi v skladu s temi načeli. 

29, Tukaj je prikaz načina, kako preveč socializirani levičar 
kaže svojo resnično navezanost na konvencionalna stališča 
naše družbe, medtem ko se pretvarja, da se jim upira. Številni 
levičarji si prizadevajo za afirmativno ukrepanje, za premestitev 
temnopoltih na prestižna delovna mesta, za izboljšano 
izobraževanje v šolah temnopoltih ljudi in več denarja za 


4 - Obstaja veliko posameznikov srednjega in višjega razreda, ki se nekaterim od teh vrednot upirajo, vendar je 
njihov odpor običajno bolj ali manj prikrit. Tak odpor se v množičnih medijih pojavlja le v zelo omejenem 
obsegu. Glavna propaganda v naši družbi je v korist navedenih vrednot. 


Glavni razlog, zakaj so te vrednote postale tako rekoč uradne vrednote naše družbe, je, da so koristne za 
industrijski sistem. Nasilje se trudimo preprečiti, ker moti delovanje sistema. Rasizem se trudimo preprečiti, 
ker tudi etnični konflikti motijo sistem, diskriminacija pa zapravlja talente pripadnikov manjšinskih skupin, ki 
bi lahko bili koristni za sistem. Revščino je treba "ozdraviti," ker podrazred povzroča težave sistemu in stik s 
podrazredom znižuje moralo drugih razredov. Ženske se spodbuja k karieram, ker so njihovi talenti koristni za 
sistem in, kar je še pomembneje, ker se ženske z rednimi zaposlitvami bolje vključijo v sistem in so neposredno 
povezane z njim, namesto s svojo družino. To pomaga oslabiti družinsko solidarnost. (Voditelji sistema pravijo, 
da želijo okrepiti družino, v resnici pa le želijo, da družina služi kot učinkovito orodje za socializacijo otrok v 
skladu s potrebami sistema. V odstavkih 51, 52 trdimo, da si sistem ne more privoščiti, da bi bila družina ali 
druge manjše družbene skupine močne ali avtonomne.) 


takšne šole; način življenja temnopoltega "podrazreda" imajo 
za družbeno sramoto. Temnopoltega hočejo integrirati v sistem, 
iz njega narediti poslovneža, pravnika, znanstvenika, enakega 
belcu višjega srednjega razreda. Levičarji bodo odgovorili, da 
je zadnje kar si želijo narediti iz črnca kopijo belega človeka; 
namesto tega želijo ohraniti afroameriško kulturo. Toda kaj 
zajema to ohranjanje afroameriške kulture? Ne zajema nič več 
kot uživanje črnske hrane, poslušanje črnske glasbe, nošenje 
črnskih oblačil in obisk črnske cerkve ali mošeje. Z drugimi 
besedami, izraža se lahko le v površinskih zadevah. V vseh 
bistvenih pogledih večina levičarjev preveč socializiranega tipa 
želi temnopoltega človeka prilagoditi idealom belega srednjega 
razreda. Želijo ga prisiliti, da študira tehnične predmete, postane 
delovodja ali znanstvenik, svoje življenje preživi v plezanju po 
statusni lestvici, da bi dokazal, da so temnopolti enako dobri 
kot belci. Temnopolte očete hočejo narediti za "odgovorne," 
hočejo, da temnopolte tolpe postanejo nenasilne ipd. Toda prav 
to so vrednote industrijsko-tehnološkega sistema. Sistemu je 
vseeno, kakšno glasbo človek posluša, kakšna oblačila nosi ali 
katero vero verjame, dokler se šola, ima ugledno službo, se 
vzpenja po statusni lestvici, je "odgovoren" starš, je nenasilen 
in tako naprej. Presocializirani levičar dejansko hoče, ne glede 
na to, kolikor to zanika, temnopoltega človeka vključiti v 
sistem in ga prisiliti, da sprejme njegove vrednote. 

30. Vsekakor ne trdimo, da se levičarji, tudi preveč 
socializirani, nikoli ne uprejo temeljnim vrednotam naše družbe. 
Jasno je, da včasih se. Nekateri preveč socializirani levičarji 
so šli tako daleč, da so se s fizičnim nasiljem uprli enemu 
najpomembnejših načel sodobne družbe. Po njihovem mnenju 
je nasilje zanje oblika "osvoboditve." Z drugimi besedami, z 
nasiljem prebijejo psihološke omejitve, ki so jih bili naučeni. 
Ker so preveč socializirani, jih te omejitve bolj omejujejo kot 
druge; od tod njihova potreba, da se jih osvobodijo. A svoj upor 

običajno opravičujejo z široko popularnimi vrednotami. Če se 
zatečejo k uporabi nasilja, trdijo, da se borijo proti rasizmu ali 
podobno. 

31. Zavedamo se, da bi lahko bilo veliko ugovorov na to 
skromno skico levičarske psihologije. Resnična situacija je 
zapletena in kar koli, kot je njen popoln opis, bi zahtevalo več 
zvezkov, tudi če bi bili na voljo potrebni podatki. Trdimo, da 
smo le zelo okvirno nakazali dve najpomembnejši težnji v 
psihologiji sodobnega levičarstva. 

32. Problemi levičarjev so pokazatelji problemov naše 
družbe kot celote. Nizka samopodoba, depresivna nagnjenja in 
defetizem niso omejeni na levico. Čeprav so opazne predvsem 
na levici, so v naši družbi zelo razširjene. In današnja družba 
nas poskuša socializirati v večji meri kot katera koli prejšnja 
družba. Strokovnjaki nam celo povedo, kako jesti, kako 
telovaditi, kako se ljubiti, kako vzgajati svoje otroke in tako 
naprej. 


Proces moči 


33. Človeška bitja imajo potrebo (najbrž biološkega izvora) 
po nečem, kar bomo imenovali "proces moči." To je tesno 
povezano s potrebo po moči (ki je splošno priznana), vendar ni 
povsem isto. Proces moči ima štiri elemente. Tri najbolj jasne 
od teh imenujemo cilj, napor in doseganje cilja. (Vsakdo mora 
imeti cilje, katerih doseganje zahteva napor, in mora uspeti 
doseči vsaj nekatere od svojih ciljev.) Četrti element je težje 
definirati in morda ni potreben za vse. Je avtonomija in o njej 
bomo razpravljali kasneje (odstavki 4244). 

34. Razmislite o hipotetičnem primeru človeka, ki lahko 
ima vse, kar hoče, samo tako, da si to želi. Ta človek ima moč, 
vendar bo razvil resne psihične težave. Sprva se bo zelo zabaval, 

a slej ko prej bo postal močno zdolgočasen in demoraliziran. 
Sčasoma lahko postane klinično depresiven. Zgodovina kaže, 
da ležerne aristokracije običajno postanejo dekadentne. To ne 
velja za borbene aristokracije, ki se morajo boriti, da ohranijo 
svojo oblast. Toda ležerne, varne aristokracije, ki se jim ni treba 
naprezati, običajno postanejo zdolgočasene, hedonistične in 
demoralizirane, čeprav imajo moč. To kaže, da moč ni dovolj. 
Človek mora imeti cilje, za katere bo uporabil svojo moč. 

35. Vsakdo ima cilje; če nič drugega, za pridobitev fizičnih 
življenjskih potrebščin: hrane, vode in vseh oblačil in zavetja, 
ki so potrebna zaradi podnebja. Toda ležerni aristokrat te 
stvari pridobi brez truda. Od tod njegova zdolgočasenost in 
demoralizacija. 

36. Nedoseganje pomembnih ciljev povzroči smrt, če so 
cilji fizične potrebe, in frustracijo, če je nedoseganje ciljev 
združljivo s preživetjem. Dosledno neuspeh pri doseganju 
ciljev skozi vse življenje povzroči defetizem, nizko samozavest 
ali depresijo. 

37. Torej, da bi se izognil resnim psihološkim težavam, 
človek potrebuje cilje, katerih doseganje zahteva napor, in 
mora imeti razumno stopnjo uspeha pri doseganju svojih ciljev. 


Nadomestne dejavnosti 


38. Toda ne postane vsak ležerni aristokrat zdolgočasen 
in demoraliziran. Cesar Hirohito se je, na primer, namesto 
dekadentnemu hedonizmu posvetil morski biologiji, področju, 
na katerem je zaslovel. Kadar se ljudem ni treba naprezati, da bi 
zadovoljili svoje fizične potrebe, si pogosto postavijo umetne 
cilje. V mnogih primerih nato sledijo tem ciljem z enako 
energijo in čustveno vpletenostjo, kot bi jih sicer vložili v 
iskanje fizičnih potrebščin. Tako so imeli aristokrati Rimskega 

cesarstva svoje literarne pretenzije; številni evropski aristokrati 
so pred nekaj stoletji vložili ogromno časa in energije v lov, 
čeprav mesa zagotovo niso potrebovali; druge aristokracije so 
tekmovale za status z izdatnim razkazovanjem bogastva; in 
nekaj aristokratov, kot je Hirohito, se je obrnilo k znanosti. 

39. Izraz "nadomestna dejavnost" uporabljamo za 
označevanje dejavnosti, ki je usmerjena k umetnemu cilju, 
ki si ga ljudje zastavijo zgolj zato, da bi imeli nek cilj, h 
kateremu bi delali, ali zgolj zaradi "izpolnitve," ki jo dobijo 
od zasledovanja cilja. Tukaj je pravilo za prepoznavanje 
nadomestnih dejavnosti. Glede osebe, ki posveča veliko časa 
in energije uresničevanju cilja X, se vprašajte naslednje: če bi 
morala večino svojega časa in energije posvetiti zadovoljevanju 
svojih bioloških potreb in če bi ta napor od nje zahteval 
uporabo njenih fizičnih in duševnih sposobnosti na pester in 
zanimiv način, bi se počutila resno prikrajšana, ker ni dosegla 
cilja X? Če je odgovor ne, potem je prizadevanje osebe za cilj 
X nadomestna dejavnost. Hirohitove študije morske biologije 
so očitno predstavljale nadomestno dejavnost, saj je precej 
gotovo, da če bi moral Hirohito preživeti svoj čas z zanimivimi 
neznanstvenimi opravili, da bi pridobil življenjske potrebščine, 
se ne bi počutil prikrajšanega, ker ni vedel vsega o anatomiji 
in življenjskih ciklih morskih živali. Po drugi strani pa iskanje 
seksa in ljubezni (na primer) ni nadomestna dejavnost, saj bi se 
večina ljudi, tudi če bi bila njihova eksistenca sicer zadovoljiva, 
počutila prikrajšane, če bi preživeli svoje življenje, ne da bi 
kdaj imeli razmerje s članom nasprotnega spola. (Toda iskanje 
pretirane količine seksa, več kot ga resnično potrebujemo, je 
lahko nadomestna dejavnost.) 

40. V sodobni industrijski družbi je za zadovoljitev fizičnih 
potreb potreben le minimalen napor. Dovolj je, da gremo skozi 
program usposabljanja, da pridobimo nekaj malega tehničnega 
znanja, nato pridemo na delo pravočasno in vložimo zelo 

skromen napor, potreben za to, da službo obdržimo. Edini 
zahtevi sta zmerna količina inteligence in predvsem preprosta 
poslušnost. Če jih človek ima, družba skrbi zanj od zibelke do 
groba. (Da, obstaja podrazred, ki ne more jemati zadovoljitve 
fizičnih potreb kot samoumevne, vendar tu govorimo o večinski 
družbi.) Zato ni presenetljivo, da je sodobna družba polna 
nadomestnih dejavnosti. Sem sodijo znanstveno delo, športni 
dosežki, humanitarno delo, umetniško in literarno ustvarjanje, 
vzpenjanje po službeni lestvici, pridobivanje denarja in 
materialnih dobrin daleč onkraj točke, ko bi nam še lahko 
dajale dodatno telesno zadovoljstvo, in družbeni aktivizem, ko 
naslavlja vprašanja, ki za aktivista osebno niso pomembni, kot 
v primeru belih aktivistov, ki se zavzemajo za pravice nebelskih 
manjšin. To niso vedno izključno nadomestne dejavnosti, saj so 
za mnoge ljudi morda deloma motivirane s potrebami, ki niso 
potrebe po doseganju nekega cilja. Znanstveno delo je lahko 
delno motivirano s težnjo po prestižu, umetniško ustvarjanje 
s potrebo po izražanju čustev, militantni družbeni aktivizem 
s sovražnostjo. Toda za večino ljudi, ki se z njimi ukvarjajo, 
so te dejavnosti v veliki meri nadomestne dejavnosti. Na 
primer, večina znanstvenikov se bo verjetno strinjala, da je 
"izpolnitev," ki jo pridobijo s svojim delom, pomembnejša od 
denarja in ugleda, ki ga zaslužijo. 

41. Za mnoge, če ne za večino ljudi, so nadomestne 
dejavnosti manj zadovoljujoče kot zasledovanje resničnih 
ciljev (to je ciljev, ki bi jih ljudje želeli doseči, tudi če bi bila 
njihova potreba po procesu moči že izpolnjena). Eden od 
pokazateljev tega je dejstvo, da v mnogih ali večini primerov 
ljudje, ki so globoko vpleteni v nadomestne dejavnosti, nikoli 
niso zadovoljni, nikoli ne počivajo. Tako si lovec na novce 
nenehno prizadeva za vedno več bogastva. Znanstvenik se 
premakne k naslednjemu takoj, ko reši en problem. Tekač 
na dolge proge se žene, da teče vedno dlje in hitreje. Številni 

ljudje, ki se ukvarjajo z nadomestnimi dejavnostmi, bodo rekli, 
da jih te dejavnosti veliko bolj zadovoljijo kot "običajno" 
zadovoljevanje bioloških potreb, vendar je to zato, ker je v naši 
družbi napor, potreben za zadovoljevanje bioloških potreb, 
zmanjšan do trivialnosti. Še pomembneje pa je, da v naši družbi 
ljudje svojih bioloških potreb ne zadovoljujejo avtonomno, 
temveč tako, da delujejo kot deli ogromnega družbenega stroja. 
Obratno je pri opravljanju nadomestnih dejavnosti, kjer imajo 
ljudje na splošno veliko avtonomije. 


Avtonomija 


42. Avtonomija kot del procesa moči morda ni potrebna za 
vsakega posameznika. A večina ljudi potrebuje večjo ali manjšo 
stopnjo avtonomije pri delu v smeri svojih ciljev. Njihova 
prizadevanja morajo potekati na lastno pobudo in morajo biti 
pod njihovim lastnim vodstvom in nadzorom. Vendar večini 
ljudi ni treba izvajati te pobude, usmerjanja in nadzora kot 
izolirani posamezniki. Običajno je dovolj, da delujejo kot člani 
male skupine. Če torej pol ducata ljudi med seboj razpravlja o 
cilju in si skupaj uspešno prizadevajo za dosego tega cilja, bo 
njihova potreba po procesu moči izpolnjena. Toda če delajo 
po togih ukazih, ki jih izreka nekdo od zgoraj in jim ni puščen 
prostor za avtonomne odločitve in pobude, potem njihova 
potreba po procesu moči ne bo zadovoljena. Enako velja, 
kadar se odločitve sprejemajo kolektivno, če je skupina, ki 
sprejema kolektivne odločitve, tako velika, da je vloga vsakega 
posameznika nepomembna." 


5 - Lahko bi rekli, da večina ljudi ne želi sprejemati lastnih odločitev, ampak želi, da vodje razmišljajo namesto 
njih. V tem je nekaj resnice. Ljudje se radi sami odločamo o majhnih zadevah, vendar se je za odločanje o 
težkih, temeljnih vprašanjih treba soočiti s psihološkimi konflikti, večina ljudi pa psihološke konflikte sovraži. 
Zato se pri sprejemanju težkih odločitev ponavadi zanašajo na druge. Vendar iz tega ne sledi, da jim je všeč, da 
se jim vsiljujejo odločitve, ne da bi imeli možnost vplivati na te odločitve. Večina ljudi je naravnih sledilcev, ne 
vodij, vendar imajo radi neposreden osebni dostop do svojih voditeljev, želijo imeti možnost vplivanja na vodje 
in do neke mere sodelovati pri sprejemanju še tako težkih odločitev. Vsaj do te mere potrebujejo avtonomijo. 

43. Res je, da se zdi, da nekateri posamezniki nimajo veliko 
potrebe po avtonomiji. Bodisi je njihov nagon po moči šibek 
ali pa ga zadovoljijo tako, da se identificirajo z neko močno 
organizacijo, ki ji pripadajo. In potem so tu še nepremišljujoči, 
živalski tipi, za katere se zdi, da se zadovoljijo s čisto fizičnim 
občutkom moči (dober vojak, ki dobi občutek moči z razvojem 
bojnih veščin, ki jih z veseljem uporablja v slepi poslušnosti 
svojim nadrejenim). 

44. Vendar večina ljudi samospoštovanje, samozavest 
in občutek moči pridobi skozi proces moči — imeti cilj, se 
avtonomno potruditi in doseči cilj. Kadar nekdo nima ustrezne 
priložnosti, da bi šel skozi proces moči, so posledice (odvisno 
od posameznika in načina, kako je proces moči moten) 
dolgočasje, demoralizacija, nizka samopodoba, občutki 
manjvrednosti, defetizem, depresija, anksioznost, krivda, 
frustracija, sovražnost, zloraba zakonca ali otroka, nenasitni 
hedonizem, nenormalno spolno vedenje, motnje spanja, motnje 
hranjenja itd." 


6 - Nekateri od navedenih simptomov so podobni tistim, ki jih kažejo živali v kletkah. Da pojasnimo, kako ti 
simptomi nastanejo zaradi pomanjkanja glede na proces moči: 
Zdravorazumsko razumevanje človeške narave pove, da pomanjkanje ciljev, katerih doseganje zahteva napor, 
vodi v dolgočasje in da dolgčas, ki traja dolgo časa, pogosto vodi v depresijo. Neuspeh pri doseganju ciljev 
vodi v frustracijo in znižanje samozavesti. Frustracija vodi v jezo, jeza v agresijo, pogosto v obliki zlorabe 
zakonca ali otroka. Dokazano je, da dolgotrajne frustracije običajno vodijo v depresijo in da depresija povzroča 
občutke krivde, motnje spanja, motnje hranjenja in slabo samopodobo. Tisti, ki se nagibajo k depresiji, iščejo 
užitek kot protistrup; od tod nenasitni hedonizem in ekscesni seks, s perverznostmi kot sredstvom za doseganje 
novih užitkov. Tudi dolgočasje pogosto povzroči pretirano iskanje užitka, saj ljudje brez drugih ciljev pogosto 
uporabljajo užitek kot cilj. Glejte priloženi diagram. 
Zgoraj navedeno je poenostavitev. Realnost je bolj zapletena in seveda prikrajšanost glede procesa moči ni 
edini vzrok za opisane simptome. 


Mimogrede, ko omenjamo depresijo, ne mislimo nujno na depresijo, ki je dovolj huda, da jo lahko zdravi 
psihiater. Pogosto gre le za blage oblike depresije. In ko govorimo o ciljih, ne mislimo nujno na dolgoročne, 
premišljene cilje. Za mnoge ali večino ljudi skozi večji del človeške zgodovine so bili cilji obstoja iz roke v usta 
(zgolj oskrbovanje sebe in svoje družine s hrano iz dneva v dan) povsem zadostni. 

DIAGRAM MOTENJ V PROCESU MOČI 

Viri družbenih težav 


45. Kateri koli od zgoraj navedenih simptomov se lahko 
pojavi v kateri koli družbi, vendar so v sodobni industrijski 
družbi prisotni v velikem obsegu. Nismo prvi, ki smo omenili, 
da se zdi, da se današnjemu svetu meša. Takšne stvari niso 
normalne za človeške družbe. Upravičeno lahko domnevamo, 
da je primitivni človek trpel zaradi manj stresa in frustracij ter 
bil bolj zadovoljen s svojim načinom življenja kot sodobni 
človek. Res je, da v primitivnih družbah ni bilo vse krasno 
in čudovito. Zloraba žensk je bila pogosta med avstralskimi 
staroselci, transseksualnost je bila precej pogosta med 
nekaterimi plemeni ameriških Indijancev. Vendar se zdi, da so 
bile za splošno tovrstne težave, ki smo jih našteli v prejšnjem 
odstavku, veliko manj pogoste med primitivnimi ljudstvi kot 
so v sodobni družbi. 

46. Družbene in psihološke težave sodobne družbe 
pripisujemo dejstvu, da ta družba od ljudi zahteva, da živijo 
pod pogoji, ki so radikalno drugačni od tistih, v katerih 
se je človeška rasa razvila, in da se obnašajo na načine, ki 
so v nasprotju z vzorci vedenja, ki jih je človek razvil med 
življenjem v prejšnjih razmerah. Iz tega, kar smo že zapisali, je 
razvidno, da menimo, da je pomanjkanje možnosti za pravilno 
izkušnjo procesa moči najpomembnejša od abnormalnih 
razmer, v katere sodobna družba vrže ljudi. Ni pa edina. Preden 
se lotimo motnje procesa moči kot vira družbenih problemov, 
bomo razpravljali še o nekaterih drugih virih. 

47. Med abnormalnimi razmerami, ki so prisotne v sodobni 
industrijski družbi, so pretirana gostota prebivalstva, izoliranost 
človeka od narave, pretirana hitrost družbenih sprememb in 
razpad naravnih majhnih skupnosti, kot so razširjena družina, 
vas ali pleme. 

48. Znano je, da gneča povečuje stres in agresijo. Današnja 
stopnja gneče in izoliranost človeka od narave sta posledica 
tehnološkega napredka. Vse predindustrijske družbe so bile 
pretežno ruralne. Industrijska revolucija je močno povečala 
velikost mest in delež prebivalstva, ki živi v njih, sodobna 
kmetijska tehnologija pa je omogočila, da Zemlja podpira 
veliko gostejše prebivalstvo kot kadar koli prej. (Tehnologija 
tudi poslabša učinke gneče, ker daje ljudem v roke večjo moč 
motiti druge. Na primer, različne naprave, ki povzročajo hrup: 
motorne kosilnice, radijski sprejemniki, motorna kolesa itd. 
Če je uporaba teh naprav neomejena, hrup frustrira ljudi, ki si 
želijo miru in tišine. Če je njihova uporaba omejena, so ljudje, 
ki uporabljajo naprave, frustrirani zaradi predpisov. Če pa ti 
stroji nikoli ne bi bili izumljeni, ne bi bilo konfliktov in ne bi 
povzročali frustracij.) 

49. Za primitivne družbe je naravni svet (ki se običajno le 
počasi spreminja) zagotavljal stabilno okolje in s tem občutek 
varnosti. V sodobnem svetu je človeška družba tista, ki 
obvladuje naravo in ne obratno, sodobna družba pa se zaradi 
tehnoloških sprememb zelo hitro spreminja. Zato ni stabilnega 
okolja. 

50. Konservativci so bedaki: tarnajo nad propadom 
tradicionalnih vrednot, a navdušeno podpirajo tehnološki 
napredek in gospodarsko rast. Očitno jim nikoli ne pride na 
misel, da ne morejo narediti hitrih, drastičnih sprememb v 
tehnologiji in gospodarstvu družbe, ne da bi povzročili hitre 
spremembe tudi v vseh drugih vidikih družbe, in da takšne 
hitre spremembe neizogibno rušijo tradicionalne vrednote. 

51. Razpad tradicionalnih vrednot do neke mere implicira 
razpad vezi, ki držijo skupaj tradicionalne majhne družbene 
skupine. K razpadu manjših družbenih skupin prispeva tudi 
dejstvo, da sodobne razmere pogosto zahtevajo ali mamijo 
posameznike, da se preselijo na nove lokacije in se tako ločijo 

od svojih skupnosti. Poleg tega mora tehnološka družba oslabiti 
družinske vezi in lokalne skupnosti, če želi učinkovito delovati. 
V sodobni družbi mora biti posameznikova lojalnost najprej 
sistemu in šele nato majhni skupnosti, kajti če bi bila notranja 
lojalnost majhnih skupnosti močnejša od lojalnosti sistemu, bi 
te skupnosti sledile lastnim interesom na račun sistema. 

52. Predpostavimo, da javni uradnik ali izvršni direktor 
družbe imenuje svojega bratranca, svojega prijatelja ali svojega 
sovernika na položaj, namesto da bi imenoval osebo, ki je za 
to delo najbolj usposobljena. Dovolil je, da je osebna lojalnost 
nadomestila njegovo lojalnost sistemu, in to je "nepotizem" 
ali "diskriminacija," ki sta v sodobni družbi strašna greha. 
Morebitne industrijske družbe, ki so slabo opravile delo pri 
podrejanju osebnih ali lokalnih lojalnosti zvestobi sistemu, 
so običajno zelo neučinkovite. (Poglejte Latinsko Ameriko.) 
Napredna industrijska družba tolerira samo tiste majhne 
skupnosti, ki so kastrirane, ukročene in spremenjene v orodje 
sistema." 

53. Gneča, hitre spremembe in razpad skupnosti so splošno 
priznani kot viri družbenih težav. Vendar ne verjamemo, da so 
dovolj za pojasnitev obsega težav, ki so vidne danes. 

54. Nekatera predindustrijska mesta so bila zelo velika in 
natrpana, vendar se zdi, da njihovi prebivalci niso trpeli zaradi 
psiholoških težav v enaki meri kot sodobni človek. Danes v 
Ameriki še vedno obstajajo nenaseljena podeželska območja 


7 - Delna izjema so nekatere pasivne, vase usmerjene skupine, kot so Amiši, ki nimajo velikega vpliva na širšo 
družbo. Poleg teh danes v Ameriki obstaja nekaj pristnih manjših skupnosti. Na primer mladinske tolpe in 
"kulti". Vsi jih imajo za nevarne in to tudi so, saj so člani teh skupin zvesti predvsem drug drugemu in ne 
sistemu, zato jih sistem ne more nadzorovati. 

Ali pa poglejte Rome. Romi se običajno izognejo kraji in goljufijam, ker so imajo takšno medsebojno zvestobo, 
da lahko vedno pridobijo druge Rome, da pričajo, kar "dokazuje" njihovo nedolžnost. Sistem bi bil nedvomno v 
resnih težavah, če bi preveč ljudi pripadalo takim skupinam. 

Nekateri kitajski misleci zgodnjega 20. stoletja, ki so se ukvarjali z modernizacijo Kitajske, so prepoznali 
nujnost razbitja majhnih družbenih skupin, kot je družina: "(Po Sun Yat-senu) so Kitajci potrebovali nov val 
patriotizma, ki bi vodil do prenosa lojalnosti iz družine v državo... (po Li Huangu) je bilo treba tradicionalne 
navezanosti, zlasti na družino, opustiti, če naj bi se na Kitajskem razvil nacionalizem." (Chester C. Tan, Chinese 
Political Thought in the Twentieth Century, stran 125, stran 297.) 

in tam najdemo enake težave kot v urbanih območjih, čeprav 
so težave na podeželju manj pereče. Tako se zdi, da gneča ni 
odločilni dejavnik. 

55. Na naraščajočem robu ameriške meje v 19. stoletju je 
mobilnost prebivalstva verjetno razbila razširjene družine in 
manjše družbene skupine v vsaj enakem obsegu, kot danes. 
Pravzaprav je veliko jedrnih družin po lastni izbiri živelo v taki 
izolaciji, brez sosedov v razdalji več kilometrov, da sploh niso 
pripadale nobeni skupnosti, vendar se zdi, da zaradi tega niso 
imele težav. 

56. Poleg tega so bile spremembe v ameriški obmejni 
družbi zelo hitre in globoke. Človek se lahko rodi in odrašča 
v brunarici, zunaj dosega zakona in reda, hranjen pretežno z 
divjim mesom; in do takrat, ko bo dosegel starost, bo morda 
delal v redni službi in živel v urejeni skupnosti z učinkovitimi 
organi pregona. To je bila globlja sprememba od tiste, ki se 
običajno zgodi v življenju sodobnega posameznika, vendar se 
zdi, da ni povzročila psiholoških težav. Pravzaprav je imela 
ameriška družba 19. stoletja optimističen in samozavesten ton, 
precej drugačen od današnje družbe." 

57. Trdimo, da je razlika v tem, da ima moderni človek 
občutek (v veliki meri upravičen), da mu je sprememba vsiljena, 
medtem ko je pionir 19. stoletja imel občutek (prav tako v 
veliki meri upravičen), da je sam ustvaril spremembo po lastni 
izbiri. Tako se je pionir naselil na zemljišču, ki si ga je sam 
izbral, in ga s svojim trudom spremenil v kmetijo. V tistih časih 
je celotno okrožje lahko imelo le nekaj sto prebivalcev in je 
bilo veliko bolj izolirana in avtonomna entiteta, kot je sodobno 
okrožje. Pionirski kmet je zato sodeloval kot član relativno 
majhne skupine pri ustvarjanju nove, urejene skupnosti. Lahko 
bi se spraševali, ali je bila ustanovitev te skupnosti napredek, 


8 - Da, vemo, da je imela Amerika 19. stoletja svoje težave, in to resne, vendar se moramo zaradi jedrnatosti 
izraziti poenostavljeno. 

vendar je v vsakem primeru zadostila pionirjevi potrebi po 
procesu moči. 

58. Možno bi bilo navesti druge primere družb, v katerih 
je prišlo do hitrih sprememb in/ali pomanjkanja tesnih vezi v 
skupnosti, brez množične vedenjske aberacije, ki jo vidimo 
v današnji industrijski družbi. Trdimo, da je najpomembnejši 
vzrok socialnih in psiholoških težav v sodobni družbi dejstvo, 
da ljudje nimajo dovolj možnosti, da bi šli skozi proces moči na 
normalen način. Ne mislimo reči, da je sodobna družba edina, 
v kateri je proces moči moten. Verjetno so skoraj vse, če ne vse 
civilizirane družbe, v večji ali manjši meri posegale v proces 
moči. Toda v sodobni industrijski družbi je problem postal še 
posebej pereč. Levičarstvo, vsaj v svoji nedavni (od sredine do 
konca 20. stoletja) obliki, je deloma simptom prikrajšanosti v 
zvezi s procesom moči. 


Motnje procesa moči v moderni druzbi 


59. Človeške nagone delimo v tri skupine: (1) tiste nagone, 
ki jih je mogoče zadovoljiti z minimalnim naporom; (2) tiste, 
ki jih je mogoče zadovoljiti, vendar le za ceno resnega truda; 
(3) tiste, ki jih ni mogoče ustrezno zadovoljiti, ne glede na to, 
koliko truda vložimo. Proces moči je proces zadovoljevanja 
nagonov druge skupine. Več nagonov se nahaja v tretji skupini, 
več je frustracij, jeze, na koncu defetizma, depresije itd. 

60. V sodobni industrijski družbi so naravni človeški nagoni 
ponavadi potisnjeni v prvo in tretjo skupino, drugo skupino pa 
vse bolj sestavljajo le umetno ustvarjeni nagoni. 

61. V primitivnih družbah fizične potrebe na splošno 
spadajo v skupino 2: mogoče jih je dobiti, vendar le za ceno 
resnega truda. Toda sodobna družba teži k temu, da vsakomur 
zagotavlja izpolnitev fizičnih potreb" v zameno za le minimalen 

napor, zato so fizične potrebe potisnjene v skupino 1. (Morda 
obstaja nesoglasje o tem, ali je napor, potreben za obdržanje 
službe, ""minimalen;" vendar običajno je pri delovnih mestih 
nižjega do srednjega nivoja edini napor, ki je potreben, zgolj 
poslušnost. Sedite ali stojite, kjer vam je rečeno, da sedite ali 
stojite, in naredite, kar vam je naročeno, na način, kot vam je 
naročeno. Redko se morate resno naprezati; v vsakem primeru 
pa nimate skoraj nobene avtonomije pri delu, tako da potreba 
po procesu moči ni dobro zadovoljena.) 

62. Družbene potrebe, kot so spolnost, ljubezen in status, 
v sodobni družbi pogosto ostajajo v skupini 2, odvisno od 
položaja posameznika.!" Toda, razen pri ljudeh, ki imajo 
posebno močno željo po statusu, napor, potreben za izpolnitev 
socialnih nagonov, ne zadostuje za ustrezno zadovoljitev 
potrebe po procesu moči. 

63. Ustvarjene so bile določene umetne potrebe, ki spadajo 
v skupino 2 in tako služijo potrebi po procesu moči. Razvite so 
bile tehnike oglaševanja in trženja, zaradi katerih mnogi ljudje 
čutijo, da potrebujejo stvari, ki si jih njihovi stari starši nikoli 
niso želeli ali si jih sploh predstavljali. Za zadovoljitev teh 
umetnih potreb se je treba resno potruditi, da bi zaslužili dovolj 
denarja, zato spadajo v skupino 2. (Vendar glejte odstavke 80- 
82.) Sodobni človek mora zadovoljiti svojo potrebo po procesu 
moči predvsem z zasledovanjem umetnih potreb, ki jih ustvari 
oglaševalska in marketinška industrija! ter skozi nadomestne 


10 - Nekateri družboslovci, pedagogi, strokovnjaki za "duševno zdravje" in podobni se po svojih najboljših 
močeh trudijo potisniti družbene nagone v skupino 1, tako da poskušajo zagotoviti, da imajo vsi zadovoljivo 
družbeno življenje. 

11 -Ali je težnja po neskončnem pridobivanju materiala res umetna tvorba oglaševalske in marketinške indus- 
trije? Vsekakor ni prirojene človeške želje po materialnem pridobivanju. Bilo je veliko kultur, v katerih so si 
ljudje želeli malo materialnega bogastva, ki presega tisto, kar je bilo potrebno za zadovoljitev njihovih osnovnih 
fizičnih potreb (avstralski staroselci, tradicionalna mehiška kmečka kultura, nekatere afriške kulture). Po drugi 
strani je bilo tudi veliko predindustrijskih kultur, v katerih je pridobivanje materiala igralo pomembno vlogo. 
Zato ne moremo trditi, da je današnja kultura, ki je usmerjena v pridobivanje, izključno kreacija oglaševalske 
in marketinške industrije. Vendar je jasno, da imata oglaševalska in marketinška industrija pomembno vlogo 
pri ustvarjanju te kulture. Velike korporacije, ki namenjajo milijone za oglaševanje, ne bi porabile toliko 
denarja brez trdnih dokazov, da so ga dobile nazaj v povečani prodaji. En član FC je pred nekaj leti srečal vodjo 
prodaje, ki je bil dovolj odkrit, da mu je rekel: "Naša naloga je pripraviti ljudi do tega, da kupijo stvari, ki jih ne 
želijo in ne potrebujejo." Nato je opisal, kako lahko neusposobljen novinec ljudem predstavi dejstva o izdelku 
in ga ne proda, medtem ko bi usposobljen in izkušen poklicni prodajalec veliko prodal istim ljudem. To kaže, da 
so ljudje zmanipulirani, da kupujejo stvari, ki jih v resnici ne želijo. 

dejavnosti. 

64. Zdi se, da so za mnoge ljudi, morda večino, te umetne 
oblike procesa moči nezadostne. Tema, ki se vedno znova 
pojavlja v zapisih družbenih kritikov druge polovice 20. stoletja, 
je občutek nesmiselnosti, ki pesti mnoge ljudi v sodobni družbi. 
(Ta nesmiselnost se pogosto imenuje z drugimi imeni, kot je 
""alienacija" ali "praznina srednjega razreda.") Predlagamo, da 
je tako imenovana "kriza identitete" pravzaprav iskanje smisla, 
pogosto zavezana ustrezni nadomestni dejavnosti. Morda 
je eksistencializem v veliki meri odgovor na nesmiselnost 
sodobnega življenja." V sodobni družbi je zelo razširjeno 
iskanje "izpolnitve." Menimo pa, da večini ljudi dejavnost, 
katere glavni cilj je izpolnitev (torej nadomestna dejavnost), ne 
prinaša povsem zadovoljive izpolnitve. Z drugimi besedami, ne 
zadovoljuje v celoti potrebe po procesu moči. (Glejte odstavek 
41.) To potrebo je mogoče popolnoma zadovoljiti samo z 
dejavnostmi, ki imajo nek zunanji cilj, kot so fizične potrebe, 
seks, ljubezen, status, maščevanje itd. 

65. Poleg tega, kjer se cilji zasledujejo skozi služenje 
denarja, plezanje po statusni lestvici ali delovanje kot del 
sistema na kak drug način, večina ljudi ni v položaju, da bi 
avtonomno sledila svojim ciljem. Večina delavcev je pri nekom 
zaposlena in, kot smo poudarili v odstavku 61, morajo ti delavci 
svoje dneve preživeti tako, da delajo, kar jim je naročeno, 
na način, kot jim je naročeno. Tudi samozaposleni imajo le 
omejeno avtonomijo. Mali podjetniki in podjetniki se kronično 
pritožujejo, da imajo zvezane roke zaradi pretirane državne 
regulacije. Nekateri od teh predpisov so nedvomno nepotrebni, 


12 - Zdi se, da je problem pomanjkanja smisla v zadnjih 15 letih postal manj resen, ker se ljudje zdaj počutijo 
fizično in ekonomsko manj varne kot so se prej, potreba po varnosti pa jim zagotavlja cilj. Toda nesmiselnost je 
zamenjala frustracija zaradi težav pri doseganju varnosti. Poudarjamo problem pomanjkanja smisla, ker bi lib- 
eralci in levičarji želeli rešiti naše družbene probleme tako, da bi družba vsem zagotovila varnost; a če bi se to 
dalo storiti, bi se vrnil problem nesmiselnosti. Pravo vprašanje ni, ali družba zagotavlja dobro ali slabo varnost 
ljudi; težava je v tem, da so ljudje za svojo varnost odvisni od sistema, namesto da bi jo imeli v svojih rokah. 
Mimogrede, to je del razloga, zakaj se nekateri ljudje razburjajo zaradi pravice do nošenja orožja; posedovanje 
orožja daje ta vidik njihove varnosti v njihove roke. 

vendar so vladni predpisi večinoma bistveni in neizogibni 
deli naše izjemno zapletene družbe. Velik del malih podjetij 
danes deluje po franšiznem sistemu. V Wal/ Street Journalu 
so pred nekaj leti poročali, da mnoga podjetja, ki podeljujejo 
franšize, od prosilcev za franšize zahtevajo, da opravijo 
osebnostni test, ki je zasnovan tako, da izključuje tiste, ki so 
ustvarjalni in pobudni, ker takšne osebe niso dovolj ubogljive, 
da bi slepo sledile zahtevam franšiznih sistemov. To iz malih 
podjetij izključuje veliko prav teh ljudi, ki najbolj potrebujejo 
avtonomijo. 

66. Danes ljudje živijo bolj na podlagi tega, kar sistem naredi 
za njih ali njim, kot na podlagi tega, kar oni naredijo zase. In 
kar delajo zase, vse bolj delajo po kanalih, ki jih določa sistem. 
Priložnosti so običajno tiste, ki jih ponuja sistem, priložnosti 
je treba izkoristiti v skladu s pravili in predpisi" in upoštevati 
je treba tehnike, ki jih predpisujejo strokovnjaki, če želijo, da 
obstaja možnost uspeha. 

67. Tako je proces moči v naši družbi moten zaradi 
pomanjkanja pravih ciljev in pomanjkanja avtonomije pri 
zasledovanju ciljev. Moten pa je tudi zaradi tistih človeških 
nagonov, ki spadajo v skupino 3: nagonov, ki jih človek ne 
more ustrezno zadovoljiti ne glede na to, koliko truda vloži. 
Eden od teh pogonov je potreba po varnosti. Naša življenja 
so odvisna od odločitev drugih ljudi; nimamo nadzora nad 
temi odločitvami in običajno niti ne poznamo ljudi, ki jih 
sprejemajo. ("Živimo v svetu, v katerem razmeroma malo 
ljudi — morda 500 ali 1000 — sprejema pomembne odločitve" 
— Philip B. Heymann s Harvardske pravne fakultete, citiral 


13 - Prizadevanja konservativcev, da bi zmanjšali količino vladne regulacije, povprečnemu človeku niso v veliko 
korist. Prvič, samo del predpisov je mogoče odpraviti, ker je večina predpisov potrebnih. Po drugi strani večina 
deregulacije vpliva na podjetja in ne povprečnega posameznika, tako da je njen glavni učinek odvzem oblasti 
vladi in predaja zasebnim korporacijam. Za povprečnega človeka to pomeni, da se vmešavanje vlade v njegovo 
življenje nadomesti z vmešavanjem velikih korporacij, ki jim je zdaj dovoljeno, da na primer odvržejo več 
kemikalij, ki pridejo v njegovo vodo in povzročijo raka. K onservativci imajo povprečnega človeka za naivneža 
in izkoriščajo njegovo zamero do Velike vlade za spodbujanje moči Velikega gospodarstva. 

Anthony Lewis, New York Times, 21. april 1995.) Naša 
življenja so odvisna od tega, ali se varnostni standardi v jedrski 
elektrarni ustrezno vzdržujejo; o tem, koliko pesticidov lahko 
pride v našo hrano ali koliko onesnaženja v našem zraku; o 
tem, kako spreten (ali nesposoben) je naš zdravnik; ali bomo 
izgubili ali dobili službo, je lahko odvisno od odločitev vladnih 
ekonomistov ali direktorjev korporacij; in tako naprej. Večina 
posameznikov se pred temi grožnjami ne more zavarovati v več 
kot zelo omejenem obsegu. Posameznikovo iskanje varnosti je 
zato frustrirano, kar vodi v občutek nemoči. 

68. Lahko se ugovarja, da je primitivni človek fizično 
manj varen od sodobnega človeka, kot kaže njegova krajša 
pričakovana življenjska doba; zato sodobni človek prenaša 
manjšo, ne večjo stopnjo negotovosti, ki je sicer običajna za 
ljudi. Toda psihološka varnost ni tesno povezana s fizično 
varnostjo. Zaradi česar se počutimo varne, ni toliko objektivna 
varnost kot občutek zaupanja v našo sposobnost, da poskrbimo 
zase. Pračlovek, ki mu grozi huda žival ali lakota, se lahko 
bori v samoobrambi ali potuje v iskanju hrane. Nima gotovosti 
uspeha v teh prizadevanjih, nikakor pa ni nemočen pred 
stvarmi, ki mu grozijo. Medtem sodobnega posameznika ogroža 
marsikaj, pred čimer je nemočen: jedrske nesreče, rakotvorne 
snovi v hrani, onesnaževanje okolja, vojna, naraščajoči davki, 
vdor velikih organizacij v njegovo zasebnost, družbeni ali 
gospodarski pojavi po vsej državi, ki lahko motijo njegovo 
življenje. 

69. Res je, da je primitivni človek nemočen proti nekaterim 
stvarem, ki mu grozijo; bolezen na primer. A tveganje bolezni 
lahko sprejme stoično. To je delnaravnegaustroja, ni nikogaršnja 
krivda, razen če je kriv kakšen namišljeni, neosebni demon. 
Toda grožnje sodobnemu posamezniku ponavadi ustvari 
človek. Niso posledica naključja, temveč mu jih vsiljajo druge 
osebe, na katerih odločitve kot posameznik ne more vplivati. 

Posledično se počuti frustriranega, ponižanega in jeznega. 

70. Tako ima primitivni človek večinoma svojo varnost 
v svojih rokah (bodisi kot posameznik ali kot član majhne 
skupine), medtem ko je varnost sodobnega človeka v rokah 
oseb ali organizacij, ki so preveč oddaljene ali preveč velike, da 
bi lahko osebno vplival nanje. Tako težnja sodobnega človeka 
po varnosti spada v skupini l in 3; na nekaterih področjih 
(hrana, zavetje itd.) je njegova varnost zagotovljena le s ceno 
nepomembnega truda, medtem ko na drugih področjih varnosti 
ne more doseči. (Zgoraj navedeno močno poenostavlja resnično 
situacijo, vendar na grob, splošen način nakaže, kako se stanje 
sodobnega človeka razlikuje od stanja primitivnega človeka.) 

71. Ljudje imajo veliko prehodnih nagonov ali impulzov, 
ki so v sodobnem življenju vselej frustrirani, zato spadajo v 
skupino 3. Človek se lahko razjezi, vendar sodobna družba 
ne dopušča pretepov. V mnogih situacijah ne dovoljuje niti 
verbalne agresije. Ko se nekam odpravljamo, se nam morda 
mudi ali pa smo razpoloženi za počasno potovanje, a na 
splošno nimamo druge izbire, kot da se gibljemo v skladu s 
tokom prometa in upoštevamo prometno signalizacijo. Morda 
kdo želi svoje delo opravljati na drugačen način, a običajno 
lahko dela le po pravilih, ki jih določi delodajalec. Tudi na 
številne druge načine je sodobni človek vezan na mrežo pravil 
in predpisov (eksplicitnih ali implicitnih), ki frustrirajo številne 
njegove impulze in tako posegajo v proces moči. Večini teh 
predpisov se ni mogoče odpovedati, ker so nujni za delovanje 
industrijske družbe. 

72. Sodobna družba je v nekaterih pogledih izjemno 
popustljiva. V zadevah, ki niso pomembne za delovanje sistema, 
lahko praviloma delamo, kar hočemo. Verjamemo lahko v 
katero koli religijo, ki nam je všeč (če le ne spodbuja vedenja, 
ki je nevarno sistemu). V posteljo gremo lahko s komerkoli, 
ki nam je všeč (če le izvajamo ""varen seks"). Lahko počnemo 

karkoli hočemo, če le ni pomembno. Toda v vseh pomembnih 
zadevah sistem vse bolj uravnava naše vedenje. 

713, Vedenje ni urejeno samo z izrecnimi pravili in ne samo 
s strani vlade. Nadzor se pogosto izvaja s posredno prisilo ali s 
psihološkim pritiskom ali manipulacijo in s strani organizacij, 
ki niso vlada, ali s strani sistema kot celote. Večina velikih 
organizacij uporablja neko obliko propagande" za manipulacijo 
javnega odnosa ali vedenja. Propaganda ni omejena na 
"reklame" in oglase ter včasih sploh ni zavestno mišljena kot 
propaganda s strani ljudi, ki jo izdelujejo. Na primer, vsebina 
razvedrilnega programa je močna oblika propagande. Primer 
posredne prisile: Noben zakon ne določa, da moramo vsak dan 
hoditi v službo in upoštevati ukaze delodajalca. Pravno nas nič 
ne preprečuje, da bi živeli v divjini kot primitivni ljudje ali 
da bi sami začeli poslovati. Toda v praksi je ostalo zelo malo 
divjih površin, v gospodarstvu pa je prostora le za omejeno 
število malih podjetij. Zato lahko večina od nas preživi le kot 
zaposleni pri nekom drugem. 

74, Predlagamo, da je obsedenost sodobnega človeka 
z dolgoživostjo in ohranjanjem fizične moči in spolne 
privlačnosti do visoke starosti simptom neizpolnjenosti, ki 
izhaja iz pomanjkanja v zvezi s procesom moči. Tudi "kriza 
srednjih let" je tak simptom. Enako velja za pomanjkanje 
zanimanja za otroke, ki je v sodobni družbi precej pogosto, v 
primitivnih družbah pa skoraj neobstoječe. 

75. V primitivnih družbah je življenje zaporedje stopenj. 
Ko so potrebe in nameni ene stopnje izpolnjeni, ni posebnega 
oklevanja v zvezi s prehodom na naslednjo stopnjo. Mlad 
človek gre skozi proces moči tako, da postane lovec, ki ne lovi 
zaradi športa ali izpolnitve, temveč zato, da bi dobil meso, ki je 


14 - Ko nekdo odobri namen, za katerega se v določenem primeru uporablja propaganda, to na splošno imenuje 
"izobraževanje" ali zanjo uporabi podoben evfemizem. Toda propaganda je propaganda ne glede na namen, za 
katerega se uporablja. 

potrebno za hrano. (Pri mladih ženskah je proces bolj zapleten, 
z večjim poudarkom na družbeni moči; o tem tukaj ne bomo 
razpravljali.) Ko je ta faza uspešno prestana, se mladenič ne 
obotavlja, da bi se umiril z odgovornostjo vzgoje družine. 
(Nasprotno nekateri sodobni ljudje za nedoločen čas odlagajo 
imeti otroke, ker so preveč zaposleni z iskanjem neke vrste 
"izpolnitve." Predlagamo, da je izpolnitev, ki jo potrebujejo, 
ustrezna izkušnja procesa moči - z resničnimi cilji namesto 
umetnih ciljev nadomestnih dejavnosti.) Po tem, ko je uspešno 
vzgojil svoje otroke in šel skozi proces moči z zagotavljanjem 
fizičnih potreb, primitivni človek čuti, da je njegovo delo 
opravljeno in je pripravljen sprejeti starost (če preživi tako 
dolgo) in smrt. Medtem številne sodobne ljudi pretrese misel 
na fizično propadanje in smrt, kar se kaže v količini truda, ki 
ga vlagajo v ohranjanje telesne kondicije, videza in zdravja. 
Trdimo, da je to posledica neizpolnjenosti, ki izhaja iz dejstva, 
da svojih fizičnih moči niso nikoli praktično uporabili, nikoli 
niso šli skozi proces moči z uporabo svojih teles na konkreten 
način. Primitivni človek, ki je svoje telo vsak dan uporabljal za 
praktične namene, ni tisti, ki se boji propada v starosti, ampak 
sodobni človek, ki nikoli ni imel praktične uporabe svojega 
telesa razen hoje od svojega avtomobila do svoje hiše. Človek, 
čigar potreba po procesu moči je bila zadovoljena v njegovem 
življenju, je najbolje pripravljen sprejeti konec tega življenja. 

76. V odgovor na argumente tega razdelka bo nekdo rekel: 
"Družba mora najti način, da ljudem omogoči, da gredo skozi 
proces moči." Za take ljudi vrednost priložnosti uniči že samo 
dejstvo, da jim jo družba daje. Kar potrebujejo, je najti ali 
ustvariti lastne priložnosti. Dokler jim sistem daje priložnosti, 
jih ima še vedno na povodcu. Da bi dosegli avtonomijo, se 
morajo znebiti tega povodca. 

Kako se nekateri ljudje prilagodijo 


77. Vsi v industrijsko-tehnološki družbi nimajo psihičnih 
težav. Nekateri ljudje celo trdijo, da so precej zadovoljni z 
družbo, kakršna je. Zdaj razpravljamo o nekaterih razlogih, 
zakaj se ljudje tako zelo razlikujejo v svojem odzivu na 
sodobno družbo. 

78. Prvič, nedvomno obstajajo razlike v intenziteti težnje 
po moči. Posamezniki s šibkim nagonom po moči imajo lahko 
razmeroma malo potrebe, da gredo skozi proces moči, ali vsaj 
relativno malo potrebe po avtonomiji v procesu moči. To so 
ubogljivi tipi, ki bi bili srečni kot črnci iz plantaž na Starem 
Jugu. (Ne mislimo se posmehovati črncem Starega Juga. 
Njihova čast je, da večina sužnjev ni bila zadovoljna s svojim 
hlapčevstvom. Posmehujemo se ljudem, ki so zadovoljni s 
hlapčevstvom.) 

79, Nekateri ljudje imajo lahko nek izjemen nagon, pri 
zasledovanju katerega zadovoljijo svojo potrebo po procesu 
moči. Na primer, tisti, ki imajo nenavadno močno željo po 
družbenem statusu, lahko celo življenje plezajo po statusni 
lestvici, ne da bi se te igre kdaj naveličali. 

80. Ljudje so različno dovzetni za tehnike oglaševanja in 
trženja. Nekateri so tako dovzetni, da tudi če zaslužijo veliko 
denarja, ne morejo potešiti svojega nenehnega hrepenenja po 
bleščečih novih igračkah, ki jim jih marketinška industrija 
binglja pred očmi. Tako se vedno počutijo finančno v težkem 
pritisku, tudi če je njihov dohodek visok, in njihova hrepenenja 
so frustrirana. 

81. Nekateri ljudje so slabo dovzetni za tehnike oglaševanja 
in trženja. To so ljudje, ki jih denar ne zanima. Stvarne 
pridobitve ne služijo njihovim potrebam po procesu moči. 

82. Ljudje, ki so srednje dovzetni za tehnike oglaševanja in 

trženja, so sposobni zaslužiti dovolj denarja, da potešijo svojo 
željo po dobrinah in storitvah, vendar le za ceno resnega truda 
(vlaganje nadur, sprejem druge zaposlitve, napredovanje itd.). 
Tako materialna pridobitev služi njihovi potrebi po procesu 
moči. Vendar to ne pomeni nujno, da je njihova potreba 
popolnoma zadovoljena. Morda nimajo dovolj avtonomije v 
procesu moči (njihovo delo je lahko sestavljeno iz sledenja 
ukazom) in nekateri njihovi nagoni so lahko frustrirani (npr. 
varnost, agresija). (Krivi smo pretirane poenostavitve v 
odstavkih 80-82, ker smo domnevali, da je želja po materialnih 
pridobitvah v celoti stvar oglaševalske in marketinške 
industrije. Seveda ni tako preprosto.") 

83. Nekateri ljudje delno zadovoljijo svojo potrebo po moči 
tako, da se identificirajo z močno organizacijo ali množičnim 
gibanjem. Posameznik brez ciljev ali moči se pridruži gibanju 
ali organizaciji, sprejme njene cilje za svoje in si nato prizadeva 
za te cilje. Ko so nekateri cilji doseženi, se posameznik, čeprav 
so njegova osebna prizadevanja imela le nepomembno vlogo 
pri doseganju ciljev, počuti (skozi identifikacijo z gibanjem 
ali organizacijo), kot da je šel skozi proces moči. Ta pojav 
so izkoriščali fašisti, nacisti in komunisti. Tudi naša družba 
ga uporablja, čeprav manj robato. Primer: Manuel Noriega je 
bil moteč za ZDA (cilj: kaznovati Noriego). ZDA so napadle 
Panamo (napor) in kaznovale Noriego (doseganje cilja). Tako 
so ZDA šle skozi proces moči in mnogi Američani so zaradi 
svoje identifikacije z ZDA proces moči doživeli posredno. Od 
tod široko javno odobravanje panamske invazije; ljudem je dala 
občutek moči." Enak pojav vidimo v vojskah, korporacijah, 
političnih strankah, humanitarnih organizacijah, verskih ali 
ideoloških gibanjih. Zlasti levičarska gibanja pritegnejo ljudi, 


% - Ponovno glejte opombo 11 


15 - Ne izražamo odobravanja ali neodobravanja panamske invazije. Uporabljamo ga samo za ponazoritev. 

ki želijo zadovoljiti svojo potrebo po moči. Toda za večino ljudi 
identifikacija z veliko organizacijo ali množičnim gibanjem ne 
zadovolji potrebe po moči v celoti. 

84. Drug način, na katerega ljudje zadovoljijo svojo potrebo 
po procesu moči, so nadomestne dejavnosti. Kot smo pojasnili 
v odstavkih 38-40, je nadomestna dejavnost dejavnost, ki je 
usmerjena k umetnemu cilju, ki si ga posameznik prizadeva 
zaradi "izpolnitve," ki jo dobi od zasledovanja cilja, ne zato, 
ker mora doseči cilj sam. Na primer, ni praktičnega motiva 
za izgradnjo ogromnih mišic, udarjanje žogice v luknjo ali 
pridobitev celotne serije poštnih znamk. Vendar se veliko ljudi v 
naši družbi s strastjo posveča bodybuildingu, golfu ali zbiranju 
znamk. Nekateri ljudje so bolj "usmerjeni v druge" kot drugi in 
bodo zato lažje pripisali pomen nadomestni dejavnosti preprosto 
zato, ker jo ljudje okoli njih obravnavajo kot pomembno ali ker 
jim družba pravi, da je pomembna. Zato se nekateri ljudje zelo 
resno lotevajo v bistvu nepomembnih dejavnosti, kot so šport, 
ali bridž, ali šah ali skrivnostna znanstvena udejstvovanja, 
medtem ko drugi, ki so bolj bistri, teh stvari nikoli ne vidijo kot 
nič drugega kot kot nadomestne dejavnosti in jim posledično 
nikoli ne pripisujejo dovolj pomena, da bi na ta način lahko 
zadovoljili svojo potrebo po procesu moči. Poudariti je treba 
le, da je v mnogih primerih človekov način preživljanja tudi 
nadomestna dejavnost. Ni čista nadomestna dejavnost, saj je 
del motiva za dejavnost pridobivanje fizičnih potrebščin in (za 
nekatere ljudi) družbenega statusa ter razkošja, ki si ga želijo 
zaradi oglaševanja. Toda mnogi ljudje v svoje delo vložijo 
veliko več truda, kot je potrebno, da zaslužijo denar in status, 
ki ga potrebujejo, in ta dodaten trud predstavlja nadomestno 
dejavnost. Ta dodatni napor, skupaj s čustvenim vlaganjem, 
ki ga spremlja, je ena najmočnejših sil, ki delujejo v smeri 
stalnega razvoja in izpopolnjevanja sistema, z negativnimi 
posledicami za svobodo posameznika (glejte odstavek 131). 

Zlasti za najbolj ustvarjalne znanstvenike in inženirje je delo 
večinoma nadomestna dejavnost. Ta točka je tako pomembna, 
da si zasluži ločeno razpravo, ki jo bomo podali v kratkem 
(odstavki 87—92). 

85. V tem razdelku smo pojasnili, koliko ljudi v sodobni 
družbi v večji ali manjši meri zadovolji svojo potrebo po 
procesu moči. Vendar menimo, da za večino ljudi potreba 
po procesu moči ni v celoti zadovoljena. V prvi vrsti so 
izjemne osebnosti, ki imajo nenasitno željo po statusu, ali se 
globoko ""zakopljejo" v nadomestno dejavnost, ali pa se dovolj 
močno identificirajo z gibanjem ali organizacijo, da na ta 
način zadovoljijo svojo potrebo po moči. Ostali niso povsem 
zadovoljni z nadomestnimi dejavnostmi ali identifikacijo z 
organizacijo (glejte odstavka 41, 64). Drugič, sistem vsiljuje 
preveč nadzora z eksplicitno regulacijo ali socializacijo, kar 
ima za posledico pomanjkanje avtonomije in frustracijo zaradi 
nezmožnosti doseganja določenih ciljev in nujnosti brzdanja 
premnogih vzgibov. 

86. Toda tudi če bi bila večina ljudi v industrijsko-tehnološki 
družbi dovolj zadovoljna, bi mi (FC) še vedno nasprotovali 
tej obliki družbe, ker (med drugimi razlogi) menimo, da je 
ponižujoče zadovoljiti svojo potrebo po procesu moči prek 
nadomestne dejavnosti ali preko identifikacije z organizacijo, 
ne pa skozi zasledovanje resničnih ciljev. 


Motivi znanstvenikov 


87. Znanost in tehnologija sta najpomembnejša primera 
nadomestnih dejavnosti. Nekateri znanstveniki trdijo, da jih k 
temu vodi "radovednost" ali želja, da bi "koristili človeštvu." 
Vendar je lahko videti, da nobeno od teh ne more biti glavni 
motiv večine znanstvenikov. Kar zadeva "radovednost," 

je ta pojem preprosto absurden. Večina znanstvenikov se 
ukvarja z visoko specializiranimi problemi, ki niso predmet 
normalne radovednosti. Ali na primer astronoma, matematika 
ali entomologa zanimajo lastnosti izopropiltrimetilmetana? 
Seveda ne. Kaj takega zanima le kemika, in to le zato, ker je 
kemija njegova nadomestna dejavnost. Je kemik radoveden 
glede ustrezne klasifikacije nove vrste hroščev? Ne. To 
vprašanje zanima samo entomologa in ga zanima samo zato, 
ker je entomologija njegova nadomestna dejavnost. Če bi se 
morala kemik in entomolog resno potruditi, da bi pridobila 
fizične potrebščine, in če bi s tem trudom uveljavila svoje 
sposobnosti na zanimiv način, vendar v nekem neznanstvenem 
zasledovanju, potem ju ne bi brigalo za izopropiltrimetilmetan 
ali klasifikacijo hroščev. Recimo, da je pomanjkanje sredstev 
za podiplomsko izobraževanje povzročilo, da je kemik namesto 
kemik postal zavarovalni posrednik. V tem primeru bi ga zelo 
zanimale zavarovalniške zadeve, izopropiltrimetilmetan pa 
ga ne bi zanimal. Vsekakor pa ni normalno, da v zadovoljitev 
zgolj radovednosti vložimo toliko časa in truda, ki ga 
znanstveniki vložijo v svoje delo. Razlaga "radovednosti" za 
motiv znanstvenikov preprosto ne vzdrži. 

88. Razlaga "korist človeštva" ne deluje nič bolje. Nekatera 
znanstvena dela nimajo nobene predstavljive zveze z dobrobitjo 
človeške rase - na primer večina arheologije ali primerjalnega 
jezikoslovja. Nekatera druga področja znanosti ponujajo očitno 
nevarne možnosti. Kljub temu so znanstveniki na teh področjih 
prav tako navdušeni nad svojim delom kot tisti, ki razvijajo 
cepiva ali preučujejo onesnaženost zraka. Razmislite o primeru 
dr. Edwarda Tellerja, ki je bil očitno čustveno vpleten v 
spodbujanje jedrskih elektrarn. Je ta vpletenost izhajala iz želje 
po koristi človeštvu? Če je tako, zakaj potem dr. Teller ni postal 
čustven glede drugih "humanitarnih" razlogov? Če je bil tako 
humanitaren, zakaj je potem pomagal razviti H-bombo? Tako 

kot pri mnogih drugih znanstvenih dosežkih je zelo odprto 
vprašanje, ali jedrske elektrarne dejansko koristijo človeštvu. 
Ali poceni elektrika odtehta kopičenje odpadkov in nevarnost 
nesreč? Dr. Teller je videl samo eno stran vprašanja. Jasno je, 
da njegova čustvena vpletenost v jedrsko energijo ni izhajala 
iz želje, da bi "koristil človeštvu," ampak iz osebne izpolnitve, 
ki jo je dobil s svojim delom in iz tega, da je videl, kako se 
uporablja v praksi. 

89. Enako velja za znanstvenike na splošno. Z možnimi 
redkimi izjemami njihov motiv ni niti radovednost niti želja 
po koristi človeštvu, ampak potreba po procesu moči: imeti 
cilj (znanstveni problem, ki ga je treba rešiti), vložiti napor 
(raziskovanje) in doseči cilj (rešitev problema). Znanost je 
nadomestna dejavnost, saj znanstveniki delajo predvsem za 
izpolnitev, ki jo dobijo od samega dela. 

90. Seveda ni tako preprosto. Drugi motivi igrajo vlogo 
pri mnogih znanstvenikih. Denar in status na primer. Nekateri 
znanstveniki so morda tiste vrste, ki imajo nenasitno željo po 
statusu (glejte odstavek 79) in to je lahko velik del motivacije 
za njihovo delo. Brez dvoma je večina znanstvenikov, tako kot 
večina splošne populacije, bolj ali manj dovzetna za tehnike 
oglaševanja in trženja ter potrebujejo denar, da potešijo svoje 
hrepenenje po dobrinah in storitvah. Tako znanost ni čista 
nadomestna dejavnost. Vendar v veliki meri je nadomestna 
dejavnost. 

91. Poleg tega znanost in tehnologija predstavljata močno 
množično gibanje in mnogi znanstveniki zadovoljujejo svojo 
potrebo po moči z identifikacijo s tem množičnim gibanjem 
(glejte odstavek 83). 

92. Tako znanost koraka slepo naprej, brez upoštevanja 
resnične blaginje človeške rase ali katerega koli drugega 
standarda, poslušna le psihološkim potrebam znanstvenikov 
ter vladnih uradnikov in direktorjev korporacij, ki zagotavljajo 

sredstva za raziskave. 


Narava svobode 


93. Trdili bomo, da industrijsko-tehnološke družbe ni 
mogoče preoblikovati na način, ki bi ji preprečil progresivno 
oženje sfere človekove svobode. Ker pa je "svoboda" beseda, 
ki jo je mogoče razlagati na različne načine, moramo najprej 
pojasniti, za kakšno vrsto svobode gre. 

94. S "svobodo" mislimo na priložnost, da gremo skozi 
proces moči, z resničnimi cilji, ne z umetnimi cilji nadomestnih 
dejavnosti, in brez vmešavanja, manipulacije ali nadzora s 
strani kogar koli, še posebej iz katere koli velike organizacije. 
Svoboda pomeni imeti nadzor (bodisi kot posameznik ali kot 
član majhne skupine) nad smrtno resnimi vprašanji svojega 
obstoja; hrana, oblačila, zatočišče in obramba pred kakršnimi 
koli grožnjami v okolju. Svoboda pomeni imeti moč; ne moč 
nadzorovati druge ljudi, temveč moč nadzorovati okoliščine 
lastnega življenja. Človek nima svobode, če ima kdo drug 
(zlasti velika organizacija) moč nad njim, ne glede na to, 
kako dobrohotno, tolerantno in popustljivo se ta moč izvaja. 
Pomembno je, da svobode ne zamenjujemo s čisto dopustnostjo 
(glejte odstavek 72). 

95. Rečeno je, da živimo v svobodni družbi, ker imamo 
določeno število ustavno zagotovljenih pravic. Vendar te niso 
tako pomembne, kot se zdi. Stopnjo osebne svobode, ki obstaja 
v družbi, bolj določata gospodarska in tehnološka struktura 
družbe kot njeni zakoni ali oblika vlade.'" Večina indijanskih 


16 - Ko so bile ameriške kolonije pod britansko vladavino, je bilo manj in manj učinkovitih pravnih jamstev 
svobode kot po uveljavitvi ameriške ustave, vendar je bilo v predindustrijski Ameriki več osebne svobode, tako 
pred kot po vojni za neodvisnost, kot potem, ko je v tej državi nastopila industrijska revolucija. Citiramo iz 
knjige Violence in America: Historical and Comparative Perspectives, ki sta jo uredila Hugh Davis Graham in 
Ted Robert Gutr, 12. poglavje Rogerja Lana, strani 476-478: 

narodov v Novi Angliji je bila monarhičnih, mnoga mesta 
italijanske renesanse pa so nadzorovali diktatorji. A ko beremo 
o teh družbah, dobimo vtis, da so dopuščale veliko več osebne 
svobode kot naša družba. Delno zato, ker niso imeli učinkovitih 
mehanizmov za uveljavljanje vladarjeve volje: ni bilo sodobne, 
dobro organizirane policije, ni bilo hitre komunikacije na 
dolge razdalje, ni bilo nadzornih kamer, ni bilo dosjejev z 
informacijami o življenju povprečnih državljanov. Zato se je 
bilo nadzoru razmeroma enostavno izogniti. 

96. Kar zadeva naše ustavne pravice, pomislite na primer 
na svobodo tiska. Vsekakor jih ne mislimo izpodbijati; so 
zelo pomembno orodje za omejevanje koncentracije politične 
moči in za brzdanje tistih, ki imajo politično moč, z javnim 
razkrivanjem kakršnega koli neprimernega ravnanja. Toda 
svoboda tiska povprečnemu državljanu kot posamezniku zelo 
malo koristi. Množični mediji so večinoma pod nadzorom 
velikih organizacij, ki so integrirane v sistem. Vsakdo, ki ima 
malo denarja, lahko da nekaj natisniti, ali lahko to razdeli na 
internetu ali na kakšen podoben način, toda tisto, kar ima za 
povedati, bo preplavilo ogromno gradiva, ki ga bodo objavili 
mediji, zato ne bo imelo praktičnega učinka. Z besedami 
narediti vtis na družbo je torej za večino posameznikov in 


"Postopno zviševanje standardov spodobnosti in s tem vse večje zanašanje na uradne organe kazenskega 
pregona (v 19. stoletju v Ameriki) ... je bilo skupno celotni družbi ... [S]premembe v družbenem vedenju so 
tako dolgoročne in tako razširjene, da nakazujejo povezavo z najbolj temeljnimi sodobnimi družbenimi procesi; 
samo industrijsko urbanizacijo ... Massachusetts je leta 1835 imel okoli 660.940 prebivalcev, 81 odstotkov 
podeželskih, pretežno predindustrijskih in domačinov. Njegovi državljani so bili navajeni precejšnje osebne 
svobode. Ne glede na to, ali so bili vprežniki, kmetje ali obrtniki, so bili vsi navajeni, da so si sami določali 
urnike in zaradi narave njihovega dela so bili fizično neodvisni drug od drugega... Posamezne težave, grehi 

ali celo zločini na splošno niso bili razlog za širšo družbeno skrb ... Toda vpliv dvojnih premikov v mesto in v 
tovarno, ki sta leta 1835 še pridobivala intenziteto, je progresivno vplival na osebno vedenje v 19. stoletju in v 
20. stoletju. Tovarna je zahtevala pravilnost obnašanja, življenje, ki ga vodi poslušnost ritmom ure in koledarja, 
zahtevam delovodje in nadzornika. V mestu ali mestecu so potrebe po življenju v tesno strnjenih soseskah 
zavirale številne dejavnosti, ki prej niso bile sporne. Tako pisarniški kot fizični delavci so bili vzajemno odvisni 
od svojih sodelavcev; ker se je delo enega človeka prilegalo delu drugega, posel enega človeka ni bil več 
njegov lastni." 
"Rezultati nove organizacije življenja in dela so bili očitni do leta 1900, ko je bilo približno 76 odstotkov od 
2.805.346 prebivalcev Massachusettsa uvrščenih med meščane. Veliko nasilnega ali nepravilnega vedenja, ki je 
bilo dopustno v ležerni, neodvisni družbi, ni bilo več sprejemljivo v bolj formaliziranem, kooperativnem vzduš- 
ju poznejšega obdobja... Selitev v mesta je skratka ustvarila bolj poslušno, bolj socializirano, bolj "civilizirano" 
generacijo od svojih predhodnikov." 

manjših skupin skoraj nemogoče. Vzemimo nas (FC) za primer. 
Če ne bi nikoli storili ničesar nasilnega in bi pričujoče spise 
oddali založniku, verjetno ne bi bili sprejeti. Če bi bili sprejeti 
in objavljeni, verjetno ne bi pritegnili veliko bralcev, saj je bolj 
zabavno gledati razvedrila, ki jih ponujajo mediji, kot brati 
trezen esej. Tudi če bi ta pisanja imela veliko bralcev, bi večina 
teh bralcev kmalu pozabila, kaj so prebrali, saj je njihove misli 
preplavila množica gradiva, ki jim ga izpostavljajo mediji. Da 
bi naše sporočilo podali javnosti z nekaj možnosti, da naredi 
trajen vtis, smo morali ubijati ljudi. 

97. Ustavne pravice so do neke mere uporabne, vendar 
ne zagotavljajo veliko več od tega, kar bi lahko imenovali 
buržoazno pojmovanje svobode. Po buržoaznem pojmovanju 
je "svoboden" človek v bistvu element družbenega stroja in 
ima le določen nabor predpisanih in razmejenih svoboščin; 
svoboščine, ki so zasnovane tako, da bolj služijo potrebam 
družbenega stroja kot potrebam posameznika. Tako ima 
"svobodni" človek buržoazije ekonomsko svobodo, ker to 
spodbuja rast in napredek; ima svobodo tiska, ker javna kritika 
omejuje neprimerno vedenje političnih voditeljev; ima pravico 
do poštenega sojenja, ker bi bil zapor po volji močnih slab za 
sistem. To je bil očitno odnos Simona Bolivarja. Zanj so ljudje 
zaslužili svobodo le, če so jo uporabili za spodbujanje napredka 
(progresa, kot so ga pojmovali buržuji). Drugi buržoazni misleci 
so zavzeli podoben pogled na svobodo kot zgolj na sredstvo 
za doseganje kolektivnih ciljev. Chester C. Tan, Kitajska 
politična misel v dvajsetem stoletju, stran 202, pojasnjuje 
filozofijo voditelja Kuomintanga Hu Han-mina: "Posamezniku 
so podeljene pravice, ker je član družbe in njegovo življenje v 
skupnosti zahteva takšne pravice. S skupnostjo je Hu mislil na 
celotno družbo naroda." In na strani 259 Tan navaja, da je bilo 
po mnenju Carsuma Changa (Chang Chun-mai, vodja državne 
socialistične stranke na Kitajskem) treba svobodo uporabiti 

v interesu države in ljudi kot celote. Toda kakšno svobodo 
ima nekdo, če jo lahko uporablja samo tako, kot mu nekdo 
drug predpiše? FC-jevo pojmovanje svobode ni pojmovanje 
Bolivarja, Huja, Changa ali drugih buržoaznih teoretikov. 
Težava s takimi teoretiki je, da so razvoj in uporabo družbenih 
teorij pretvorili v svojo nadomestno dejavnost. Posledično so 
teorije zasnovane tako, da služijo potrebam teoretikov bolj 
kot potrebam ljudi, ki imajo smolo, da živijo v družbi, ki so ji 
vsiljene teorije. 

98. V tem razdelku je treba poudariti še eno točko: Ne bi 
smeli domnevati, da ima oseba dovolj svobode samo zato, 
ker pravi, da jo ima dovolj. Svoboda je deloma omejena s 
psihološkim nadzorom, ki se ga ljudje ne zavedajo, poleg 
tega pa ideje mnogih ljudi o tem, kaj je svoboda, bolj urejajo 
družbene konvencije kot njihove resnične potrebe. Na primer, 
verjetno bi mnogi levičarji preveč socializiranega tipa rekli, 
da je večina ljudi, vključno z njimi, socializiranih premalo 
in ne preveč, vendar preveč socializirani levičar plača visoko 
psihološko ceno za svojo visoko stopnjo socializacije. 


Nekaj principov zgodovine 


99. Zamislite si zgodovino kot vsoto dveh komponent: 
nepredvidljive komponente, ki je sestavljena iz nepredvidljivih 
dogodkov, ki ne sledijo opaznemu vzorcu, in redne komponente, 
ki je sestavljena iz dolgoročnih zgodovinskih trendov. Tu se 
ukvarjamo z dolgoročnimi trendi. 

100. PRVO NAČELO. Če pride do majhne spremembe, 
ki vpliva na dolgoročni zgodovinski trend, bo učinek te 
spremembe skoraj vedno prehoden — trend se bo kmalu vrnil v 
prvotno stanje. (Primer: reformno gibanje, namenjeno čiščenju 
politične korupcije v družbi, imaredkokdaj več kotle kratkoročni 

učinek; prej ali slej se reformatorji sprostijo in korupcija se 
prikrade nazaj. Stopnja politične korupcije v določeni družbi 
običajno ostane nespremenjena, ali pa se le počasi spreminja z 
razvojem družbe. Običajno je politično čiščenje trajno le, če ga 
spremljajo obsežne družbene spremembe; majhna sprememba 
v družbi ni dovolj.) Če se majhna sprememba v dolgotrajnem 
zgodovinskem trendu zdi trajna, je to le zato, ker sprememba 
deluje v smeri, v kateri se trend že giblje tako ali tako — trend 
se ne spremeni in je le porinjen korak naprej. 

101. Prvo načelo je skoraj tavtologija. Če trend ne bi bil 
stabilen glede na majhne spremembe, bi taval naključno, 
namesto da bi sledil določeni smeri; z drugimi besedami, to 
sploh ne bi bil dolgoročni trend. 

102. DRUGO NAČELO. Če pride do spremembe, ki je 
dovolj velika, da trajno spremeni dolgoročni zgodovinski trend, 
potem bo spremenila družbo kot celoto. Z drugimi besedami, 
družba je sistem, v katerem so vsi deli med seboj povezani in ni 
mogoče trajno spremeniti nobenega pomembnega dela, ne da 
bi spremenili tudi vse druge dele. 

103. TRETJE NAČELO. Če pride do spremembe, ki je 
dovolj velika, da trajno spremeni dolgoročni trend, potem 
posledic za družbo kot celoto ni mogoče vnaprej predvideti. 
(Razen če so različne druge družbe šle skozi isto spremembo 
in so vse izkusile enake posledice, v tem primeru lahko na 
empirični podlagi napovemo, da bo druga družba, ki gre skozi 
isto spremembo, izkusila podobne posledice.) 

104. ČETRTO NAČELO. Nove vrste družbe ni mogoče 
oblikovati na papirju. To pomeni, da ne gre vnaprej načrtovati 
nove oblike družbe, jo nato postaviti in pričakovati, da bo 
delovala, kot je bila zasnovana. 

105. Tretje in četrto načelo izhajata iz kompleksnosti 
človeških družb. Sprememba človeškega vedenja bo vplivala 
na gospodarstvo družbe in njeno fizično okolje; gospodarstvo 

bo vplivalo na okolje in obratno, spremembe v gospodarstvu in 
okolju pa bodo vplivale na človekovo obnašanje na zapletene 
in nepredvidljive načine; in tako naprej. Mreža vzrokov in 
posledic je preveč zapletena, da bi jo razvozlali in razumeli. 

106. PETO NAČELO. Ljudje se ne odločajo zavestno in 
racionalno za obliko svoje družbe. Družbe se razvijajo skozi 
procese družbene evolucije, ki niso pod razumnim človeškim 
nadzorom. 

107. Peto načelo je posledica ostalih štirih. 

108. Za ilustracijo: po prvem načelu na splošno poskus 
družbene reforme bodisi deluje v smeri, v kateri se družba 
tako ali tako razvija (tako da le pospeši spremembo, ki bi se 
v vsakem primeru zgodila), ali pa ima samo bežni učinek, 
tako da družba kmalu zdrsne nazaj v stare tirnice. Za trajno 
spremembo smeri razvoja katerega koli pomembnega vidika 
družbe reforma ni dovolj in potrebna je revolucija. (Revolucija 
ne vključuje nujno oboroženega upora ali strmoglavljenja 
vlade.) Po drugem načelu revolucija nikoli ne spremeni samo 
enega vidika družbe, spremeni celotno družbo; in po tretjem 
principu pride do sprememb, ki jih revolucionarji nikoli niso 
pričakovali ali želeli. Po četrtem načelu, ko revolucionarji ali 
utopisti vzpostavijo novo vrsto družbe, ta nikoli ne deluje po 
načrtih. 

109. Ameriška revolucija ne ponuja protiprimera. Ameriška 
"revolucija" ni bila revolucija v našem pomenu besede, ampak 
vojna za neodvisnost, ki ji je sledila precej daljnosežna politična 
reforma. Ustanovni očetje niso spremenili smeri razvoja 
ameriške družbe, niti si tega niso prizadevali. Samo osvobodili 
so razvoj ameriške družbe zaviralnega učinka britanske 
vladavine. Njihova politična reforma ni spremenila nobenega 
osnovnega trenda, ampak je samo potisnila ameriško politično 
kulturo v njeno naravno smer razvoja. Britanska družba, katere 
veja je bila ameriška, se je dolgo gibala v smeri predstavniške 

demokracije. In pred vojno za neodvisnost so Američani 
že izvajali precejšnjo stopnjo predstavniške demokracije 
v kolonialnih skupščinah. Z ustavo vzpostavljen politični 
sistem je bil oblikovan po britanskem sistemu in kolonialnih 
skupščinah. Seveda z velikimi spremembami — ni dvoma, da so 
ustanovitelji naredili zelo pomemben korak. Toda to je bil korak 
na poti, po kateri je že hodil angleško govoreči svet. Dokaz 
je, da so Britanija in vse njene kolonije, ki so bile poseljene 
pretežno z ljudmi britanskega porekla, na koncu dobile sistem 
predstavniške demokracije, ki je bil v bistvu podoben tistemu 
v Združenih državah. Če bi ustanovni očetje izgubili živce in 
zavrnili podpis Deklaracije o neodvisnosti, naš način življenja 
danes ne bi bil bistveno drugačen. Mogoče bi imeli nekoliko 
tesnejše vezi z Britanijo in bi namesto kongresa in predsednika 
imeli parlament in predsednika vlade. Nič takega. Ameriška 
revolucija torej ni protiprimer našim načelom, ampak dobra 
ilustracija le-teh. 

110. Kljub temu je pri uporabi načel treba uporabiti zdrav 
razum. Izraženi so v nenatančnem jeziku, ki dopušča svobodo 
razlage in pri njih je mogoče najti izjeme. Zato teh načel ne 
predstavljamo kot nedotakljive zakone, temveč kot osnovna 
pravila ali vodnike za razmišljanje, ki lahko zagotovijo delni 
protistrup naivnim predstavam o prihodnosti družbe. Načela je 
treba nenehno imeti v mislih in kadar koli pridemo do sklepa, 
ki je v nasprotju z njimi, bi morali skrbno ponovno preučiti 
svoje razmišljanje in obdržati sklep le, če imamo za to dobre 
in trdne razloge. 

Industrijsko-tehnološke družbe 


ni mogoče reformirati 


111. Zgornja načela pomagajo pokazati, kako brezupno težko 
bi bilo reformirati industrijski sistem na način, ki bi preprečil, 
da bi ta postopno zožil našo sfero svobode. Obstaja dosledna 
težnja, ki sega vsaj do industrijske revolucije, da tehnologija 
krepi sistem za visoko ceno individualne svobode in lokalne 
avtonomije. Zato bi bila vsaka sprememba, namenjena zaščiti 
svobode pred tehnologijo, v nasprotju s temeljnim trendom 
v razvoju naše družbe. Posledično bi bila takšna sprememba 
bodisi začasna — kmalu bi jo preplavila plima zgodovine — 
bodisi bi, če bi bila dovolj velika, da bi bila trajna, spremenila 
naravo naše celotne družbe. Po prvem in drugem načelu. Še 
več, ker bi bila družba spremenjena na način, ki ga ni bilo 
mogoče vnaprej predvideti (tretje načelo), bi obstajalo veliko 
tveganje. Spremembe, ki bi bile dovolj velike, da bi naredile 
trajne spremembe v prid svobodi, ne bi bile sprožene, ker bi 
se ugotovilo, da bi močno zmotile delovanje sistema. Zato 
bi bili kakršni koli poskusi reform preveč sramežljivi, da bi 
bili učinkoviti. Tudi če bi se sprožile spremembe, ki so dovolj 
velike, da bi prinesle trajne spremembe, bi bile preklicane, ko bi 
njihovi moteči učinki postali očitni. Trajne spremembe v korist 
svobode bi torej lahko dosegle le osebe, ki so pripravljene 
sprejeti radikalno, nevarno in nepredvidljivo spremembo 
celotnega sistema. Z drugimi besedami, revolucionarji, ne 
reformatorji. 

112. Ljudje, ki želijo rešiti svobodo, ne da bi žrtvovali 
domnevne prednosti tehnologije, bodo predlagali naivne 
sheme za neko novo obliko družbe, ki bi svobodo uskladila s 

tehnologijo. Poleg dejstva, da ljudje, ki dajejo takšne predloge, 
le redko predlagajo kakršna koli praktična sredstva, s katerimi 
bi se sploh lahko vzpostavila nova oblika družbe, iz četrtega 
načela sledi, da tudi če bi novo obliko družbe enkrat lahko 
vzpostavili, bi ta propadla ali pa bi dala rezultate, ki bi bili zelo 
drugačni od pričakovanih. 

113. Tako se celo na zelo splošni podlagi zdi zelo malo 
verjetno, da bi bilo mogoče najti kakršen koli način spreminjanja 
družbe, ki bi uskladil svobodo s sodobno tehnologijo. V 
naslednjih nekaj razdelkih bomo podali natančnejše razloge za 
sklepanje, da sta svoboda in tehnološki napredek nezdružljiva. 


Krnjenje svobode je v 


industrijski družbi neizogibno 


114. Kot je pojasnjeno v odstavkih 65-67, 70-73, je sodobni 
človek uklenjen z mrežo pravil in predpisov, njegova usoda 
pa je odvisna od dejanj oddaljenih oseb, na odločitve katerih 
ne more vplivati. To ni naključje ali posledica samovolje 
arogantnih birokratov. To je nujno in neizogibno v vsaki 
tehnološko razviti družbi. Sistem mora natančno regulirati 
človeško vedenje, da lahko deluje. Pri delu morajo ljudje delati, 
kar jim je naročeno, sicer bi proizvodnja telebnila v kaos. 
Birokracije morajo delovati v skladu s togimi pravili. Če bi 
birokratom na nižji ravni dopustili kakršno koli bistveno osebno 
diskrecijsko pravico, bi to zmotilo sistem in povzročilo obtožbe 
o nepravičnosti zaradi razlik v načinu, kako so posamezni 
birokrati izvajali svojo diskrecijsko pravico. Res je, da bi 
nekatere omejitve naše svobode lahko odpravili, a na splošno 
je regulacija našega življenja s strani velikih organizacij nujna 

za delovanje industrijsko-tehnološke družbe. Posledica tega je 
občutek nemoči povprečnega človeka. Lahko pa se zgodi, da 
bodo formalne predpise vedno bolj nadomeščala psihološka 
orodja, zaradi katerih želimo narediti tisto, kar sistem od nas 
zahteva. (Propaganda," izobraževalne tehnike, programi za 
"duševno zdravje" itd.) 

115. Sistem mora prisiliti ljudi, da se vedejo na načine, ki 
so vse bolj oddaljeni od naravnega vzorca človeškega vedenja. 
Sistem na primer potrebuje znanstvenike, matematike in 
inženirje. Brez njih ne more delovati. Zato na otroke močno 
pritiska, da se izkažejo na teh področjih. Za mladostnika 
ni naravno, da večino svojega časa preživi sedeč za mizo, 
zatopljen v študij. Normalen mladostnik želi svoj čas preživeti 
v aktivnem stiku z realnim svetom. Med primitivnimi ljudstvi 
so stvari, za katere otroke učijo, običajno v razumnem skladu 
z naravnimi človeškimi vzgibi. Pri ameriških Indijancih so bili 
dečki, na primer, urjeni v aktivnih dejavnostih na prostem — 
pač takšna stvar, ki jo imajo fantje radi. Toda v naši družbi so 
otroci prisiljeni študirati tehnične predmete, kar večina počne 
nejevoljno. 

116. Zaradi nenehnega pritiska, ki ga sistem izvaja, da 
spremeni človeško vedenje, postopoma narašča število ljudi, ki 
se ne morejo ali nočejo prilagoditi zahtevam družbe: socialne 
pijavke, člani mladinskih tolp, kultisti, protivladni uporniki, 
radikalni okoljevarstveni saboterji, osipniki in uporniki 
različnih vrst. 

117. V vsaki tehnološko napredni družbi mora 
posameznikova usoda biti odvisna od odločitev, na katere 
sam osebno ne more v veliki meri vplivati. Tehnološke družbe 
ni mogoče razdeliti na majhne, avtonomne skupnosti, ker je 
proizvodnja odvisna od sodelovanja zelo velikega števila ljudi 
in strojev. Takšna družba mora biti visoko organizirana in 
treba je sprejemati odločitve, ki vplivajo na zelo veliko število 

ljudi. Ko odločitev zadeva recimo milijon ljudi, ima vsak od 
prizadetih posameznikov v povprečju le milijoninko deleža pri 
odločitvi. V praksi se običajno zgodi, da odločitve sprejemajo 
Javni uradniki ali direktorji korporacij ali tehnični strokovnjaki, 
a tudi ko javnost glasuje o odločitvi, je število volivcev 
običajno preveliko, da bi bil glas katerega koli posameznika 
pomemben." Tako večina posameznikov ne more merljivo 
vplivati na glavne odločitve, ki vplivajo na njihova življenja. V 
tehnološko napredni družbi si tega ni mogoče zamisliti. Sistem 
poskuša "rešiti" to težavo z uporabo propagande, da si ljudje 
želijo odločitve, ki so bile sprejete namesto njih, a tudi če bi 
bila ta "rešitev" popolnoma uspešna pri izboljšanju počutja 
ljudi, bi bila ponižujoča. 

118. Konservativci in nekateri drugi zagovarjajo več 
"Jokalne avtonomije." Lokalne skupnosti so nekoč res imele 
avtonomijo, vendar je takšna avtonomija vse manj možna, saj 
postajajo lokalne skupnosti vse bolj vpletene in odvisne od 
obsežnih sistemov, kot so javne službe, računalniška omrežja, 
avtocestni sistemi, mediji množične komunikacije, sodobni 
zdravstveni sistem. Proti avtonomiji deluje tudi dejstvo, da 
tehnologija, ki se uporablja na eni lokaciji, pogosto vpliva 
na ljudi na drugih oddaljenih lokacijah. Tako lahko uporaba 
pesticidov ali kemikalij v bližini potoka onesnaži oskrbo z 
vodo na stotine kilometrov navzdol po strugi, učinek tople 
grede pa vpliva na ves svet. 

119, Sistem ne obstaja in ne more obstajati za zadovoljevanje 
človeških potreb. Namesto tega je treba spremeniti človeško 
vedenje, da ustreza potrebam sistema. To nima nobene zveze s 
politično ali družbeno ideologijo, ki se lahko pretvarja, da vodi 
tehnološki sistem. Kriva je tehnologija, ker sistema ne vodi 


17 - Branitelji sistema radi navajajo primere, ko so volitve odločili en ali dva glasova, vendar so takšni primeri 
redki. 

ideologija, ampak tehnična nujnost." Seveda sistem zadovoljuje 
številne človeške potrebe, vendar na splošno to počne le toliko, 
kolikor mu to koristi. Najpomembnejše so potrebe sistema, ne 
človeka. Na primer, sistem ljudem zagotavlja hrano, ker sistem 
ne bi mogel delovati, če bi vsi stradali; skrbi za psihološke 
potrebe ljudi, kadar koli lahko to stori na priročen način, saj 
ne bi mogel delovati, če bi preveč ljudi postalo depresivnih 
ali uporniških. Toda sistem mora zaradi dobrih, trdnih in 
praktičnih razlogov nenehno pritiskati na ljudi, da svoje vedenje 
prilagodijo potrebam sistema. Nabira se preveč odpadkov? 
Vlada, mediji, izobraževalni sistem, okoljevarstveniki, vsi nas 
zasipajo z množico propagande o recikliranju. Je potrebnega 
več tehničnega osebja? Zbor glasov spodbuja otroke k študiju 
znanosti. Nihče se ne ustavi, da bi se vprašal, ali je nečloveško 
siliti mladostnike, da preživijo večino svojega časa za učenje 
predmetov, ki jih večina sovraži. Ko kvalificirane delavce 
zaradi tehničnega napredka pustijo brez dela in se morajo 
""prešolati," se nihče ne vpraša, ali je zanje ponižujoče, da 
jih tako vlačijo sem ter tja. Preprosto samoumevno je, da se 
morajo vsi ukloniti tehničnim potrebam, in z dobrim razlogom: 
če bi človeške potrebe postavili pred tehnične potrebe, bi 
prišlo do gospodarskih težav, brezposelnosti, pomanjkanja 
ali še hujšega. Koncept "duševnega zdravja" v naši družbi 
opredeljuje predvsem to, v kolikšni meri se posameznik vede 
v skladu s potrebami sistema in pri tem ne kaže znakov stresa. 

120. Prizadevanja, da bi osvobodili prostor za občutek 
namena in za avtonomijo znotraj sistema, so neslane šale. Na 
primer, eno podjetje je namesto, da bi vsak od svojih zaposlenih 
sestavil samo en del kataloga, dalo vsakemu sestaviti cel katalog, 


18 - "Danes ljudje v tehnološko naprednih deželah živijo zelo podobna življenja kljub geografskim, verskim in 
političnim razlikam. Vsakdanje življenje krščanske bančne uslužbenke v Chicagu, budistične bančne uslužben- 
ke v Tokiu in komunistične bančne uslužbenke v Moskvi sta si veliko bolj podobna, kot je življenje katerega 
koli izmed njih podobno življenju katerega koli samskega človeka, ki je živel pred tisoč leti. Te podobnosti so 
rezultat skupne tehnologije..." L. Sprague de Camp, The Ancient Engineers, izdaja Ballantine, stran 17. 


99 


kar naj bi jim dalo občutek namena in dosežka. Nekatera 
podjetja so poskušala svojim zaposlenim dati več avtonomije 
pri njihovem delu, vendar je to iz praktičnih razlogov običajno 
mogoče doseči le v zelo omejenem obsegu, v vsakem primeru 
pa zaposleni nikoli ne dobijo avtonomije glede končnih ciljev 
— njihova "'avtonomna" prizadevanja nikoli ne bodo usmerjena 
k ciljem, ki si jih sami izberejo, temveč le k ciljem delodajalca, 
kot sta preživetje in rast podjetja. Sleherno podjetje bi kmalu 
propadlo, če bi svojim zaposlenim dovolilo drugače. Podobno 
morajo delavci v vsakem podjetju znotraj socialističnega 
sistema usmerjati svoja prizadevanja k ciljem podjetja, sicer 
podjetje kot del sistema ne bo služilo svojemu namenu. Še 
enkrat, iz čisto tehničnih razlogov za večino posameznikov 
ali manjših skupin ni mogoče imeti veliko avtonomije v 
industrijski družbi. Tudi lastnik malega podjetja ima običajno 
le omejeno avtonomijo. Poleg nujnosti državne regulacije ga 
omejuje dejstvo, da se mora vklopiti v gospodarski sistem in 
se prilagajati njegovim zahtevam. Na primer, ko nekdo razvije 
novo tehnologijo, mora mala podjetnica to tehnologijo pogosto 
uporabiti, če hoče ali ne, da ostane konkurenčna. 


Slabi deli tehnologije ne morejo biti 


ločeni od 'dobrih' delov 


121. Nadaljnji razlog, zakaj industrijske družbe ni mogoče 
reformirati v korist svobode, je, da je sodobna tehnologija 
enoten sistem, v katerem so vsi deli odvisni drug od drugega. 
Ne morete se znebiti "slabih" delov tehnologije in obdržati 
le "dobrih" delov. Vzemimo na primer sodobno medicino. 
Napredek medicine je odvisen od napredka kemije, fizike, 

biologije, računalništva in drugih področij. Napredne 
medicinske obravnave zahtevajo drago, visokotehnološko 
opremo, ki jo lahko ima na voljo le tehnološko napredna, 
ekonomsko bogata družba. Jasno je, da v medicini ni mogoče 
veliko napredovati brez celotnega tehnološkega sistema in 
vsega, kar spada zraven. 

122. Tudi če bi se medicinski napredek ohranil brez 
preostalega tehnološkega sistema, bi to samo po sebi prineslo 
določeno zlo. Denimo, da je odkrito zdravilo za sladkorno 
bolezen. Ljudje z genetsko nagnjenostjo k sladkorni bolezni 
bodo potem lahko preživeli in se razmnoževali tako dobro kot 
vsi drugi. Naravna selekcija proti genom za sladkorno bolezen 
bo prenehana in ti geni se bodo razširili po vsej populaciji. (To 
se morda do neke mere že dogaja, saj je diabetes, čeprav ni 
ozdravljiv, mogoče nadzorovati z uporabo insulina.) Enako se 
bo zgodilo s številnimi drugimi boleznimi, na dovzetnost za 
katere vpliva genetska degradacija populacije. Edina rešitev 
bo nekakšen evgenični program ali obsežen genski inženiring 
človeških bitij, da človek v prihodnosti ne bo več stvaritev 
narave, ne naključja, ne boga (odvisno od vaših verskih ali 
filozofskih nazorov), ampak proizveden izdelek. 

123. Če mislite, da se velika vlada zdaj preveč vmešava v 
vaše življenje, samo počakajte, da vlada začne urejati genetsko 
konstitucijo vaših otrok. Takšna regulacija bo neizogibno 
sledila uvedbi genskega inženiringa ljudi, saj bi bile posledice 
nereguliranega genskega inženiringa katastrofalne."? 

124. Običajen odgovor na takšne pomisleke je govorjenje 
o "medicinski etiki." Toda etični kodeks ne bi služil za zaščito 
svobode pred medicinskim napredkom; to bi samo poslabšalo 
stvari. Etični kodeks, ki bi veljal za genski inženiring, bi bil 
dejansko sredstvo za urejanje genetske zgradbe ljudi. Nekdo 


19 - Samo pomislite, da bi neodgovorni genetski inženir lahko ustvaril veliko teroristov. 

(verjetno višji srednji razred, večinoma) bi se odločil, da so 
takšne in drugačne aplikacije genskega inženiringa "etične," 
druge pa ne, tako da bi dejansko vsiljevali svoje vrednote 
genetski konstituciji splošnega prebivalstva. Tudi če bi bil 
etični kodeks izbran na povsem demokratični osnovi, bi večina 
vsiljevala lastne vrednote morebitnim manjšinam, ki bi morda 
imele drugačno predstavo o tem, kaj pomeni "etična" uporaba 
genskega inženiringa. Edini etični kodeks, ki bi resnično ščitil 
svobodo, bi bil tisti, ki bi prepovedoval kakršen koli genski 
inženiring človeških bitij, in lahko ste prepričani, da takšen 
kodeks ne bo nikoli uporabljen v tehnološki družbi. Nobena 
moralna koda, ki bi genski inženiring zreducirala na manj 
pomembno vlogo, ne bi mogla dolgo zdržati, saj bi se skušnjavi, 
ki jo predstavlja neizmerna moč biotehnologije, ne dalo upreti, 
zlasti ker se bo večini ljudi veliko njenih aplikacij zdelo očitno 
in nedvoumno dobro (odpravljanje fizičnih in duševne bolezni, 
ki ljudem dajejo sposobnosti, ki jih potrebujejo, da se znajdejo 
v današnjem svetu). Genski inženiring se bo neizogibno 
uporabljal v veliki meri, vendar le na načine, ki bodo skladni s 
potrebami industrijsko-tehnološkega sistema.? 


Tehnologija je močnejša družbena 


sila kot težnja po svobodi 


125. Med tehnologijo in svobodo ni mogoče narediti 
trajnega kompromisa, ker je tehnologija daleč močnejša 
družbena sila in nenehno posega v svobodo s ponavljajočimi 


20 - Za nadaljnji primer nezaželenih posledic medicinskega napredka predpostavimo, da je odkrito zanesljivo 
zdravilo za raka. Tudi če je zdravljenje predrago, da bi bilo na voljo komur koli razen eliti, bo močno zmanjšalo 
njihov interes, da ustavijo uhajanje rakotvornih snovi v okolje. 

kompromisi. Predstavljajte si primer dveh sosedov, od katerih 
ima vsak na začetku enako količino zemlje, vendar je eden 
močnejši od drugega. Močni zahteva kos zemlje drugega. Šibki 
zavrača. Močni reče: "V redu, sklenimo kompromis. Daj mi 
polovico tega, kar sem prosil." Šibki nima druge izbire, kot da 
popusti. Čez nekaj časa močni sosed zahteva drugo zemljišče, 
spet pride do kompromisa in tako naprej. S vsiljevanjem dolgih 
nizov kompromisov šibkejšemu človeku močni na koncu 
odvzame vso zemljo. Tako je tudi v konfliktu med tehnologijo 
in svobodo. 

126. Pojasnimo, zakaj je tehnologija močnejša družbena 
sila kot težnja po svobodi. 

127. Za tehnološki premik naprej, za katerega se najprej zdi, 
da ne ogroža svobode, se pogosto pozneje izkaže, da jo zelo 
resno ogroža. Na primer, razmislite o motoriziranem prometu. 
Pešec je prej lahko šel kamor je hotel, šel je s svojim tempom, 
ne da bi upošteval prometne predpise, in je bil neodvisen od 
tehnoloških podpornih sistemov. Ko so bila predstavljena 
motorna vozila, se je zdelo, da povečujejo človekovo svobodo. 
Hodečemu človeku niso vzeli nobene svobode, nikomur ni bilo 
treba imeti avtomobila, če si ga ni želel, in kdor se je odločil 
za nakup avtomobila, je lahko potoval veliko hitreje in dlje od 
pešca. Toda uvedba motoriziranega prometa je družbo kmalu 
spremenila tako, da je močno omejila človekovo svobodo 
gibanja. Ko je avtomobilov postalo veliko, je bilo treba njihovo 
uporabo obsežno regulirati. Z avtomobilom, še posebej v gosto 
poseljenih območjih, se ne more kar tako peljati, kamor hoče, s 
svojim tempom, njegovo gibanje je odvisno od toka prometa in 
različnih prometnih zakonov. Vezan je na različne obveznosti: 
zahteve za dovoljenje, vozniški izpit, podaljšanje registracije, 
zavarovanje, vzdrževanje potrebno za varnost, mesečna plačila 
kupnine. Poleg tega uporaba motornega prevoza ni več izbirna. 
Od uvedbe motoriziranega prometa se je ureditev naših mest 

tako spremenila, da večina ljudi ne živi več v bližini svojega 
delovnega mesta, nakupovalnih območij in možnosti za 
rekreacijo, tako da morajo biti odvisni od avtomobila za prevoz. 
Ali pa morajo uporabljati javni prevoz, v katerem primeru 
imajo še manj nadzora nad lastnim gibanjem kot pri vožnji z 
avtomobilom. Celo svoboda sprehajalca je zdaj zelo omejena. 
V mestu se mora nenehno ustavljati in čakati na semaforje, ki 
so namenjeni predvsem avtomobilskemu prometu. Na deželi 
je zaradi motornega prometa nevarno in neprijetno hoditi ob 
regionalni cesti. (Pomnite to pomembno dejstvo, ki smo ga 
pravkar ponazorili s primerom motoriziranega transporta: Ko je 
nov element tehnologije uveden kot možnost, ki jo posameznik 
lahko sprejme ali ne po lastni izbiri, ni nujno, da ostane izbirna. 
V mnogih primerih nova tehnologija spremeni družbo na tak 
način, da so jo ljudje sčasoma prisiljeni uporabljati.) 

128. Medtem ko tehnološki napredek kot celota nenehno oži 
našo sfero svobode, se zdi, da je vsak nov posamezni tehnični 
napredek, ko premišljujemo o njem, nekaj dobrega. Elektrika, 
vodovodna napeljava v zaprtih prostorih, hitre komunikacije 
na dolge razdalje ... čemu bi ugovarjali kateri koli od teh 
stvari ali kateri koli drugi od neštetih tehničnih napredkov, ki 
so ustvarili sodobno družbo? Nesmiselno bi bilo upirati se na 
primer uvedbi telefona. Ponujal je številne prednosti in nobene 
slabosti. Vendar, kot smo razložili v odstavkih 59-76, je ves 
ta tehnični napredek skupaj ustvaril svet, v katerem usoda 
povprečnega človeka ni več v njegovih lastnih rokah ali v 
rokah njegovih sosedov in prijateljev, temveč v rokah politikov, 
direktorjev korporacij in oddaljenih, anonimnih tehnikov in 
birokratov, na katere on kot posameznik nima moči vplivati"! 
21 - Ker se lahko marsikomu zdi paradoksalno, da lahko veliko število dobrih stvari prispeva k slabi stvari, 

ponazarjamo z analogijo. Recimo, da gospod A igra šah z gospodom B. Gospod C, veliki mojster, gleda gospo- 
du A čez ramo. Gospod A seveda želi zmagati v svoji igri, tako da, če mu gospod C pokaže dobro potezo, ki jo 
mora narediti, naredi gospodu A uslugo. Predpostavimo pa, da gospod C gospodu A pove, kako naj naredi VSE 
svoje poteze. V vsakem posameznem primeru naredi gospodu A uslugo, tako da mu pokaže svojo najboljšo 
potezo, vendar s tem, ko naredi VSE svoje poteze namesto njega, mu pokvari igro, saj nima smisla, da gospod 


A sploh igra igro, če naredi nekdo drug vse njegove poteze. Položaj sodobnega človeka je analogen položaju 
gospoda A. Sistem posamezniku na nešteto načinov lajša življenje, a mu pri tem odvzema nadzor nad lastno 

Isti postopek se bo nadaljeval tudi v prihodnje. Vzemimo na 
primer genski inženiring. Malokdo se bo uprl uvedbi genetske 
tehnike, ki odpravlja dedno bolezen. Ne povzroča očitne 
škode in preprečuje veliko trpljenja. Vendar pa bo veliko 
število genetskih izboljšav skupaj človeško bitje spremenilo v 
inženirski izdelek in ne v prosto stvaritev naključja (ali boga ali 
česar koli drugega, odvisno od vaših verskih prepričanj). 

129. Drugi razlog, zakaj je tehnologija tako močna družbena 
sila, je ta, da v kontekstu dane družbe tehnološki napredek poteka 
samo v eno smer; nikoli se ne da obrniti. Ko je tehnična novost 
enkrat uvedena, ljudje običajno postanejo od nje odvisni, tako 
da nikoli več ne morejo brez nje, razen če jo nadomesti kakšna 
še naprednejša inovacija. Ne samo, da postanejo ljudje kot 
posamezniki odvisni od novega elementa tehnologije, ampak še 
bolj, sistem kot celota postane odvisen od njega. (Predstavljajte 
si, kaj bi se danes zgodilo s sistemom, če bi na primer odpravili 
računalnike.) Tako se lahko sistem premika le v eno smer, v 
smer večje tehnologizacije. Tehnologija vedno znova prisili 
svobodo, da naredi korak nazaj, vendar tehnologija nikoli ne 
more narediti koraka nazaj - razen v primeru strmoglavljenja 
celotnega tehnološkega sistema. 

130. Tehnologija napreduje z veliko hitrostjo in ogroža 
svobodo na več različnih točkah hkrati (gneča, pravila in 
predpisi, vse večja odvisnost posameznikov od velikih 
organizacij, propaganda in druge psihološke tehnike, genski 
inženiring, vdiranje v zasebnost z nadzornimi napravami in 
računalniki itd.). Da bi zadržali eno od groženj svobodi, bi bil 
potreben dolg in težak družbeni boj. Tisti, ki hočejo zaščititi 
svobodo, so preobremenjeni s številom novih napadov in 
hitrostjo razvoja le teh, zato postanejo apatični in se ne upirajo 
več. Boriti se proti vsaki grožnji posebej bi bilo zaman. Uspeh 
se lahko nadeja le z bojem proti tehnološkemu sistemu kot 
celoti; ampak to je revolucija, ne reforma. 

131. Tehniki (ta izraz uporabljamo v širšem pomenu za 
opis vseh tistih, ki opravljajo specializirano nalogo, ki zahteva 
usposabljanje) so ponavadi tako vpleteni v svoje delo (njihova 
nadomestna dejavnost), da ko pride do konflikta med njihovim 
tehničnim delom in svobodo, se skoraj vedno odločijo za svoje 
tehnično delo. To je očitno v primeru znanstvenikov, vendar 
se pojavlja tudi drugje: vzgojitelji, humanitarne skupine, 
naravovarstvene organizacije se ne obotavljajo uporabiti 
propagande ali druge psihološke tehnike, da bi jim te pomagale 
doseči hvalevredne cilje. Korporacije in vladne agencije, 
kadar se jim zdi koristno, brez oklevanja zbirajo informacije 
o posameznikih, brez brige za njihovo zasebnost. Organi 
kazenskega pregona so pogosto v težavah zaradi ustavnih 
pravic osumljencev in pogosto povsem nedolžnih oseb, in 
storijo vse, kar lahko zakonito (ali včasih nezakonito), da 
omejijo ali zaobidejo te pravice. Večina teh izobraževalcev, 
vladnih uradnikov in pravosodnikov verjame v svobodo, 
zasebnost in ustavne pravice, a ko so te v nasprotju z njihovim 
delom, običajno menijo, da je njihovo delo pomembnejše. 

132. Znano je, da ljudje na splošno delujejo bolje in bolj 
vztrajno, ko si prizadevajo za nagrado, kot ko se poskušajo 
izogniti kazni ali negativnemu izidu. Znanstvenike in druge 
tehnike motivirajo predvsem nagrade, ki jih dobijo s svojim 
delom. Toda tisti, ki nasprotujejo tehnološkim vdorom v 
svobodo, se trudijo, da bi se izognili negativnemu izidu, 
posledično je le malo takih, ki se vztrajno in dobro ukvarjajo s to 
odvračajočo nalogo. Če bi reformatorji kdaj dosegli pomembno 
zmago, za katero bi se zdelo, da je postavila trdno oviro pred 
nadaljnjo erozijo svobode zaradi tehničnega napredka, bi se 
večina nagnila k sprostitvi in svojo pozornost usmerila k bolj 
prijetnim prizadevanjem. Toda znanstveniki bi ostali zaposleni 
v svojih laboratorijih, tehnologija pa bi z napredkom našla 
načine, da bi kljub vsem oviram izvajala vse večji nadzor nad 

posamezniki in jih delala vedno bolj odvisne od sistema. 

133. Nobena družbena ureditev, bodisi zakoni, institucije, 
običaji ali etični kodeksi, ne more zagotoviti trajne zaščite 
pred tehnologijo. Zgodovina kaže, da so vse družbene ureditve 
minljive; vse se sčasoma spremenijo ali pokvarijo. Toda 
tehnološki napredek je stalen v kontekstu dane civilizacije. 
Denimo, da bi bilo mogoče doseči družbeno ureditev, ki 
bi preprečila uporabo genskega inženiringa pri ljudeh ali 
preprečile, da bi se uporabljal na način, ki bi ogrožal svobodo in 
dostojanstvo. Tehnologija bi čakala. Prej ali slej bi se družbena 
ureditev zlomila. Verjetno prej, glede na hitrost sprememb v 
naši družbi. Potem bi genski inženiring začel vdirati v našo 
sfero svobode in ta vdor bi bil nepovraten (razen v primeru 
zloma same tehnološke civilizacije). Morebitne iluzije o 
doseganju nečesa trajnega z družbenimi ureditvami bi moralo 
razbliniti trenutno dogajanje z okoljsko zakonodajo. Pred nekaj 
leti se je zdelo, da obstajajo varne pravne ovire, ki preprečujejo 
vsaj nekatere od najhujših oblik degradacije okolja. Politični 
veter zapiha v drugo smer in te ovire se začnejo rušiti. 

134. Zaradi vseh zgoraj navedenih razlogov je tehnologija 
močnejša družbena sila kot težnja po svobodi. Toda ta izjava 
zahteva pomembno kvalifikacijo. Kaže, da bo v naslednjih 
nekaj desetletjih industrijsko-tehnološki sistem doživljal 
hude obremenitve zaradi ekonomskih in okoljskih problemov, 
predvsem pa zaradi problemov človekovega vedenja 
(odtujenost, upor, sovražnost, različne socialne in psihološke 
težave). Upamo, da bodo obremenitve, katere bo verjetno 
prestajal sistem, povzročile, da se bo zlomil ali pa ga bodo 
vsaj dovolj oslabile, da bo revolucija proti njemu postala 
mogoča. Če se bo taka revolucija zgodila in bo uspešna, se bo 
v tistem trenutku izkazalo, da je težnja po svobodi močnejša od 
tehnologije. 

135. V odstavku 125 smo uporabili analogijo šibkega 

soseda, ki ga močan sosed spravi na beraško palico, ker mu 
odvzame vso zemljo skozi vsiljevanje vrste kompromisov. Toda 
predpostavimo, da močan sosed zboli in se ne more braniti. 
Šibki sosed lahko prisili močnega, da mu vrne zemljo, ali pa 
ga ubije. Če močnega človeka pusti preživeti in ga le prisili, 
da vrne zemljo, je bedak, ker ko bo močni ozdravel, bo spet 
vzel vso zemljo zase. Edina razumna alternativa za šibkejšega 
človeka je, da ubije močnejšega, dokler ima možnost. Na enak 
način, medtem ko je industrijski sistem bolan, ga moramo 
uničiti. Če sklenemo z njim kompromis in pustimo, da si 
opomore od bolezni, bo sčasoma izbrisal vso našo svobodo. 


Enostavnejši problemi So 


se izkazali za nerešljive 


136. Če si kdo še vedno predstavlja, da bi bilo možno 
reformirati sistem tako, da bi zaščitil svobodo pred tehnologijo, 
naj pomisli, kako nespretno in večinoma neuspešno se je naša 
družba ukvarjala z drugimi socialnimi problemi, ki so veliko 
preprostejši. Sistem med drugim ni uspel ustaviti degradacije 
okolja, politične korupcije, trgovine z mamili ali zlorabe v 
družini. 

137. Vzemimo za primer naše okoljske težave. Tukaj je 
navzkrižje vrednot preprosto: trenutna gospodarska korist 
proti temu, da nekaj naših naravnih virov prihranimo za naše 
vnuke? O tej temi od ljudi na oblasti dobimo samo veliko 
blebetanja in zamegljevanja in nič takega kot jasen, dosleden 


22 - Tukaj razmišljamo samo o konfliktu vrednot znotraj mainstreama. Zaradi poenostavitve na sliki izpuščamo 
vrednote avtsajderjev, kot je ideja, da je divja narava pomembnejša od ekonomske blaginje ljudi. 

plan delovanja, in še naprej kopičimo okoljske probleme, s 
katerimi bodo morali živeti naši vnuki. Poskusi reševanja 
okoljskega vprašanja so sestavljeni iz bojev in kompromisov 
med različnimi frakcijami, od katerih so nekatere na oblasti 
v nekem trenutku, druge v drugem trenutku. Bojna fronta se 
spreminja s spreminjajočimi se tokovi javnega mnenja. To 
ni racionalen proces, in najbrž ne takšen proces, ki bi vodil 
do pravočasne in uspešne rešitve problema. Veliki družbeni 
problemi, če se sploh "rešijo," se redko ali nikoli ne rešijo s 
kakšnim racionalnim, celovitim načrtom. Samo izločijo se 
skozi proces, v katerem različne tekmovalne skupine, ki sledijo 
lastnemu (običajno kratkoročnemu) lastnemu interesu? pridejo 
(predvsem po sreči) do nekega bolj ali manj stabilnega modusa 
vivendi. Pravzaprav se zaradi načel, ki smo jih oblikovali v 
odstavkih 100-106, zdi dvomljivo, da je lahko racionalno, 
dolgoročno družbeno načrtovanje kdaj koli uspešno. 

138. Tako je jasno, da ima človeška vrsta v najboljšem 
primeru zelo omejeno sposobnost reševanja celo razmeroma 
enostavnih družbenih problemov. Kako bo potem rešila veliko 
težji in subtilnejši problem usklajevanja svobode s tehnologijo? 
Tehnologija predstavlja jasne materialne prednosti, medtem ko 
je svoboda abstrakcija, ki različnim ljudem pomeni različne 
stvari, njeno izgubo pa zlahka prikrijeta propaganda in 
domišljavi govor. 

139. In upoštevajte to pomembno razliko: možno je, da 
bodo naši okoljski problemi (na primer) nekega dne rešeni z 
racionalnim, celovitim načrtom, a če se bo to zgodilo, se bo 
samo zato, ker je to v dolgoročnem interesu sistema. Toda 
ohranitev svobode ali avtonomije majhnih skupin ni v interesu 
sistema. Nasprotno, v interesu sistema je, da človekovo vedenje 


23 - Lastni interes ni nujno materialni lastni interes. Lahko je zadovoljevanje neke psihološke potrebe, na primer s 
spodbujanjem lastne ideologije ali vere. 

čim bolj obvladuje." Medtem, ko lahko torej praktični razlogi 
sčasoma prisilijo sistem, da zavzame racionalen, preudaren 
pristop k okoljskim problemom, bodo prav tako praktični 
razlogi prisilili sistem, da vedno bolj natančno regulira 
človeško vedenje (po možnosti s posrednimi sredstvi, ki bodo 
prikrila poseg v svobodo). To ni samo naše mnenje. Ugledni 
družboslovci (npr. James O. Wilson) poudarjajo pomen 
učinkovitejšega "socializiranja" ljudi. 


Revolucija je lažja od reforme 


140. Upamo, da smo bralca prepričali, da sistema ni mogoče 
reformirati tako, da bi uskladili svobodo s tehnologijo. Edini 
izhod je popolna opustitev industrijsko-tehnološkega sistema. 
To implicira revolucijo, ne nujno oboroženo vstajo, vsekakor 
pa radikalno in temeljno spremembo narave družbe. 

141. Ljudje ponavadi domnevajo, da ker revolucija 
vključuje veliko večjo spremembo kot reforma, to pomeni, 
da jo je težje izvesti kot reformo. Pravzaprav je v določenih 
okoliščinah revolucija veliko lažja kot reforma. Razlog je v 
tem, da lahko revolucionarno gibanje vzbudi intenzivnost 
predanosti, ki je reformno gibanje ne more doseči. Reformno 
gibanje ponuja rešitev zgolj določenega družbenega problema. 
Revolucionarno gibanje ponuja rešitev vseh problemov z enim 
zamahom in stvarjenje popolnoma novega sveta; zagotavlja 
nekakšen ideal, za katerega bodo ljudje veliko tvegali in se 
veliko žrtvovali. Zaradi tega bi bilo veliko lažje zrušiti celoten 
tehnološki sistem, kot pa učinkovito, trajno omejiti razvoj ali 
uporabo katerega koli segmenta tehnologije, kot je na primer 


24 - Pogoj: V interesu sistema je, da na nekaterih področjih dovoli določeno predpisano stopnjo svobode. Na 
primer, ekonomska svoboda (z ustreznimi omejitvami in omejitvami) se je izkazala za učinkovito pri spodbu- 


janju gospodarske rasti. A le načrtovana, omejena svoboda je v interesu sistema. Posameznik mora biti vedno 
na povodcu, tudi če je povodec včasih dolg (glejte odstavka 94, 97). 

genski inženiring. Malo ljudi se bo z enoumno strastjo posvetilo 
uvajanju in ohranjanju omejitev genskega inženiringa, toda pod 
primernimi pogoji se lahko veliko število ljudi strastno posveti 
revoluciji proti industrijsko-tehnološkemu sistemu. Kot smo 
omenili v odstavku 132, bi si reformatorji, ki želijo omejiti 
nekatere vidike tehnologije, prizadevali preprečiti negativen 
izid. Toda revolucionarji delajo, da bi pridobili močno nagrado 
— izpolnitev svoje revolucionarne vizije — in zato delajo trdo in 
vztrajnejše kot reformatorji. 

142. Reformo vedno omejuje strah pred bolečimi 
posledicami, če gredo spremembe predaleč. Ko pa družbo 
zajame revolucionarna vročica, so ljudje pripravljeni prestati 
neomejene stiske za svojo revolucijo. To se je jasno pokazalo 
v francoski in ruski revoluciji. Lahko se zgodi, da je v takšnih 
primerih le manjšina prebivalstva res predana revoluciji, 
vendar je ta manjšina dovolj velika in aktivna, da postane 
prevladujoča sila v družbi. Več o revoluciji bomo povedali v 
odstavkih 180-205. 


Nadzor človeškega obnašanja 


143. Od začetka civilizacije so morale organizirane družbe 
izvajati pritiske na človeka zaradi delovanja družbenega 
organizma. Vrste pritiskov se od družbe do družbe zelo 
razlikujejo. Nekateri pritiski so fizični (slaba prehrana, pretirano 
delo, onesnaženost okolja), nekateri psihični (hrup, gneča, 
siljenje človekovega vedenja v kalup, ki ga zahteva družba). V 
preteklosti je bila človeška narava približno konstantna ali pa 
se je spreminjala le v določenih mejah. Posledično so družbe 
lahko ljudi potisnile le do določenih meja. Ko je meja človeške 
vzdržljivosti presežena, začnejo stvari iti narobe: upor, ali 
kriminal, ali korupcija, ali izogibanje delu, ali depresija in 

druge psihične težave, ali povišana stopnja umrljivosti, ali 
upad rodnosti ali kaj tretjega, tako da bodisi družba razpade, 
ali pa njeno delovanje postane premalo učinkovito in jo (hitro 
ali postopoma, z osvajanjem, izčrpavanjem ali evolucijo) 
nadomesti neka učinkovitejša oblika družbe. 

144. Tako je človeška narava v preteklosti predstavljala 
določene omejitve razvoju družb. Ljudi je bilo mogoče potisniti 
samo do tja in ne dlje. Toda danes se to morda spreminja, saj 
sodobna tehnologija razvija načine za spreminjanje človeških 
bitij. 

145. Predstavljajte si družbo, ki ljudi podvrže pogojem, 
zaradi katerih so strašno nesrečni, nato pa jim daje droge, 
da jim odvzame njihovo nesrečo. Znanstvena fantastika? 
V naši lastni družbi se to do neke mere že dogaja. Znano je, 
da se stopnja klinične depresije v zadnjih desetletjih močno 
povečuje. Menimo, da je to posledica motenj v procesu moči, 
kot je pojasnjeno v odstavkih 59—76. Toda tudi če se motimo, 
je vse večja stopnja depresije zagotovo posledica nekaterih 
razmer, ki obstajajo v današnji družbi. Namesto da bi odpravila 
razmere, zaradi katerih so ljudje depresivni, jim sodobna 
družba daje antidepresive. Pravzaprav so antidepresivi sredstvo 
za spreminjanje posameznikovega notranjega stanja na tak 
način, da mu omogočijo toleriranje družbenih razmer, ki bi se 
mu sicer zdele nevzdržne. (Da, vemo, da je depresija pogosto 
povsem genetskega izvora. Tu mislimo na tiste primere, v 
katerih prevladuje okolje.) 

146. Droge, ki vplivajo na um, so samo en primer novih 
metod nadzora človeškega vedenja, ki jih razvija sodobna 
družba. Oglejmo si nekaj drugih metod. 


25 - Ne mislimo trditi, da je bila učinkovitost ali možnost preživetja družbe vedno obratno sorazmerna s količino 
pritiska ali nelagodja na njene ljudi. To zagotovo ni tako. Obstaja dober razlog za domnevo, da so mnoge prim- 
itivne družbe izpostavljale ljudi manjšemu pritisku kot evropska družba, vendar se je evropska družba izkazala 
za veliko učinkovitejšo od katere koli primitivne družbe in je vedno zmagala v konfliktih s takšnimi družbami 
zaradi prednosti, ki jih je podeljevala tehnologija. 

147. Za začetek so tu tehnike nadzora. Skrite video kamere 
se zdaj uporabljajo v večini trgovin in na mnogih drugih 
mestih se računalniki uporabljajo za zbiranje in obdelavo 
ogromnih količin informacij o posameznikih. Tako pridobljene 
informacije močno povečajo učinkovitost fizične prisile (oz. 
kazenskega pregona)."" Potem so tu še metode propagande, 
za katere so mediji množičnega komuniciranja učinkovita 
sredstva. Razvite so bile učinkovite tehnike za zmagovanje 
na volitvah, prodajo izdelkov, vplivanje na javno mnenje. 
Razvedrilna industrija služi kot pomembno psihološko orodje 
sistema, morda celo takrat, ko razdaja velike količine seksa in 
nasilja. Zabava ponuja sodobnemu človeku bistveno sredstvo 
za pobeg. Medtem ko je zatopljen v televizijo, videe, itd., lahko 
pozabi na stres, tesnobo, frustracijo, nezadovoljstvo. Mnoga 
primitivna ljudstva so, ko nimajo dela, povsem zadovoljna s 
tem, da cele ure presedijo in ne delajo ničesar, ker so pomirjena 
sama s seboj in s svojim svetom. Toda večina sodobnih 
ljudi mora biti nenehno zaposlena ali se zabavati, sicer se 
"dolgočasijo," torej postanejo nemirni, nelagodni, razdražljivi. 

148. Druge tehnike posežejo globlje od zgoraj navedenih. 
Izobraževanje ni več preprosto šeškanje otroka po hrbtu, ko 
lekcije ne pozna, in trepljanje po glavi, ko jih zna. Postaja 
znanstvena tehnika za nadzor otrokovega razvoja. Učni 
centri Sylvan so bili, na primer, zelo uspešni pri motiviranju 
otrok za učenje, psihološke tehnike pa se bolj ali manj 
uspešno uporabljajo tudi v številnih običajnih šolah. Tehnike 
26 - Če mislite, da je učinkovitejši kazenski pregon nedvoumno dober, ker zatira kriminal, potem ne pozabite, da 

kriminal, kot ga opredeljuje sistem, ni nujno tisto, kar bi VI imenovali kriminal. Danes je kajenje marihuane 
"zločin," ponekod v ZDA pa tudi posedovanje neregistrirane pištole. Jutri bo lahko posedovanje kakršnega koli 
strelnega orožja, registriranega ali ne, razglašeno za kaznivo dejanje in enako se lahko zgodi z neodobrenimi 
metodami vzgoje otrok, kot je šeškanje. V nekaterih državah je izražanje disidentskih političnih mnenj kaznivo 


dejanje in ni gotovosti, da se to v ZDA nikoli ne bo zgodilo, saj nobena ustava ali politični sistem ne traja 
večno. 


Če družba potrebuje velik, močan organ kazenskega pregona, potem je s to družbo nekaj hudo narobe; ljudje 
morajo biti izpostavljeni hudim pritiskom, če jih toliko noče upoštevati pravil ali jih upošteva samo zato, ker so 
prisiljeni. Številne družbe v preteklosti so preživele z malo ali nič formalnega pregona. 

"starševstva," ki se jih učijo starši, so zasnovane tako, da otroke 
pripravijo do tega, da sprejmejo temeljne vrednote sistema in 
se vedejo na načine, ki so s strani sistema zaželeni. Programi 
"duševnega zdravja," tehnike "intervencije," psihoterapija in 
tako naprej so navidezno zasnovani v korist posameznikov, 
v praksi pa običajno služijo kot metode za spodbujanje 
posameznikov k razmišljanju in vedenju, kot zahteva sistem. 
(Tu ni nobenega protislovja; posameznik, katerega stališča ali 
vedenje ga pripeljejo v konflikt s sistemom, se sooča s silo, ki 
je premočna, da bi jo premagal ali ji pobegnil, zato bo verjetno 
trpel zaradi stresa, frustracije, poraza. Njegova pot bo veliko 
lažja, če bo razmišljal in se obnašal tako, kot zahteva sistem. 
V tem smislu sistem deluje v korist posameznika, ko mu pere 
možgane v konformističnost.) Zloraba otrok v hudih in očitnih 
oblikah je zavrnjena v večini, če ne v vseh kulturah. Mučenje 
otroka iz nepomembnega razloga ali brez razloga je nekaj, kar 
zgrozi skoraj vsakogar. Toda mnogi psihologi razlagajo pojem 
zlorabe veliko širše. Ali je šeškanje, če se uporablja kot del 
racionalnega in doslednega sistema discipliniranja, oblika 
zlorabe? Vprašanje se bo na koncu odločilo glede na to, ali 
šeškanje povzroča vedenje, zaradi katerega se oseba dobro 
ujema z obstoječim družbenim sistemom. V praksi se beseda 
""zloraba" ponavadi razlaga tako, da vključuje kakršno koli 
metodo vzgoje otrok, ki povzroča vedenje, ki je neprimerno 
za sistem. Ko torej presežejo preprečevanje očitne, nesmiselne 
krutosti, so programi za preprečevanje "zlorabe otrok" 
usmerjeni k nadzoru človeškega vedenja v imenu sistema. 

149. Verjetno bodo raziskave še naprej povečevale 
učinkovitost psiholoških tehnik za nadzor človeškega vedenja. 
Vendar menimo, da je malo verjetno, da bodo psihološke 
tehnike same zadostovale za prilagoditev ljudi družbi, 
kakršno ustvarja tehnologija. Verjetno bo treba uporabiti 
biološke metode. V zvezi s tem smo že omenili uporabo drog. 

Nevrologija lahko nudi druge poti za spreminjanje človeškega 
uma. Genetski inženiring ljudi se že začenja pojavljati v obliki 
"genske terapije" in ni razloga za domnevo, da se takšne 
metode sčasoma ne bodo uporabile za spreminjanje tistih 
vidikov telesa, ki vplivajo na duševno delovanje. 

150. Kot smo omenili v odstavku 134, se zdi, da industrijska 
družba verjetno vstopa v obdobje hudega stresa, deloma zaradi 
problemov človeškega vedenja ter deloma zaradi gospodarskih 
in okoljskih problemov. Precejšen delež gospodarskih in 
okoljskih težav sistema izhaja iz načina obnašanja ljudi. 
Odtujenost, nizka samopodoba, depresija, sovražnost, upor, 
otroci, ki nočejo študirati, mladinske tolpe, uporaba nezakonitih 
drog, posilstva, zloraba otrok, drugi zločini, nevarna spolnost, 
najstniška nosečnost, rast prebivalstva, politična korupcija, 
rasno sovraštvo, etnično rivalstvo, grenki ideološki konflikt 
(npr. za ali proti pravici do splava), politični ekstremizem, 
terorizem, sabotaža, protivladne skupine, sovražne skupine. 
Vse to ogroža samo preživetje sistema. Sistem bo zato prisiljen 
uporabiti vsa praktična sredstva za nadzor človeškega vedenja. 

151. Družbeni razpad, ki smo mu priča danes, zagotovo 
ni posledica zgolj naključja. Lahko je le posledica pogojev 
življenja, ki jih sistem vsiljuje ljudem. (Argumentirali smo, da 
je najpomembnejši od teh pogojev motnja procesa moči.) Če 
sistem uspe uvesti zadosten nadzor nad človeškim vedenjem, 
da zagotovi lastno preživetje, bomo prešli novo prelomnico 
v človeški zgodovini. Medtem, ko so prej meje človeške 
vzdržljivosti postavljale meje razvoju družb (kot smo razložili 
v odstavkih 143, 144), bo industrijsko-tehnološka družba te 
meje lahko presegla s spreminjanjem človeških bitij, bodisi s 
psihološkimi ali biološkimi metodami, oz. oboje. V prihodnosti 
družbeni sistemi ne bodo prilagojeni potrebam ljudi. Namesto 
tega bo človeško bitje prilagojeno potrebam sistema." 


27 - Res je, da so pretekle družbe imele sredstva za vplivanje na človeško vedenje, vendar so bila ta primitivna in 
nizko učinkovita v primerjavi s tehnološkimi sredstvi, ki se zdaj razvijajo. 

152. Tehnološki nadzor nad človeškim obnašanjem na 
splošno verjetno ne bo uveden s totalitarnim namenom ali celo 
z zavestno željo po omejevanju človekove svobode." Vsak 
nov korak pri uveljavljanju nadzora nad človeškim umom 
bo razumen kot racionalen odgovor na problem, s katerim 
se sooča družba, kot je zdravljenje alkoholizma, zmanjšanje 
stopnje kriminala ali spodbujanje mladih k študiju znanosti 
in tehnike. V mnogih primerih bo obstajala humanitarna 
utemeljitev. Na primer, ko psihiater depresivnemu bolniku 
predpiše antidepresiv, temu posamezniku očitno naredi uslugo. 
Nehumano bi bilo zadrževati zdravilo nekomu, ki ga potrebuje. 
Ko starši pošljejo svoje otroke v Učne centre Sylvan, da bi jih 
zmanipulirali, da bi postali navdušeni nad študijem, to počnejo 
iz skrbi za dobrobit svojih otrok. Morda si nekateri od teh 
staršev želijo, da človeku ne bi bilo treba imeti posebnega 
izobraževanja, da bi dobil službo, in da njihovemu otroku ne 
bi bilo treba oprati možganov, da bi postal računalniški piflar. 
Toda kaj lahko storijo? Ne morejo spremeniti družbe in njihov 
otrok je lahko nezaposljiv, če nima določenih veščin. Zato ga 
pošljejo k Sylvanu. 

153. Tako nadzor nad človeškim vedenjem ne bo uveden 
s preračunljivo odločitvijo oblasti, temveč skozi družbeno 
evolucijo (vendar hitro evolucijo). Procesu se bo nemogoče 
upreti, ker se bo vsak napredek, upoštevan sam po sebi, 
zdel koristen, ali pa se bo vsaj zdelo, da je zlo, vključeno v 
napredek, koristno, ali pa se bo vsaj zdelo, da je zlo, vključeno 
v napredek manjše od tistega, ki bi nastalo, če ga ne bi naredili 
(glejte odstavek 127). Propaganda se na primer uporablja za 
številne dobre namene, kot je odvračanje od zlorabe otrok ali 
rasnega sovraštva." Spolna vzgoja je očitno koristna, vendar je 
28 - Nekateri psihologi pa so javno izrazili mnenja, ki kažejo na njihov prezir do človekove svobode. In matem- 

atik Claude Shannon je bil citiran v Omniju (avgust 1987), ko je dejal: ""Vizualiziram si čas, ko bomo za robote 
to, kar so psi za ljudi, in navijam za stroje." 

učinek spolne vzgoje (v kolikor je uspešna) ta, da oblikovanje 
spolnih odnosov odvzame družini in ga da v roke državi, kot jo 
predstavlja javni šolski sistem. 

154. Predpostavimo, da je odkrita biološka lastnost, 
ki poveča verjetnost, da bo otrok odrasel v kriminalca, in 
predpostavimo, da lahko nekakšna genska terapija odstrani 
to lastnost."? Seveda se bo večina staršev, katerih otroci 
imajo to lastnost, odločila za terapijo. Ravnati drugače bi bilo 
nečloveško, saj bi otrok verjetno imel bedno življenje, če bi 
odrasel v zločinca. Zajeten delež ali večina primitivnih družb 
ima nizko stopnjo kriminala v primerjavi z našo družbo, čeprav 
nima niti visokotehnoloških metod vzgoje otrok niti strogih 
sistemov kaznovanja. Ker ni nobenega razloga za domnevo, 
da ima več sodobnih kot primitivnih ljudi prirojena plenilska 
nagnjenja, je visoka stopnja kriminala v naši družbi verjetno 
posledica pritiskov, ki jih na ljudi postavljajo sodobne razmere, 
ki se jim mnogi ne morejo ali nočejo prilagoditi. Tako je 
zdravljenje, namenjeno odstranitvi potencialnih kriminalnih 
nagnjenj, vsaj deloma način preoblikovanja ljudi, tako da 
ustrezajo zahtevam sistema. 

155. Naša družba ponavadi obravnava kot "bolezen" vsak 
način razmišljanja ali vedenja, ki je neprimeren za sistem, in 
to je verjetno, ker ko se posameznik ne ujema s sistemom, 
posamezniku povzroča bolečino in težave sistemu. Tako se 
manipulacija s posameznikom, da bi ga prilagodili sistemu, 
razume kot "zdravilo" za "bolezen" in torej kot dobro. 

156. V odstavku 127 smo poudarili, da če je uporaba novega 
elementa tehnologije na začetku izbirna, ni nujno, da ostane 


29 - To ni znanstvena fantastika! Po pisanju odstavka 154 smo v reviji Scientific American naleteli na članek, 
po katerem znanstveniki aktivno razvijajo tehnike za prepoznavanje morebitnih bodočih kriminalcev in za 
njihovo zdravljenje s kombinacijo bioloških in psiholoških sredstev. Nekateri znanstveniki zagovarjajo obvezno 
uporabo zdravljenja, ki bo morda na voljo v bližnji prihodnosti. (Glejte "Seeking the Criminal Element," avtor 
W. Wayt Gibbs, Scientific American, marec 1995.) Morda mislite, da je to v redu, ker bi zdravljenje veljalo za 
tiste, ki bi lahko postali nasilni kriminalci. A seveda se ne bo ustavilo pri tem. Nato bodo obravnavali tiste, ki bi 
lahko postali pijani vozniki (ogrožajo tudi človeška življenja), potem morda tiste, ki tepejo svoje otroke, nato 
okoljevarstvenike, ki sabotirajo opremo za sečnjo, na koncu vse, katerih vedenje je neprijetno sistemu. 

izbirna, ker nova tehnologija spreminja družbo na tak način, 
da postane za posameznika težko ali nemogoče delovati brez 
uporabe te tehnologije. To velja tudi za tehnologijo človeškega 
vedenja. V svetu, v katerem je večina otrok vključena v 
program, da bi jih navdušili za študij, bo starš skoraj prisiljen 
svojega otroka vključiti vanj, kajti če tega ne stori, bo otrok 
ostal nevednež in bo zato nezaposljiv. Ali pa recimo, da se 
odkrije biološko zdravljenje, ki bo brez neželenih stranskih 
učinkov močno zmanjšalo psihološki stres, zaradi katerega 
trpi toliko ljudi v naši družbi. Če se za zdravljenje odloči 
veliko število ljudi, se splošna raven stresa v družbi zmanjša, 
tako da bo sistem lahko povečal pritiske, ki povzročajo stres. 
Pravzaprav se zdi, da se je nekaj takega že zgodilo z enim 
najpomembnejših psiholoških orodij naše družbe, ki ljudem 
omogoča zmanjšanje (ali vsaj začasen pobeg) od stresa, 
namreč množičnim razvedrilom (glejte odstavek 147). Naša 
uporaba množičnih razvedril je "izbirna": noben zakon od nas 
ne zahteva, da gledamo televizijo, poslušamo radio, beremo 
revije. Vendar so množična razvedrila sredstvo za pobeg in 
zmanjševanje stresa, od katerega je večina od nas postala 
odvisna. Vsi jamrajo o tem, kako zanič je televizija, gledajo pa 
Jo skoraj vsi. Nekaj jih je opustilo televizijsko navado, vendar bi 
danes malokatera oseba lahko preživela brez uporabe kakršne 
koli oblike množičnih razvedril. (In vendar se je do nedavnega 
v človeški zgodovini večina ljudi zelo dobro razumela brez 
vsakršnih razvedril razen tistih, ki jih je vsaka lokalna skupnost 
ustvarila zase.) Brez razvedrilne industrije sistem verjetno ne 
bi mogel izvajati nad nami takšnega pritiska. 

157. Ob predpostavki, da industrijska družba preživi, 
je verjetno, da bo tehnologija sčasoma pridobila nekaj, kar 
se približuje popolnemu nadzoru nad človeškim vedenjem. 
Nedvomno je bilo ugotovljeno, da imata človeško mišljenje 
in vedenje večinoma biološko osnovo. Kot so pokazali 

eksperimentatorji, lahko občutke, kot so lakota, užitek, jeza 
in strah, vklopimo in izklopimo z električno stimulacijo 
ustreznih delov možganov. Spomine lahko uničimo tako, da 
poškodujemo dele možganov ali pa jih dvignemo na površje z 
električno stimulacijo. Droge lahko povzročijo halucinacije ali 
spremenijo razpoloženje. Morda obstaja nematerialna človeška 
duša ali pa tudi ne, če pa obstaja, je očitno manj močna od 
bioloških mehanizmov človeškega vedenja. Če namreč ne 
bi bilo tako, potem raziskovalci ne bi mogli tako zlahka 
manipulirati s človeškimi občutki in vedenjem z drogami in 
električnim tokom. 

158. Verjetno bi bilo nepraktično, da bi imeli vsi ljudje v 
glave vstavljene elektrode, da bi jih oblasti lahko nadzorovale. 
Toda dejstvo, da so človeške misli in občutki tako odprti za 
biološke posege, kaže, da je problem nadzora človeškega 
vedenja predvsem tehnični problem; problem nevronov, 
hormonov in kompleksnih molekul; vrsta problema, ki je 
dostopna znanstvenemu napadu. Glede na izjemne rezultate 
naše družbe pri reševanju tehničnih problemov je zelo verjetno, 
da bo velik napredek dosežen pri nadzoru človeškega vedenja. 

159. Bo odpor javnosti preprečil uvedbo tehnološkega 
nadzora človeškega vedenja? Zagotovo bi, če bi se poskusilo 
tak nadzor uvesti naenkrat. Ker pa bo tehnološki nadzor 
uveden z dolgim nizom majhnih napredkov, racionalnega in 
učinkovitega javnega odpora ne bo. (Glejte odstavke 127, 132, 
153.) 

160. Tistim, ki mislijo, da se vse to sliši kot znanstvena 
fantastika, poudarjamo, da je včerajšnja znanstvena fantastika 
danes dejstvo. Industrijska revolucija je radikalno spremenila 
človekovo okolje in način življenja in pričakovati je le, da se 
bo s tem, ko se bo tehnologija vse bolj uporabljala za človeško 
telo in um, tudi človek sam spremenil tako radikalno, kot sta 
bila spremenjena njegovo okolje in način življenja. 

Človeštvo na presečišču 


161. Toda našo zgodbo smo prehiteli. Ena stvar je v 
laboratoriju razviti vrsto psiholoških ali bioloških tehnik za 
manipulacijo človeškega vedenja in nekaj povsem drugega 
integrirati te tehnike v delujoč družbeni sistem. Slednji problem 
je težji. Na primer, medtem ko tehnike pedagoške psihologije 
nedvomno precej dobro delujejo v "laboratorijskih šolah," 
kjer so razvite, ni nujno, da jih je lahko učinkovito uporabiti v 
našem izobraževalnem sistemu. Vsi vemo, kakšne so številne 
naše šole. Učitelji so preveč zaposleni z jemanjem nožev in 
pištol stran od otrok, da bi jih podredili najnovejšim tehnikam, s 
katerimi bi iz njih naredili računalniške piflarje. Tako dosedanji 
sistem kljub vsemu tehničnemu napredku v zvezi s človeškim 
vedenjem ni bil presenetljivo uspešen pri obvladovanju ljudi. 
Ljudje, katerih vedenje je dokaj dobro pod nadzorom sistema, 
so tisti tipi, ki bi jih lahko imenovali "buržoazni." Toda vedno 
več je ljudi, ki so tako ali drugače uporniki proti sistemu: 
izkoriščevalci socialne pomoči, mladinske tolpe, kultisti, 
satanisti, nacisti, radikalni okoljevarstveniki, militantneži, itd. 

162. Sistem je trenutno v obupnem boju za premagovanje 
nekaterih problemov, ki ogrožajo njegovo preživetje, med 
katerimi so najpomembnejši problemi človeškega vedenja. 
Če bo sistemu dovolj hitro uspelo pridobiti zadosten nadzor 
nad človeškim vedenjem, bo verjetno preživel. V nasprotnem 
primeru se bo pokvaril. Menimo, da bo vprašanje najverjetneje 
rešeno v naslednjih nekaj desetletjih, na primer v 40 do 100 
letih. 

163. Recimo, da sistem preživi krizo naslednjih nekaj 
desetletij. Do takrat bo moral rešiti ali vsaj obvladati glavne 
probleme, s katerimi se sooča, zlasti problem "socializacije" 
ljudi; to pomeni, da so ljudje dovolj poslušni, da njihovo 

vedenje ne ogroža več sistema. Ko bi bilo to doseženo, se zdi, 
da ne bi obstajala nobena nadaljnja ovira za razvoj tehnologije 
in bi verjetno napredovala proti svojemu logičnemu zaključku, 
ki je popoln nadzor nad vsem na Zemlji, vključno s človeškimi 
bitji in vsemi drugimi pomembnimi organizmi. Sistem 
lahko postane enotna, monolitna organizacija ali pa je bolj 
ali manj razdrobljen in sestavljen iz številnih organizacij, ki 
sobivajo v razmerju, ki vključuje elemente tako sodelovanja 
kot tekmovanja, tako kot danes vlada, korporacije in druge 
velike organizacije hkrati sodelujejo in tekmujejo med 
seboj. Človekova svoboda bo večinoma izginila, ker bodo 
posamezniki in majhne skupine nemočni nasproti velikim 
organizacijam, oboroženim s supertehnologijo in arzenalom 
naprednih psiholoških in bioloških orodij za manipulacijo 
ljudi, poleg instrumentov nadzora in fizične prisile. Samo 
majhno število ljudi bo imelo kakršno koli pravo moč in tudi 
ti bodo verjetno imeli le zelo omejeno svobodo, ker bo tudi 
njihovo vedenje regulirano; tako kot lahko danes naši politiki 
in direktorji korporacij obdržijo svoje položaje moči le, dokler 
njihovo vedenje ostaja znotraj določenih dokaj ozkih meja. 
164. Ne predstavljajte si, da bodo sistemi prenehali razvijati 
nadaljnje tehnike za nadzor nad ljudmi in naravo, ko bo kriza 
naslednjih nekaj desetletij mimo in povečanje nadzora ne bo več 
potrebno za preživetje sistema. Nasprotno, ko bodo težki časi 
mimo, bo sistem hitreje povečal nadzor nad ljudmi in naravo, 
saj ga ne bodo več ovirale težave, kot jih doživlja trenutno. 
Preživetje ni glavni motiv za razširitev nadzora. Kot smo 
pojasnili v odstavkih 87—90, tehniki in znanstveniki opravljajo 
svoje delo večinoma kot nadomestno dejavnost; to pomeni, 
da svojo potrebo po moči zadovoljijo z reševanjem tehničnih 
problemov. To bodo počeli z nezmanjšanim entuziazmom še 
naprej, med najzanimivejšimi in najzahtevnejšimi problemi 
za reševanje pa bodo razumeli človeško telo in um ter kako 

posegati v njun razvoj. Za "dobro človeštva," seveda. 

165. Predpostavimo pa po drugi strani, da se stresi prihodnjih 
desetletij izkažejo za prevelike za sistem. Če se sistem poruši, 
lahko nastopi obdobje kaosa, "težki časi," kakršne je zgodovina 
beležila v različnih obdobjih v preteklosti. Nemogoče je 
napovedati, kaj se bo izcimilo iz takih težkih časov, vsekakor 
pa bi človeštvo dobilo novo priložnost. Največja nevarnost je, 
da se lahko industrijska družba začne obnavljati v prvih nekaj 
letih po zlomu. Vsekakor bo veliko ljudi (zlasti tistih, ki so 
željni moči), ki si bodo želeli znova zagnati tovarne. 

166. Tisti, ki sovražimo suženjstvo, v katerega industrijski 
sistem tlači človeško raso, se soočajo z dvema nalogama. 
Prvič, prizadevati si moramo za povečanje družbenih napetosti 
v sistemu, da bi povečali verjetnost, da se bo zlomil ali dovolj 
oslabil, da bo revolucija proti njemu postala mogoča. Drugič, 
treba je razviti in širiti ideologijo, ki nasprotuje tehnologiji in 
industrijski družbi, če in ko sistem postane dovolj oslabljen. 
In takšna ideologija bo pomagala zagotoviti, da bodo ostanki 
sistema, če in ko se bo zlomil, nepopravljivo razbiti, tako da 
ga ne bo mogoče obnoviti. Tovarne je treba uničiti, tehnične 
knjige zažgati, itd. 


Človeško trpljenje 


167. Industrijski sistem se ne bo zlomil samo zaradi 
revolucionarnega delovanja. Revolucionarni napadi mu ne 
bodo mogli priti do živega, razen če ga lastni notranji problemi 
privedejo v zelo resne težave. Torej, če se sistem zlomi, se 
bo to zgodilo bodisi spontano bodisi skozi proces, ki je delno 
spontan, a mu pri tem pomagajo revolucionarji. Če bo zlom 
nenaden, bo umrlo veliko ljudi, saj je svetovna človeška 
populacija tako nabreknjena, da se brez napredne tehnologije 

ne more več prehranjevati. Tudi če je zlom dovolj postopen, 
da se lahko zmanjšanje prebivalstva zgodi bolj z znižanjem 
stopnje rodnosti kot z zvišanjem stopnje umrljivosti, bo proces 
deindustrializacije verjetno zelo kaotičen in bo vključeval 
veliko trpljenja. Naivno je misliti, da je tehnologijo mogoče 
postopoma opustiti na gladko voden in urejen način, zlasti 
ker se bodo tehnofili trmasto borili na vsakem koraku. Je torej 
kruto delati za razpad sistema? Mogoče, morda pa tudi ne. 
Prvič, revolucionarji ne bodo mogli zlomiti sistema, razen če 
Je že tako v težavah, da bi obstajala velika verjetnost, da se 
sčasoma vseeno zlomi sam; in večji ko bo sistem zrasel, bolj 
katastrofalne bodo posledice njegovega zloma; zato se lahko 
zgodi, da bodo revolucionarji s pospeševanjem začetka zloma 
zmanjšali obseg katastrofe. 

168. Na drugem mestu je treba uravnotežiti boj in smrt 
ter izgubo svobode in dostojanstva. Mnogim izmed nas sta 
svoboda in dostojanstvo pomembnejša od dolgega življenja ali 
izogibanja fizični bolečini. Poleg tega moramo vsi kdaj umreti 
in morda je bolje umreti v boju za preživetje ali za cilj, kot pa 
živeti dolgo, a prazno in nesmiselno življenje. 

169. Tretjič, sploh ni gotovo, da bo preživetje sistema 
povzročilo manj trpljenja, kot bi ga njegov razpad. Sistem je 
že povzročil in še vedno povzroča neizmerno trpljenje po vsem 
svetu. Starodavne kulture, ki so na stotine let ljudem omogočale 
zadovoljive medsebojne odnose in sožitje z okoljem, so bile 
uničene zaradi stika z industrijsko družbo, rezultat pa je bil 
cel katalog ekonomskih, okoljskih, socialnih in psiholoških 
problemov. Eden od učinkov vdora industrijske družbe je bil, da 
je tradicionalni nadzor številčnosti prebivalstva v večjem delu 
sveta padel iz ravnovesja. Zato pojav populacijske eksplozije 
z vsemi njenimi implikacijami. Potem je tu še psihološko 
trpljenje, ki je zelo razširjeno po domnevno srečnih državah 
Zahoda (glejte odstavka 44, 45). Nihče ne ve, kaj se bo zgodilo 

zaradi tanjšanja ozonskega plašča, učinka tople grede in drugih 
okoljskih problemov, ki jih še ni mogoče predvideti. In kot je 
pokazalo širjenje jedrskega orožja, nove tehnologije ni mogoče 
držati proč od rok diktatorjev in neodgovornih držav tretjega 
sveta. Bi radi ugibali o tem, kaj bosta Irak ali Severna Koreja 
naredila z genskim inženiringom? 

170. "Ampak," pravijo tehnofili, "znanostbo vseto popravila! 
Premagali bomo lakoto, odpravili psihično trpljenje, poskrbeli, 
da bodo vsi zdravi in srečni!" Ja seveda. Tako so rekli pred 200 
leti. Industrijska revolucija naj bi odpravila revščino, osrečila 
vse, itd. Dejanski rezultat je bil precej drugačen. Tehnofili 
so brezupno naivni (ali se pa slepijo) v svojem razumevanju 
družbenih problemov. Ne zavedajo se (ali pa se odločijo, da 
prezrejo) dejstva, da velike spremembe, tudi na videz koristne, 
uvedene v družbo, vodijo v dolgo zaporedje drugih sprememb, 
od katerih je večino nemogoče predvideti (odstavek 103). 
Posledica so motnje v družbi. Zato je zelo verjetno, da bodo 
tehnofili v svojih poskusih, da bi odpravili revščino in bolezni, 
oblikovali poslušne, srečne osebnosti in tako naprej, ustvarili 
družbene sisteme, ki bodo strašno težavni, celo bolj kot sedanji. 
Znanstveniki se na primer hvalijo, da bodo odpravili lakoto z 
ustvarjanjem novih, gensko spremenjenih živilskih rastlin. Toda 
to bo omogočilo, da se bo človeška populacija še naprej širila 
za nedoločen čas, in dobro je znano, da gneča vodi v povečan 
stres in agresijo. To je samo en primer predvidljivih problemov, 
ki se bodo pojavili. Poudarjamo, da bo, kot so pokazale pretekle 
izkušnje, tehnični napredek povzročil druge nove težave, ki 
jih ni mogoče predvideti vnaprej (odstavek 103). Pravzaprav 
je tehnologija vse od industrijske revolucije ustvarjala nove 
probleme za družbo veliko hitreje, kot je reševala stare. Tako 
bodo potrebovali dolgo in težko obdobje poskusov in napak, 
da bodo tehnofili odpravili hrošče v svojem krasnem novem 
svetu (če sploh bodo). Vmes bo veliko trpljenja. Zato sploh ni 

rečeno, da bi preživetje industrijske družbe vključevalo manj 
trpljenja kot razpad te družbe. Tehnologija je človeštvo spravila 
v zaplet, iz katerega verjetno ne bo lahkega pobega. 


Prihodnost 


171. Toda predpostavimo zdaj, da industrijska družba res 
preživi naslednjih nekaj desetletij in da se hrošči sčasoma 
odpravijo iz sistema, tako da ta deluje gladko. Za kakšen sistem 
bo šlo? Razmislili bomo o več možnostih. 

172. Najprej predpostavimo, da je računalniškim 
znanstvenikom uspelo razviti inteligentne stroje, ki zmorejo 
vse stvari bolje, kot jih zmorejo ljudje. V tem primeru bodo 
predvidoma vse delo opravili ogromni, visoko organizirani 
sistemi strojev in človeški napor ne bo potreben. Lahko se 
pojavi eden od dveh primerov. Strojem se lahko dovoli, da 
sprejemajo vse svoje odločitve brez človeškega nadzora ali pa 
se ohrani človeški nadzor nad stroji. 

173. Če je strojem dovoljeno, da sprejemajo vse svoje 
odločitve, ne moremo ugibati o rezultatih, ker je nemogoče 
ugibati, kako bi se takšni stroji lahko obnašali. Poudarjamo le, 
da bi bila usoda človeštva prepuščena na milost in nemilost 
strojem. Lahko bi trdili, da človeštvo nikoli ne bi bilo tako 
neumno, da bi vso moč predalo strojem. Vendar ne predlagamo, 
da bi človek prostovoljno predal moč strojem, niti da bi stroji 
namerno prevzeli oblast. Predlagamo, da bi si človek zlahka 
dovolil, da bi zašel v položaj, v katerem bi bil tako odvisen od 
strojev, da ne bi imel druge praktične izbire, kot da sprejme vse 
odločitve strojev. Ko družba in problemi, s katerimi se sooča, 
postanejo vse bolj zapleteni in ko postanejo stroji vedno bolj 
inteligentni, bodo ljudje dovolili, da stroji sprejemajo vedno 
več odločitev namesto njih, preprosto zato, ker bodo odločitve, 

ki jih sprejmejo stroji, prinesle boljše rezultate kot odločitve, 
ki jih naredi človek. Sčasoma se lahko doseže stopnja, ko bodo 
odločitve, potrebne za delovanje sistema, tako zapletene, da se 
ljudje o njih ne bodo mogli inteligentno odločati. Na tej stopnji 
bodo stroji v praksi imeli nadzor. Ljudje ne bodo mogli kar 
izklopiti strojev, ker bodo tako odvisni od njih, da bi njihov 
izklop pomenil samomor. 

174. Po drugi strani je možno, da se ohrani človeški 
nadzor nad stroji. V tem primeru ima lahko povprečen človek 
nadzor nad nekaterimi lastnimi zasebnimi stroji, kot je njegov 
avto ali osebni računalnik, toda nadzor nad velikimi sistemi 
strojev bo v rokah majhne elite — tako kot je danes, vendar 
z dvema razlikama. Zaradi izboljšanih tehnik bo imela elita 
večji nadzor nad množicami; in ker človeško delo ne bo več 
potrebno, bodo mase odveč, nekoristno breme za sistem. Če bo 
elita neusmiljena, se bo morda preprosto odločila iztrebiti lep 
delež človeštva. Če so humani, lahko uporabijo propagando ali 
druge psihološke ali biološke tehnike za zmanjšanje rodnosti, 
dokler večina človeštva ne izumre in prepusti svet eliti. Ali pa, 
če elito sestavljajo liberalci mehkega srca, se lahko odločijo, 
da bodo igrali vlogo dobrih pastirjev preostalemu človeštvu. 
Poskrbeli bodo, da bodo fizične potrebe vseh zadovoljene, da 
bodo vsi otroci vzgajani v psihološko higienskih razmerah, 
da bo vsakdo imel koristne hobije, s katerimi bo zaposlen, 
in da bo vsakdo, ki bi lahko postal nezadovoljen, podvržen 
"zdravljenju" za ozdravitev njegove "težave." Seveda bo 
življenje tako nesmiselno, da bo treba ljudem z biološkim ali 
psihološkim inženiringom bodisi odstraniti potrebo po procesu 
moči, bodisi jih prisiliti, da svojo težnjo po moči ""sublimirajo" 
v nek neškodljiv hobi. Ta zgrajena človeška bitja bodo lahko 
srečna v taki družbi, vendar zagotovo ne bodo svobodna. 
Zreducirani bodo na status domačih živali. 

175. Toda predpostavimo zdaj, da računalničarjem ne 

uspe razviti umetne inteligence, tako da ostaja človeško 
delo potrebno. Kljub temu bodo stroji poskrbeli za vedno 
več enostavnejših opravil, tako da bo vedno več človeških 
delavcev na nižjih stopnjah sposobnosti. (Vidimo, da se 
to že dogaja. Veliko je ljudi, ki težko ali nemogoče dobijo 
delo, ker zaradi intelektualnih ali psiholoških razlogov ne 
morejo pridobiti ravni izobrazbe, ki je potrebna, da bi bili 
koristni v sedanjem sistemu.) Za tiste, ki so zaposleni, bodo 
postavljene vedno večje zahteve: Potrebovali bodo vedno več 
urjenja, vedno več sposobnosti in morali bodo biti vedno bolj 
zanesljivi, ustrežljivi in ubogljivi, saj bodo vse bolj podobni 
celicam velikanskega organizma. Njihove naloge bodo vse 
bolj specializirane, tako da bo njihovo delo v nekem smislu 
brez stika z resničnim svetom in osredotočeno na en droben 
košček realnosti. Sistem bo moral uporabiti vsa sredstva, ki jih 
lahko, bodisi psihološka ali biološka, da naredi ljudi poslušne, 
da imajo sposobnosti, ki jih sistem zahteva, in da "sublimirajo" 
težnjo po moči v neko specializirano nalogo. Toda izjava, da 
bodo ljudje v takšni družbi morali biti poslušni, morda zahteva 
kvalifikacijo. Družbi se lahko zdi konkurenčnost koristna, če 
se najdejo načini za usmerjanje konkurenčnosti v kanale, ki 
služijo potrebam sistema. Lahko si predstavljamo prihodnjo 
družbo, v kateri obstaja neskončno tekmovanje za položaje 
prestiža in moči. Toda le malo ljudi bo kdaj doseglo vrh, kjer je 
edina prava moč (glejte konec odstavka 163). Družba, v kateri 
lahko oseba zadovolji svojo potrebo po moči le tako, da izrine 
veliko število drugih ljudi in jim odvzame njihovo priložnost 
za moč je zelo odbijajoča. 

176. Lahko si zamislimo scenarije, ki vključujejo elemente 
več kot ene od možnosti, o katerih smo pravkar razpravljali. 
Lahko se na primer zgodi, da bodo stroji prevzeli večino dela, 
ki je resničnega, praktičnega pomena, ljudje pa bodo ostali 
zaposleni, ker bodo dobili razmeroma nepomembno delo. 

Predlagano je bilo na primer, da bi velik razvoj storitvenih 
dejavnosti lahko zagotovil delo za ljudi. Tako bi ljudje drug 
drugemu čistili čevlje, se vozili naokoli s taksiji, izdelovali 
ročne izdelke, stregli drug drugemu za mizo itd. To se nam zdi 
popolnoma neprimeren način življenja za človeka, in dvomimo, 
da bi kdo našel izpolnjenje v tako nesmiselnem delu. Iskali 
bi druge, nevarne izhode (droge, kriminal, "kulte," sovražne 
skupine), razen če bi bili biološko ali psihološko oblikovani, da 
bi jih prilagodili takšnemu načinu življenja. 

177. Ni treba posebej poudarjati, da zgoraj opisani scenariji 
ne izčrpajo vseh možnosti. Nakazujejo le vrste izidov, ki se 
nam zdijo najverjetnejši. Vendar si ne moremo predstavljati 
nobenega verjetnega scenarija, ki bi bil prijetnejši od tistih, ki 
smo jih pravkar opisali. Precej verjetno je, da bo industrijsko- 
tehnološki sistem, če bo preživel naslednjih 40 do 100 let, do 
takrat že razvil določene splošne značilnosti: Posamezniki 
(vsaj tisti "buržoaznega" tipa, ki so integrirani v sistem in 
ga poganjajo in ki imajo torej vso moč) bodo bolj kot kadar 
koli odvisni od velikih organizacij; bodo bolj "socializirani" 
kot kdaj koli prej in njihove fizične in duševne lastnosti bodo 
v veliki meri (mogoče v zelo veliki meri) tiste, ki so v njih 
vgrajene z inženiringom, namesto da bi bile rezultat naključja 
(ali božje volje ali česarkoli drugega); in vse, kar bo ostalo od 
divje narave, bo skrčeno na ostanke, ohranjene za znanstvene 
študije in pod nadzorom in upravljanjem znanstvenikov (torej 
ne bo več resnično divja). Na dolgi rok (recimo čez nekaj 
stoletij) je verjetno, da niti človeška vrsta, niti kateri koli 
drugi pomembni organizmi ne bodo obstajali, kot jih poznamo 
danes, ker ko enkrat začnemo spreminjati organizme z genskim 
inženiringom, ni razloga, da bi se ustavili pri kateri koli posebni 
točki, tako da se bodo modifikacije verjetno nadaljevale, dokler 
človek in drugi organizmi ne bodo popolnoma preoblikovani. 

178. Gotovo je, da tehnologija za človeka ustvarja novo 

fizično in družbeno okolje, ki se radikalno razlikuje od spektra 
okolij, ki jim je naravna selekcija fizično in psihološko 
prilagodila človeško vrsto. Če se človek na to novo okolje ne 
prilagodi z umetno prenovo, potem se bo nanj prilagodil skozi 
dolg in boleč proces naravne selekcije. Prvo je veliko bolj 
verjetno kot drugo. 

179. Bolje bi bilo zavreči celoten smrdljivi sistem in 
prevzeti posledice. 


Strategija 


180. Tehnofili nas vse skrajno nepremišljeno vodijo v 
neznano. Mnogi ljudje nekaj malega razumejo o tem, kaj nam 
dela tehnološki napredek, a do njega zavzamejo pasiven odnos, 
ker menijo, da je neizogiben. Vendar mi (FC) ne mislimo, da 
je neizogiben. Menimo, da ga je mogoče ustaviti, in dali bomo 
nekaj namigov, kako ga ustaviti. 

181. Kot smo navedli v odstavku 166, sta glavni nalogi za 
zdaj spodbujanje družbenih trenj in nestabilnosti v industrijski 
družbi ter razvoj in širjenje ideologije, ki nasprotuje tehnologiji 
in industrijskemu sistemu. Ko postane sistem dovolj obremenjen 
in nestabilen, bo možna revolucija proti tehnologiji. Vzorec bi 
bil podoben tistemu iz francoske in ruske revolucije. Francoska 
družba in ruska družba sta nekaj desetletij pred revolucijo kazali 
vse večje znake napetosti in šibkosti. Medtem so se razvijale 
ideologije, ki so ponujale nov pogled na svet, ki je bil precej 
drugačen od starega. V ruskem primeru so si revolucionarji 
aktivno prizadevali spodkopati stari red. Ko je bil stari sistem 
pod zadostnim stresom (finančna kriza v Franciji, vojaški poraz 
v Rusiji), ga je odnesla revolucija. Kar predlagamo, je nekaj v 
istem smislu. 

182. Ugovarjali bodo, da sta bili francoska in ruska 

revolucija neuspešni. Toda večina revolucij ima dva cilja. Ena 
je uničiti staro obliko družbe, druga pa vzpostaviti novo obliko 
družbe, ki so si jo zamislili revolucionarji. Francoski in ruski 
revolucionarji (na srečo!) niso uspeli ustvariti nove družbe, o 
kateri so sanjali, so pa bili precej uspešni pri uničenju stare 
družbe. Ne delamo si utvar o izvedljivosti ustvarjanja nove, 
idealne družbene oblike. Naš cilj je samo uničiti obstoječo 
obliko družbe. 

183. Toda ideologija, da bi pridobila navdušeno podporo, 
mora imeti tako pozitiven kot negativen ideal; mora biti za 
nekaj, pa tudi proti nečemu. Pozitivni ideal, ki ga predlagamo, 
je narava. To je divja narava: tisti vidiki delovanja Zemlje in 
njenih živih bitij, ki so neodvisni od človekovega upravljanja 
ter brez človekovega vmešavanja in nadzora. In v divjo naravo 
vključujemo človeško naravo, s katero mislimo na tiste vidike 
delovanja človeškega posameznika, ki niso predmet regulacij 
organizirane družbe, temveč so produkt naključja, svobodne 
volje ali Boga (odvisno od vaše verske ali filozofske usmeritve). 

184. Narava je popoln protiideal tehnologiji iz več 
razlogov. Narava (tisto, kar je zunaj moči sistema) je 
nasprotje tehnologije (ki skuša neskončno širiti moč sistema). 
Večina ljudi se bo strinjala, da je narava lepa; ima izjemno 
priljubljenost. Radikalni okoljevarstveniki že zagovarjajo 
ideologijo, ki poveličuje naravo in nasprotuje tehnologiji.? 
30 - Nadaljnja prednost narave kot protiideala tehnologiji je, da narava pri mnogih ljudeh vzbuja takšno 

spoštovanje, kot ga doživljajo pri religiji, tako da bi naravo morda lahko versko idealizirali. Res je, da je vera v 
mnogih družbah služila kot opora in opravičilo za ustaljeni red, a je pogosto predstavljala tudi osnovo za upor. 
Zato je morda koristno v upor proti tehnologiji vnesti religiozni element, še toliko bolj, ker zahodna družba 
danes nima močne verske podlage. Religija se dandanes bodisi uporablja kot cenena podpora za ozko, kratkov- 
idno sebičnost (nekateri konservativci jo tako uporabljajo), bodisi jo celo cinično izkoriščajo za lahek zaslužek 
(mnogi evangelisti), ali pa se je izrodila v surovi iracionalizem (fundamentalisti, protestantske sekte, kulti") 
ali preprosto stagnira (katolištvo, večinski protestantizem). Najbližje močni, razširjeni, dinamični veri, ki jo je 


Zahod videl v zadnjem času, je bila kvazi-religija levičarstva, vendar je levičarstvo danes razdrobljeno in nima 
jasnega, enotnega, navdihujočega cilja. 


V naši družbi torej obstaja verski vakuum, ki bi ga morda lahko zapolnila religija, osredotočena na naravo v 
nasprotju s tehnologijo. Vendar bi bilo napačno poskušati umetno sestaviti religijo, ki bi zapolnila to vlogo. 
Tako izmišljena religija bi bila verjetno neuspeh. Vzemimo za primer religijo "Gaia." Ali njeni privrženci res 
verjamejo v to ali se samo igrajo? Če se samo igrajo, bo njihova vera na koncu propadla. 


Verjetno je najbolje, da ne poskušate vpeljati religije v konflikt narave in tehnologije, razen če sami res verjam- 
ete v to vero in ugotovite, da v mnogih drugih ljudeh vzbudi globok, močan, pristen odziv. 


66 


Zavoljo narave ni treba postavljati neke himerične utopije ali 
kakršne koli nove družbene ureditve. Narava skrbi zase: je 
spontana stvaritev, ki obstaja dlje od kakršne koli človeške 
družbe, in nešteto stoletij je veliko različnih vrst človeških 
družb sobivalo z naravo, ne da bi ji povzročile pretirano škodo. 
Šele z industrijsko revolucijo je vpliv človeške družbe na 
naravo postal res uničujoč. Za razbremenitev narave ni treba 
ustvariti posebne vrste družbenega sistema, treba se je le 
znebiti industrijske družbe. Seveda to ne bo rešilo vseh težav. 
Industrijska družba je že povzročila ogromno škode naravi in 
trajalo bo zelo dolgo, da se bodo brazgotine zacelile. Poleg tega 
lahko tudi predindustrijske družbe povzročijo precejšnjo škodo 
naravi. Kljub temu bomo z odpravo industrijske družbe veliko 
dosegli. Razbremenili bomo naravo najhujšega pritiska, da se 
bodo brazgotine lahko začele celiti. Organizirani družbi bomo 
odvzeli sposobnost, da še naprej povečuje nadzor nad naravo 
(vključno s človeško naravo). Ne glede na to, kakšna družba bo 
obstajala po propadu industrijskega sistema, je gotovo, da bo 
večina ljudi živela blizu narave, saj brez napredne tehnologije 
ljudje lahko živijo /e tako. Da bi se prehranili, morajo biti kmetje 
ali pastirji ali ribiči ali lovci itd. In na splošno bi se morala 
lokalna avtonomija povečevati, saj bo pomanjkanje napredne 
tehnologije in hitrih komunikacij omejilo zmogljivost vlad ali 
drugih velikih organizacij za nadzor nad lokalnimi skupnostmi. 

185. Kar zadeva negativne posledice odprave industrijske 
družbe — omlete ne gre narediti brez lomljenja jajc. Če želite 
pridobiti eno stvar, morate žrtvovati drugo. 

186. Večina ljudi sovraži psihološke konflikte. Zato se 
izogibajo resnemu razmišljanju o težkih družbenih vprašanjih 
in radi imajo, da se jim taka vprašanja predstavijo preprosto, 
črno-belo: to je vse dobro in to je vse slabo. Revolucionarno 
ideologijo je torej treba razvijati na dveh ravneh. 

187. Na bolj sofisticirani ravni bi morala ideologija 

nagovarjati ljudi, ki so inteligentni, premišljeni in racionalni. 
Cilj bi moral biti ustvariti jedro ljudi, ki bodo nasprotovali 
industrijskemu sistemu na racionalni, premišljeni osnovi, s 
polnim razumevanjem težav in vključenih dvoumnosti, ter 
cene, ki jo je treba plačati, da se znebimo sistema. Posebej 
pomembno je pritegniti ljudi te vrste, saj so sposobni ljudje in 
bodo ključno vplivali na druge. Te ljudi je treba obravnavati 
na čim bolj racionalni ravni. Dejstev se nikoli ne sme namerno 
izkrivljati in izogibati se je treba nezmernemu jeziku. To ne 
pomeni, da se na čustva ne moremo sklicevati, vendar je 
treba pri takšnem pozivu paziti, da se izognemo napačnemu 
predstavljanju resnice ali storiti kar koli drugega, kar bi uničilo 
intelektualno spoštovanje ideologije. 

188. Na drugi ravni je treba ideologijo širiti v poenostavljeni 
obliki, ki bo nerazmišljajoči večini omogočila, da vidi konflikt 
med tehnologijo in naravo nedvoumno. Toda tudi na tej drugi 
ravni ideologija ne bi smela biti izražena v jeziku, ki je tako 
cenen, nezmeren ali iracionalen, da bi odtujil ljudi premišljenega 
in racionalnega tipa. Poceni, nezmerna propaganda včasih 
doseže impresivne kratkoročne rezultate, vendar bo na 
dolgi rok bolj koristno ohraniti zvestobo majhnega števila 
inteligentno predanih ljudi kot razburiti strasti nepremišljujoče, 
nestanovitne drhali, ki bo spremenila svoj odnos takoj, ko pride 
mimo kdo z boljšimi propagandnimi triki. Vendar pa bo lahko 
vznemirljiva propaganda potrebna, ko se sistem približa točki 
propada in se bije končni boj med rivalskimi ideologijami za 
prevlado, po tem, ko bo stari pogled na svet propadel. 

189. Pred tem zadnjim bojem revolucionarji ne bi smeli 
pričakovati, da bodo imeli večino ljudi na svoji strani. 
Zgodovino ustvarjajo aktivne, odločne manjšine, ne pa 
večina, ki ima redkokdaj jasno in dosledno predstavo o tem, 
kaj pravzaprav hoče. Dokler ne pride čas za končni korak k 


68 


revoluciji,"! bo naloga revolucionarjev manj pridobitev plitke 
podpore večine kot izgradnja majhnega jedra globoko predanih 
ljudi. Za večino pa bo dovolj, da jih ozaveščamo o obstoju nove 
ideologije in jih nanjo pogosto opozarjamo; čeprav bo seveda 
zaželeno pridobiti večinsko podporo le do te mere, da bo to še 
mogoče storiti brez oslabitve jedra resno zavzetih ljudi. 

190. Vsak družbeni konflikt pomaga destabilizirati sistem, 
vendar je treba paziti, kakšen konflikt spodbujamo. Konfliktno 
črto je treba potegniti med množico ljudi in oblastno elito 
industrijske družbe (politiki, znanstveniki, vodstveni kadri 
na višjih ravneh, vladni uradniki itd.). Ne sme biti razpet 
med revolucionarji in množico ljudstva. Na primer, za 
revolucionarje bi bila slaba strategija, da bi Američane obsojali 
zaradi njihovih potrošniških navad. Namesto tega je treba 
povprečnega Američana prikazati kot žrtev oglaševalske in 
trženjske industrije, ki ga je posrkala v kupovanje krame, ki 
je ne potrebuje in je zelo slabo nadomestilo za izgubljeno 
svobodo. Vsak pristop je skladen z dejstvi. Stvar odnosa je, 
ali krivite oglaševalsko industrijo, da manipulira z javnostjo, 
ali krivite javnost, ker se je pustila manipulirati. Kot stvar 
strategije se je treba na splošno izogibati obtoževanju javnosti. 

191. Treba je dvakrat premisliti, preden spodbujamo 
kateri koli drug družbeni konflikt kot tisti med oblastno elito 
(ki ima tehnologijo) in splošno javnostjo (nad katero ima 
tehnologija svojo moč). Drugi konflikti ponavadi odvrnejo 
pozornost od pomembnih konfliktov (med oblastno elito in 
navadnimi ljudmi, med tehnologijo in naravo); po drugi strani 
pa lahko drugi konflikti dejansko spodbujajo tehnologizacijo, 
ker želi vsaka stran v takšnem konfliktu uporabiti tehnološko 
moč, da pridobi prednost pred svojim nasprotnikom. To se 
jasno vidi v rivalstvu med narodi. Pojavlja se tudi v etničnih 


31 - Ob predpostavki, da pride do takega zadnjega potiska. Verjetno bi lahko industrijski sistem odpravili nekoliko 
postopoma ali po delih (glejte odstavke 4, 167 in opombo 4). 

konfliktih znotraj narodov. Na primer, v Ameriki mnogi 
temnopolti voditelji želijo pridobiti moč za Afroameričane 
tako, da posameznike vrinejo v tehnološko elito. Želijo si, da 
bi bilo veliko temnopoltih vladnih uradnikov, znanstvenikov, 
direktorjev korporacij in tako naprej. Na ta način pomagajo 
vsrkati afroameriško subkulturo v tehnološki sistem. Na 
splošno velja spodbujati le tiste družbene konflikte, ki jih 
je mogoče umestiti v okvir konfliktov oblastne elite proti 
navadnim ljudem, tehnologije proti naravi. 

192. Toda način za odvračanje etničnih konfliktov ni preko 
militantnega zagovarjanja pravic manjšin (glejte odstavka 
21, 29). Namesto tega bi morali revolucionarji poudariti, da 
čeprav so manjšine bolj ali manj prikrajšane, je ta prikrajšanost 
stranjskega pomena. Naš pravi sovražnik je industrijsko- 
tehnološki sistem in v boju proti sistemu etnične razlike niso 
pomembne. 

193. Vrsta revolucije, ki jo imamo v mislih, ne bo nujno 
vključevala oboroženega upora proti kateri koli vladi. Morda bo 
vključevala fizično nasilje ali pa tudi ne, vendar ne bo politična 
revolucija. Njen poudarek bo na tehnologiji in ekonomiji, ne 
na politiki.?? 

194. Verjetno bi se morali revolucionarji celo izogibati 
prevzemu politične oblasti, bodisi z zakonitimi ali nezakonitimi 
sredstvi, dokler industrijski sistem ne bo obremenjen do nevarne 
točke in se bo v očeh večine ljudi izkazal za neuspešnega. 
Denimo, da bi neka "zelena" stranka na volitvah dobila nadzor 
nad kongresom Združenih držav. Da bi se izognili izdaji ali 
razvodenitvi lastne ideologije, bi morali sprejeti odločneukrepe, 
da bi gospodarsko rast spremenili v gospodarsko krčenje. Za 
povprečnega človeka bi se rezultati zdeli katastrofalni: pojavila 


32 - Lahko si celo predstavljamo (s težavo), da bi revolucijo lahko sestavljala le velika sprememba odnosa do 
tehnologije, ki bi povzročila razmeroma postopen in neboleč razpad industrijskega sistema. A če se to zgodi, 


bomo imeli veliko srečo. Veliko bolj verjetno je, da bo prehod v netehnološko družbo zelo težak in poln 
konfliktov in katastrof. 

bi se ogromna brezposelnost, pomanjkanje dobrin, itd. Tudi 
če bi se hujšim slabim učinkom lahko izognili z nadčloveško 
spretnim upravljanjem, bi se morali ljudje vseeno začeti odrekati 
razkošju, ki ga imajo. Nezadovoljstvo bi raslo, "zelena" stranka 
bi bila izglasovana in revolucionarji bi utrpeli hud poraz. Iz tega 
razloga revolucionarji ne bi smeli poskušati pridobiti politične 
moči, dokler sistem ne zabrede v takšno zmešnjavo, da bodo 
vse težave obravnavane kot posledica neuspehov samega 
industrijskega sistema in ne politik revolucionarjev. Revolucija 
proti tehnologiji bo verjetno morala biti revolucija ljudi zunaj 
vlade, revolucija od spodaj in ne od zgoraj. 

195. Revolucija mora biti mednarodna in svet obsegajoča. 
Ne more se izvajati od države do države. Kadarkoli se predlaga, 
da bi morale na primer ZDA zmanjšati tehnološki napredek 
ali gospodarsko rast, ljudje postanejo histerični in začnejo 
kričati, da nas bodo Japonci prehiteli, če bomo zaostajali v 
tehnologiji. Sveti roboti! Svet bo zletel iz orbite, če bodo 
Japonci kdaj prodali več avtomobilov kot mi! (Nacionalizem je 
velik spodbujevalec tehnologije.) Bolj razumno je trditi, da če 
razmeroma demokratične države sveta zaostajajo v tehnologiji, 
medtem ko grde, diktatorske države, kot so Kitajska, Vietnam 
in Severna Koreja, še naprej napredujejo, lahko sčasoma 
diktatorji zavladajo svetu. Zato je treba industrijski sistem 
napasti v vseh državah hkrati, kolikor je to mogoče. Res je, 
da ni nobenega zagotovila, da bo industrijski sistem lahko 
uničen približno ob istem času po vsem svetu, in mogoče je 
celo, da bi poskus strmoglavljenja sistema pripeljal namesto 
tega do prevlade sistema s strani diktatorjev. To je tveganje, 
ki ga je treba sprejeti. In vredno ga je sprejeti, saj je razlika 
med "demokratičnim" industrijskim sistemom in tistim, 
ki ga nadzorujejo diktatorji, majhna v primerjavi z razliko 
med industrijskim sistemom in neindustrijskim."? Lahko bi 


33 - Ekonomska in tehnološka struktura družbe sta pri določanju načina življenja povprečnega človeka veliko bolj 
pomembni kot njena politična struktura (glejte 95., 119. odstavek in opombi 16, 18). 

celo trdili, da bi bil industrijski sistem, ki bi ga nadzorovali 
diktatorji, boljši, saj so se sistemi, ki jih nadzorujejo diktatorji, 
običajno izkazali za neučinkovite, zato je bolj verjetno, da se 
bodo zlomili. Poglejte Kubo. 

196. Revolucionarji bi lahko razmislili o dajanju podpore 
gospodarsko-političnim potezam, ki povezujejo svetovno 
gospodarstvo v enotno celoto. Sporazumi o prosti trgovini, 
kot sta NAFTA in GATT, so verjetno kratkoročno škodljivi 
za okolje, dolgoročno pa so lahko morda koristni, ker 
spodbujajo gospodarsko soodvisnost med državami. Lažje bo 
uničiti industrijski sistem na svetovni ravni, če bo svetovno 
gospodarstvo tako poenoteno, da bo njegov razpad v kateri 
koli veliki državi povzročil razpad v vseh industrializiranih 
državah. 

197. Nekateri menijo, da ima sodobni človek preveč moči, 
preveč nadzora nad naravo; zagovarjajo bolj pasiven odnos 
človeške rase. V najboljšem primeru se ti ljudje izražajo 
nejasno, ker ne ločijo med močjo velikih organizacij in močjo 
posameznikov in manjših skupin. Zmotno je zagovarjati nemoč 
in pasivnost, saj ljudje potrebujejo moč. Sodobni človek kot 
kolektivna entiteta — torej industrijski sistem — ima neizmerno 
moč nad naravo in mi (FC) to vidimo kot zlo. Toda sodobni 
posamezniki in manjše skupine posameznikov imajo veliko 
manj moči, kot jo je kadarkoli imel primitivni človek. Na 
splošno velja, da ogromne moči "modernega človeka" nad 
naravo ne izvajajo posamezniki ali majhne skupine, temveč 
velike organizacije. V kolikor lahko povprečen sodobni 
posameznik obvladuje moč tehnologije, mu je to dovoljeno le 
v ozkih mejah in le pod nadzorom in kontrolo sistema. (Za vse 
potrebujete licenco in z licenco pridejo pravila in predpisi.) 
Posameznik ima samo tiste tehnološke moči, za katere se 
sistem odloči, da mu jih zagotovi. Njegova osebna moč nad 
naravo je majhna. 

198. Primitivni posamezniki in male skupine so dejansko 
imeli precejšnjo moč nad naravo; ali morda bi bilo bolje reči 
moč znotraj narave. Ko je pračlovek potreboval hrano, je 
znal poiskati in pripraviti užitne korenine, izslediti divjad in 
jo uloviti z ročno narejenim orožjem. Znal se je zavarovati 
pred vročino, mrazom, dežjem, nevarnimi živalmi itd. Toda 
primitivni človek je naredil razmeroma malo škode v naravi, 
ker je bila kolektivna moč primitivne družbe zanemarljiva v 
primerjavi s kolektivno močjo industrijske družbe. 

199. Namesto zagovarjanja nemoči in pasivnosti, je treba 
zagovarjati, da je treba moč industrijskega sistema zlomiti in 
da bo to močno povečalo moč in svobodo posameznikov in 
manjših skupin. 

200. Dokler industrijski sistem ni popolnoma uničen, 
mora biti uničenje tega sistema edini cilj cilj revolucionarjev. 
Drugi cilji bi odvrnili pozornost in energijo od glavnega cilja. 
Še pomembneje pa je, da če si revolucionarji dovolijo, da 
imajo kakršen koli drug cilj kot uničenje tehnologije, bodo v 
skušnjavi, da bi tehnologijo uporabili kot orodje za doseganje 
tega drugega cilja. Če bodo podlegli tej skušnjavi, se bodo 
takoj spet ujeli v tehnološko past, saj je sodobna tehnologija 
enoten, tesno organiziran sistem, tako da mora človek, da bi 
obdržal neko tehnologijo, obdržati večino tehnologije, torej na 
koncu žrtvuje le simbolične količine tehnologije. 

201. Denimo, da so si revolucionarji za cilj vzeli "socialno 
pravičnost." Ker je človeška narava takšna, kot je, socialna 
pravičnost ne bi nastala spontano; to bi bilo treba uveljaviti. 
Da bi jo uveljavili, bi morali revolucionarji ohraniti centralno 
organizacijo in nadzor. Za to bi potrebovali hiter prevoz in 
komunikacijo na dolge razdalje ter s tem vso tehnologijo, 
potrebno za podporo transportnih in komunikacijskih sistemov. 
Da bi nahranili in oblekli revne ljudi, bi morali uporabiti 
kmetijsko in proizvodno tehnologijo. In tako naprej. Poskus 

zagotavljanja socialne pravičnosti bi jih prisilil v ohranitev 
večine delov tehnološkega sistema. Saj ne, da bi imeli kaj proti 
socialni pravičnosti, vendar se ne sme dovoliti, da bi posegala 
v prizadevanja, da bi se znebili tehnološkega sistema. 

202. Za revolucionarje bi bilo brezupno, če bi poskušali 
napasti sistem, ne da bi uporabili nekaj sodobne tehnologije. 
Če nič drugega, morajo uporabiti komunikacijske medije za 
širjenje svojega sporočila. Sodobno tehnologijo pa bi morali 
uporabljati samo za en namen: za napad na tehnološki sistem. 

203. Predstavljajte si alkoholika, ki sedi s sodom vina pred 
seboj. Recimo, da si začne govoriti: "Vino ni slabo, če ga pijete 
zmerno. Pravijo, da so majhne količine vina celo dobre za vas! 
Ne bo mi nič škodilo, če spijem samo eno malo pijačo..." No, 
saj veste, kaj se bo zgodilo. Nikoli ne pozabite, da je človeštvo 
s tehnologijo enako kot alkoholik s sodom vina. 

204. Revolucionarji bi morali imeti čim več otrok. Obstajajo 
trdni znanstveni dokazi, da so družbeni odnosi v veliki meri 
podedovani. Nihče ne trdi, da je družbeni odnos neposredna 
posledica človekove genetske konstitucije, vendar se zdi, 
da so osebnostne lastnosti delno podedovane in da nekatere 
osebnostne lastnosti v kontekstu naše družbe povzročajo 
večjo verjetnost, da bo oseba imela nek družbeni odnos. Tem 
ugotovitvam so bili izraženi ugovori, vendar so ugovori šibki 
in zdi se, da so ideološko motivirani. Vsekakor pa nihče ne 
zanika, da imajo otroci v povprečju družbena stališča, podobna 
stališčem svojih staršev. Z našega vidika ni tako pomembno, 
ali se stališča prenašajo genetsko ali z vzgojo v otroštvu. V 
obeh primerih se prenašajo naprej. 

205. Težava je v tem, da so številni ljudje, ki so nagnjeni 
k uporu proti industrijskemu sistemu, zaskrbljeni tudi zaradi 
težav s prebivalstvom, zato so nagnjeni k temu, da imajo 
malo ali nič otrok. Na ta način morda predajajo svet ljudem, 
ki podpirajo ali vsaj sprejemajo industrijski sistem. Da bi 

zagotovili moč naslednje generacije revolucionarjev, se mora 
sedanja generacija množično razmnoževati. S tem bodo le 
malo poslabšali problem prebivalstva. In pomembna težava 
je znebiti se industrijskega sistema, kajti ko industrijskega 
sistema ne bo več, se bo svetovno prebivalstvo nujno zmanjšalo 
(glejte odstavek 167); medtem ko bo industrijski sistem, če bo 
preživel, še naprej razvijal nove tehnike proizvodnje hrane, ki 
bi lahko omogočile, da se bo svetovno prebivalstvo povečevalo 
skoraj v nedogled. 

206. V zvezi z revolucionarno strategijo so edine točke, pri 
katerih absolutno vztrajamo, da mora biti edini prevladujoči 
cilj odprava sodobne tehnologije in da nobenemu drugemu 
cilju ne sme biti dovoljeno, da konkurira temu. Za ostalo bi 
morali revolucionarji uporabiti empirični pristop. Če izkušnje 
kažejo, da nekatera priporočila iz prejšnjih odstavkov ne bodo 
dala dobrih rezultatov, je treba ta priporočila zavreči. 


Dve vrsti tehnologije 


207. Argument, ki se bo verjetno pojavil proti naši 
predlagani revoluciji, je, da bo zagotovo propadla, ker je (trdi 
se) skozi zgodovino tehnologija vedno napredovala, nikoli 
nazadovala, zato je tehnološka regresija nemogoča. Toda ta 
trditev je napačna. 

208. Ločimo dve vrsti tehnologije, ki ju bomo imenovali 
tehnologija majhnega obsega in tehnologija, odvisna od 
organizacije. Tehnologija majhnega obsega je tehnologija, ki 
jo lahko uporabljajo majhne skupnosti brez zunanje pomoči. 
Organizacijsko odvisna tehnologija je tehnologija, ki je odvisna 
od družbene organizacije velikega obsega. Zavedamo se, da ni 
pomembnih primerov regresije v tehnologiji malega obsega. 
Toda tehnologija, ki je odvisna od organizacije, nazaduje, ko 


95 


družbena organizacija, od katere je odvisna, razpade. Primer: 
ko je Rimski imperij razpadel, je majhna tehnologija Rimljanov 
preživela, ker je lahko vsak pameten vaški obrtnik izdelal na 
primer vodno kolo, vsak izučen kovač je lahko izdeloval jeklo 
po rimskih metodah in tako naprej. Toda rimska tehnologija, 
ki je bila odvisna od organizacije, je nazadovala. Njihovi 
akvadukti so propadali in niso bili nikoli obnovljeni. Njihove 
tehnike gradnje cest so bile izgubljene. Rimski sistem mestne 
sanitarije je bil pozabljen, tako da so se sanitarne razmere v 
evropskih mestih šele v zadnjem času izenačile s tistimi v 
starem Rimu. 

209. Razlog, zakaj se je zdelo, da tehnologija vedno 
napreduje je, da je do morda stoletja ali dveh pred industrijsko 
revolucijo večino tehnologije predstavljala tehnologija 
majhnega obsega. Toda večina tehnologije, razvite od 
industrijske revolucije, je od organizacije odvisna tehnologija. 
Vzemimo za primer hladilnik. Brez tovarniško izdelanih delov 
ali zmogljivosti postindustrijske strojne delavnice bi bilo 
peščici lokalnih obrtnikov skoraj nemogoče zgraditi hladilnik. 
Če bi jim ga po kakšnem čudežu vendarle uspelo zgraditi, bi 
bil zanje neuporaben brez zanesljivega vira električne energije. 
Tako bi morali zajeziti potok in zgraditi generator. Generatorji 
zahtevajo velike količine bakrene žice. Predstavljajte si, da 
poskušate izdelati to žico brez sodobnih strojev. In kje bi dobili 
plin, primeren za hlajenje? Veliko lažje bi bilo zgraditi ledenico 
ali konzervirati hrano s sušenjem ali vlaganjem, kot so to počeli 
pred izumom hladilnika. 

210. Jasno je torej, da bi bila tehnologija hlajenja hitro 
izgubljena, če bi industrijski sistem enkrat temeljito porušili. 
Enako velja za drugo tehnologijo, ki je odvisna od organizacije. 
In ko bi bila ta tehnologija za kakšno generacijo izgubljena, 
bi bila potrebna stoletja, da bi jo ponovno zgradili, tako kot 
so bila potrebna stoletja, da so jo zgradili prvič. Ohranjenih 

tehničnih knjig bi bilo malo in bile bi razpršene. Industrijsko 
družbo, če jo zgradimo iz nič brez zunanje pomoči, je mogoče 
zgraditi le v nizu stopenj: potrebujete orodja za izdelavo orodij 
za izdelavo orodij za izdelavo orodij .... Potreben je dolg proces 
gospodarskega razvoja in napredka v družbeni organizaciji. In 
tudi v odsotnosti ideologije, ki je v nasprotju s tehnologijo, 
ni razloga, da bi verjeli, da bi bil kdo zainteresiran za obnovo 
industrijske družbe. Navdušenje nad "napredkom" je pojav, ki 
Je značilen za sodobno obliko družbe in zdi se, da ni obstajal 
pred 17. stoletjem ali okoli tistega časa. 

211. V poznem srednjem veku so obstajale štiri glavne 
civilizacije, ki so bile približno enako "napredne": Evropa, 
islamski svet, Indija in Daljni vzhod (Kitajska, Japonska, 
Koreja). Tri od teh civilizacij so ostale bolj ali manj stabilne, 
samo Evropa pa je postala dinamična. Nihče ne ve, zakaj je 
Evropa takrat postala dinamična; zgodovinarji imajo svoje 
teorije, a so le špekulacije. Vsekakor pa je jasno, da do hitrega 
razvoja v tehnološko obliko družbe pride le pod posebnimi 
pogoji. Zato ni razloga za domnevo, da dolgotrajne tehnološke 
regresije ni mogoče doseči. 

212. Ali bi se družba s časom zopet razvila v industrijsko- 
tehnološko obliko? Mogoče, vendar se nima smisla sekirati, 
saj ne moremo napovedovati ali nadzorovati dogodkov 500 
ali 1000 let v prihodnosti. S temi problemi se bodo morali 
ukvarjati ljudje, ki bodo takrat živeli. 


Nevarnost levičarstva 


213. Zaradi potrebe po uporu in članstvu v gibanju, 
levičarjev ali oseb podobnega psihološkega tipa pogosto ne 
pritegnejo uporniška ali aktivistična gibanja, katerih cilji in 
člani sprva niso levičarski. Posledični pritok levičarskih tipov 


9] 


lahko zlahka spremeni nelevičarsko gibanje v levičarsko, 
tako da levičarski cilji nadomestijo ali izkrivijo prvotne cilje 
gibanja. 

214. Da bi se temu izognili, mora gibanje, ki poveličuje 
naravo in nasprotuje tehnologiji, zavzeti odločno antilevičarsko 
držo in se mora izogibati vsakemu sodelovanju z levičarji. 
Levičarstvo je dolgoročno v neskladju z divjo naravo, s 
človekovo svobodo in z uničenjem sodobne tehnologije. 
Levičarstvo je kolektivistično; skuša povezati ves svet (tako 
naravo kot človeštvo) v enotno celoto. Toda to pomeni 
upravljanje narave in človeškega življenja s strani organizirane 
družbe in zahteva napredno tehnologijo. Ne morete imeti 
združenega sveta brez hitrega transporta in komunikacije, 
ne morete doseči, da bi se vsi ljudje ljubili brez prefinjenih 
psiholoških tehnik, ne morete imeti "načrtovane družbe" brez 
potrebne tehnološke osnove. Predvsem levičarstvo poganja 
potreba po moči, levičar pa oblast išče na kolektivni osnovi, 
skozi identifikacijo z množičnim gibanjem ali organizacijo. 
Levičarstvo se verjetno ne bo nikoli odreklo tehnologiji, saj je 
tehnologija preveč dragocen vir kolektivne moči. 

215. Tudi anarhist?" išče moč, vendar jo išče na osnovi 
posameznika ali majhne skupine; želi, da bi posamezniki in 
majhne skupine lahko nadzorovali okoliščine svojega življenja. 
Nasprotuje tehnologiji, ker ta dela majhne skupine odvisne od 
velikih organizacij. 

216. Morda se zdi, da nekateri levičarji nasprotujejo 
tehnologiji, vendar ji bodo nasprotovali le tako dolgo, dokler 
bodo zunaj njega in bodo tehnološki sistem nadzorovali 
nelevičarji. Če bo levičarstvo kdaj prevladalo v družbi, tako da 
bo tehnološki sistem postal orodje v rokah levičarjev, ga bodo 


34 - Ta izjava se nanaša na našo posebno vrsto anarhizma. Široka paleta družbenih nazorov je bila imenovana 
"anarhistična" in lahko se zgodi, da mnogi, ki se imajo za anarhiste, ne bi sprejeli naše izjave o odstavku 215. 


Mimogrede je treba omeniti, da obstaja nenasilno anarhistično gibanje, katerega člani verjetno ne bi sprejel 
FC-ja kot anarhističnega in prav gotovo ne bi odobravali FC-jevih nasilnih metod. 


98 


ti z navdušenjem uporabljali in spodbujali njegovo rast. Pri 
tem bodo ponavljali vzorec, ki ga je levičarstvo vedno znova 
pokazalo v preteklosti. Ko so bili boljševiki v Rusiji avtsajderji, 
so odločno nasprotovali cenzuri in tajni policiji, zagovarjali so 
samoodločbo etničnih manjšin, itd.; a takoj, ko so sami prišli 
na oblast, so uvedli strožjo cenzuro in ustvarili bolj brezobzirno 
tajno policijo od katere koli pod carji, etnične manjšine pa so 
zatirali vsaj toliko kot so to počeli carji. V Združenih državah 
so pred nekaj desetletji, ko so bili levičarji manjšina na naših 
univerzah, levičarski profesorji odločno zagovarjali akademsko 
svobodo, danes pa so na tistih naših univerzah, kjer so levičarji 
prevladali, pokazali, da so pripravljeni odvzeti akademsko 
svobodo vseh drugih. (To je "politična korektnost.") Enako 
se bo zgodilo z levičarji in tehnologijo: uporabili jo bodo za 
zatiranje vseh drugih, če jo bodo kdaj dobili pod svoj nadzor. 

217. V prejšnjih revolucijah so najbolj oblasti željni levičarji 
vedno znova najprej sodelovali z nelevičarskimi revolucionarji, 
pa tudi z levičarji bolj libertarnega nagnjenja, kasneje pa so 
jih zabodli v hrbet, da bi prevzeli oblast zase. Robespierre 
je to storil v francoski revoluciji, boljševiki so to storili v 
ruski revoluciji, komunisti so to storili v Španiji leta 1938, 
Castro in njegovi privrženci pa so to storili na Kubi. Glede na 
preteklo zgodovino levičarstva bi bilo skrajno neumno, da bi 
nelevičarski revolucionarji danes sodelovali z levičarji. 

218. Različni misleci so poudarjali, da je levičarstvo neke 
vrste religija. Levičarstvo ni vera v strogem pomenu besede, 
ker levičarska doktrina ne predpostavlja obstoja nobenega 
nadnaravnega bitja. Toda za levičarja ima levičarstvo 
psihološko vlogo, podobno tisti, ki jo za nekatere ljudi igra 
religija. Levičar znora verjeti v levičarstvo; igra ključno vlogo 
v njegovi psihološki ekonomiji. Njegovih prepričanj ni zlahka 
spremeniti z logiko ali dejstvi. Globoko je prepričan, da je 
levičarstvo moralno Prav z veliko črko P in da ima ne samo 

pravico, ampak tudi dolžnost vsiliti levičarsko moralo vsem. 
(Vendar veliko ljudi, ki jih imenujemo "Tevičarji," ne mislijo 
o sebi kot o levičarjih in svojega sistema prepričanj ne bi 
opisali kot levičarstvo. Izraz 'Tevičarstvo" uporabljamo, ker 
ne poznamo boljše besede za označevanje spektra sorodnih 
veroizpovedi, ki vključuje feministična gibanja, gibanja za 
pravice gejev, politično korektnost, itd., in ker so ta gibanja 
močno povezana s staro levico. Glejte odstavke 227-230.) 
219. Levičarstvo je totalitarna sila. Kjer koli je levičarstvo 
na položaju moči, teži k vdoru v vsak zasebni kotiček in 
vsako misel prisili v levičarski kalup. Deloma je to posledica 
kvazireligioznega značaja levičarstva; vse, kar je v nasprotju 
z levičarskimi prepričanji, predstavlja greh. Še pomembneje 
je, da je levičarstvo totalitarna sila zaradi težnje levičarjev 
po oblasti. Levičar skuša zadovoljiti svojo potrebo po moči 
z identifikacijo z družbenim gibanjem in poskuša iti skozi 
proces moči tako, da pomaga doseči cilje gibanja (glej te 
odstavek 83). Toda ne glede na to, kako daleč je gibanje šlo 
pri doseganju svojih ciljev, levičar ni nikoli zadovoljen, saj je 
njegov aktivizem nadomestna dejavnost (glejte 41. odstavek). 
To pomeni, da levičarjev resnični motiv ni doseganje 
navideznih ciljev levičarstva; v resnici ga motivira občutek 
moči, ki ga dobi, ko se bori za in nato doseže družbeni cilj." 
Posledično levičar ni nikoli zadovoljen s cilji, ki jih je že 
dosegel; njegova potreba po procesu moči ga vedno vodi k 
zasledovanju nekega novega cilja. Levica želi enake možnosti 
za manjšine. Ko bo to doseženo, bo vztrajala pri statistični 
izenačenosti dosežkov manjšin. In dokler kdo v nekem kotičku 
svojega duha goji negativen odnos do neke manjšine, ga mora 
levičar prevzgojiti. In etnične manjšine niso dovolj; nihče ne 
more imeti negativnega odnosa do homoseksualcev, invalidov, 


35 - Številne levičarje motivira tudi sovražnost, vendar je sovražnost verjetno delno posledica frustrirane potrebe 
po moči. 

debelih ljudi, starih ljudi, grdih ljudi in še in še in še. Ni 
dovolj, da je javnost obveščena o nevarnostih kajenja; na vsaki 
škatlici cigaret mora biti odtisnjeno opozorilo. Potem je treba 
oglaševanje cigaret omejiti, če že ne prepovedati. Aktivisti 
ne bodo nikoli zadovoljni, dokler tobak ne bo prepovedan, 
potem pa bo sledil alkohol, nato nezdrava hrana, itd. Aktivisti 
so se borili proti hudi zlorabi otrok, kar je razumno. Zdaj pa 
hočejo prenehati s šeškanjem. Ko bodo to storili, bodo želeli 
prepovedati nekaj drugega, kar se jim zdi nezdravo, nato še 
eno in potem še eno. Nikoli ne bodo zadovoljni, dokler ne bodo 
imeli popolnega nadzora nad vsemi praksami vzgoje otrok. In 
potem bodo prešli na drug vzrok. 

220. Predpostavimo, da ste od levičarjev zahtevali, da 
naredijo seznam vseh stvari, ki so bile narobe z družbo, in nato 
predpostavite, da ste uvedli vsako družbeno spremembo, ki so 
Jo zahtevali. Lahko rečemo, da bi večina levičarjev v nekaj letih 
našla nekaj novega, nad čimer bi se lahko pritoževali, neko 
novo družbeno "zlo," ki bi ga morali popraviti, ker levičarja, še 
enkrat, manj motivira stiska zaradi družbenih težav kot potreba, 
da zadovolji svojo težnjo po moči z vsiljevanjem svojih rešitev 
družbi. 

221. Zaradi omejitev, ki jih na njihove misli in vedenje 
postavlja visoka stopnja socializacije, si mnogi levičarji preveč 
socializiranega tipa ne morejo prizadevati za oblast na načine, 
kot to počnejo drugi ljudje. Zanje ima težnja po moči samo 
en moralno sprejemljiv izhod, in to je boj za vsiljevanje svoje 
morale vsem. 

222. Levičarji, zlasti tisti preveč socializiranega tipa, so pravi 
verniki v smislu knjige Erica Hofferja, Pravi vernik. Vendar 
niso vsi pravi verniki istega psihološkega tipa kot levičarji. 
Verjetno se na primer resnično verujoči nacist psihološko 
zelo razlikuje od resnično verujočega levičarja. Zaradi svoje 
zmožnosti enoumne predanosti cilju so pravi verniki koristna, 

morda nujna sestavina vsakega revolucionarnega gibanja. To 
predstavlja problem, s katerim se, moramo priznati, ne znamo 
spoprijeti. Nismo prepričani, kako izkoristiti energijo pravega 
vernika za revolucijo proti tehnologiji. Trenutno lahko rečemo 
le, da noben pravi vernik ne bo zanesljiv rekrut revolucije, 
razen če je njegova zaveza izključno uničenju tehnologije. 
Če je zavezan tudi drugemu idealu, bo morda želel uporabiti 
tehnologijo kot orodje za uresničevanje tega drugega ideala 
(glejte odstavka 220, 221). 

223. Nekateri bralci bodo morda rekli: ""To o levičarstvu je 
en velika kozlarija. Poznam Johna in Jane, ki sta levičarja in 
nimata vseh teh totalitarnih teženj." Popolnoma res je, da so 
številni levičarji, morda celo številčna večina, spodobni ljudje, 
ki iskreno verjamejo v toleriranje vrednot drugih (do določene 
mere) in ne bi želeli uporabljati nasilnih metod za doseganje 
svojih družbenih ciljev. Naše pripombe o levičarstvu niso 
namenjene za vsakega posameznega levičarja, temveč za opis 
splošnega značaja levičarstva kot gibanja. In splošni značaj 
gibanja ni nujno določen s številčnimi deleži različnih vrst 
ljudi, vključenih v gibanje. 

224. Ljudje, ki se povzpnejo na položaje moči v levičarskih 
gibanjih, so ponavadi levičarji, ki so najbolj željni moči, ker 
so ljudje, željni oblasti, tisti, ki si najbolj prizadevajo priti na 
položaje moči. Ko oblasti željni tipi prevzamejo nadzor nad 
gibanjem, je veliko levičarjev nežnejše sorte, ki v sebi ne 
odobravajo številnih dejanj voditeljev, vendar se jim ne morejo 
zoperstaviti. Potrebujejo svojo vero v gibanje in ker se tej veri 
ne morejo odreči, gredo skupaj z voditelji. Res je, nekateri 
levičarji imajo pogum, da se zoperstavijo totalitarnim težnjam, 
ki se pojavljajo, vendar načeloma izgubijo, ker so oblasti željni 
tipi bolje organizirani, so bolj brezobzirni in makiavelistični ter 
so poskrbeli, da si zgradijo močno bazo moči. 

225. Ti pojavi so sejasno pokazali v Rusiji in drugih državah, 

ki so jih prevzeli levičarji. Podobno so levičarji na Zahodu pred 
zlomom komunizma v ZSSR le redko kritizirali to državo. 
Če bi jih spodbudili, bi priznali, da je ZSSR storila marsikaj 
narobe, potem pa bi poskušali najti opravičila za komuniste 
in začeli govoriti o napakah Zahoda. Vedno so nasprotovali 
zahodnemu vojaškemu odporu proti komunistični agresiji. 
Levičarji po vsem svetu so odločno protestirali proti vojaški 
akciji ZDA v Vietnamu, a ko je ZSSR napadla Afganistan, niso 
storili ničesar. Ne da so odobravali sovjetsko akcijo; vendar 
zaradi svoje levičarske vere preprosto niso mogli prenesti, da 
bi se postavili v opozicijo komunizmu. Danes je na tistih naših 
univerzah, kjer je "politična korektnost" postala prevladujoča, 
verjetno veliko levičarjev, ki zasebno ne odobravajo zatiranja 
akademske svobode, a se temu vseeno sprijaznijo. 

226. Tako dejstvo, da so številni posamezni levičarji 
osebnostno blagi in dokaj strpni ljudje, nikakor ne preprečuje, 
da bi levičarstvo kot celota imelo totalitarno težnjo. 

227. Naša razprava o levičarstvu ima resno slabost. Še vedno 
ni jasno, kaj mislimo z besedo "levičar." Zdi se, da glede tega 
ne moremo veliko narediti. Danes je levičarstvo razdrobljeno 
na cel spekter aktivističnih gibanj. Vendar niso vsa aktivistična 
gibanja levičarska in zdi se, da nekatera aktivistična gibanja 
(npr. radikalno okoljevarstvo) vključujejo tako osebnosti 
levičarskega tipa kot osebnosti povsem nelevičarskega tipa, 
ki bi morali vedeti, da ne smejo sodelovati z levičarji. Tipi 
levičarjev se postopoma zlijejo v tipe nelevičarjev in sami bi se 
pogosto težko odločili, ali je določen posameznik levičar ali ne. 
Kolikor je sploh opredeljeno, je naše pojmovanje levičarstva 
opredeljeno z razpravo, ki smo jo podali v tem članku, in bralcu 
lahko le svetujemo, naj pri odločanju, kdo je levičar, ravna po 
lastni presoji. 

228. Vendar bo koristno našteti nekaj kriterijev za 
diagnosticiranje levičarstva. Teh meril ni mogoče uporabiti 

na rezan in posušen način. Nekateri posamezniki lahko 
izpolnjujejo nekatera merila, ne da bi bili levičarji, nekateri 
levičarji morda ne izpolnjujejo nobenega merila. Ponovno 
morate uporabiti svojo presojo. 

229. Levičar je usmerjen v kolektivizem velikega obsega. 
Poudarja dolžnost posameznika, da služi družbi, in dolžnost 
družbe, da skrbi za posameznika. Ima negativen odnos do 
individualizma. Pogosto ima moralističen ton. Ponavadi je 
za nadzor nad orožjem, za spolno vzgojo in druge psihološko 
"razsvetljene" izobraževalne metode, za družbeno načrtovanje, 
za afirmativno akcijo, za multikulturalizem. Nagnjen je k 
identifikaciji z žrtvami. Nagnjen je proti konkurenci in nasilju, 
vendar pogosto najde izgovore za tiste levičarje, ki storijo 
nasilje. Rad uporablja običajne besede levice, kot so "rasizem," 
"seksizem," "homofobija," "kapitalizem," ''imperializem," 
""neokolonializem," "genocid," "družbene spremembe," 
"družbena pravičnost," "družbena odgovornost." Morda je 
najboljša diagnostična lastnost levičarja njegova težnja po 
simpatiziranju z naslednjimi gibanji: feminizem, pravice 
istospolnih, etnične pravice, pravice invalidov, pravice živali, 
politična korektnost. Kdor močno simpatizira z vsemi temi 
gibanji, je skoraj zagotovo levičar." 

230. Za nevarnejše levičarje, torej za tiste, ki so najbolj 
željni oblasti, je pogosto značilna arogantnost ali pa dogmatičen 
pristop do ideologije. Najnevarnejši levičarji med vsemi pa so 
lahko določeni preveč socializirani tipi, ki se izogibajo motečim 
izkazom agresivnosti in se vzdržijo reklamiranja svojega 
levičarstva, temveč tiho in nevsiljivo delujejo na spodbujanju 
kolektivističnih vrednot, "razsvetljenih" psiholoških tehnik 


36 - Pomembno je razumeti, da mislimo na nekoga, ki simpatizira s temi gibanji, kakršna danes obstajajo v naši 
družbi. Tisti, ki meni, da morajo imeti ženske, homoseksualci itd. enake pravice, ni nujno levičar. Feministična 
gibanja, gibanja za pravice istospolno usmerjenih itd., ki obstajajo v naši družbi, imajo poseben ideološki ton, 
ki je značilen za levičarstvo, in če na primer verjamemo, da bi morale imeti ženske enake pravice, ne pomeni 
nujno, da moramo sočustvovati s feminističnim gibanjem, kakršno obstaja danes. 

socializacije otrok, odvisnosti posameznika od sistema in 
tako naprej. Ti kriptolevičarji (kot jih lahko imenujemo) se 
približajo določenim meščanskim tipom, kar zadeva praktično 
delovanje, vendar se od njih razlikujejo po psihologiji, 
ideologiji in motivaciji. Navaden buržuj skuša spraviti ljudi 
pod nadzor sistema, da bi zaščitil svoj način življenja, ali pa to 
počne preprosto zato, ker so njegova stališča konvencionalna. 
Kriptolevičar skuša spraviti ljudi pod nadzor sistema, ker je 
pravi vernik kolektivistične ideologije. Kriptolevičar se od 
povprečnega levičarja preveč socializiranega tipa razlikuje po 
tem, da je njegov uporniški impulz šibkejši in je bolj varno 
socializiran. Od običajnega dobro socializiranega buržuja 
se razlikuje po tem, da v njem obstaja nekaj globokega 
pomanjkanja, zaradi katerega se mora predati idealu in se 
potopiti v kolektiv. In morda je njegov (dobro sublimiran) 
nagon po oblasti močnejši od povprečnega buržuja. 


Zaključek 


231. V tem članku smo dajali nenatančne izjave in izjave, 
ki bi jim morale biti priložene vse vrste kvalifikacij in 
zadržkov; in nekatere naše izjave so lahko povsem napačne. 
Pomanjkanje zadostnih informacij in potreba po kratkosti 
nam je onemogočala, da bi naše trditve natančneje oblikovali 
ali dodali vse potrebne kvalifikacije. In seveda se je treba v 
razpravi te vrste močno zanašati na intuitivno presojo, kar je 
včasih lahko napačno. Zato ne trdimo, da ta članek izraža več 
kot le grob približek resnici. 

232. Vseeno smo razumno prepričani, da so splošni obrisi 
slike, ki smo jo tukaj naslikali, približno pravilni. Omeniti 
je treba le eno možno šibko točko. Levičarstvo v njegovi 
sodobni obliki smo prikazali kot pojav, ki je značilen za 


105 


naš čas in kot simptom motenj v procesu oblasti. Morda pa 
se glede tega motimo. Presocializirani tipi, ki poskušajo 
zadovoljiti svojo težnjo po moči z vsiljevanjem svoje morale 
vsem, zagotovo obstajajo že dolgo. A mislimo, da je odločilna 
vloga občutkov manjvrednosti, nizke samopodobe, nemoči, 
identifikacije z žrtvami ljudi, ki sami niso žrtve, posebnost 
sodobnega levičarstva. Identificiranje z žrtvami s strani ljudi, 
ki sami niso žrtve, je do neke mere vidno v levičarstvu 19. 
stoletja in zgodnjem krščanstvu, a kolikor lahko razberemo, 
simptomi nizkega samospoštovanja, itd. v teh gibanjih niso 
bili niti približno tako očitni v vseh drugih gibanjih, kot so v 
sodobnem levičarstvu. Vendar ne moremo z gotovostjo trditi, 
da takšna gibanja pred modernim levičarstvom niso obstajala. 
To je pomembno vprašanje, ki bi mu morali posvetiti pozornost 
zgodovinarji. 

Spremna beseda; o avtorju in o prevodu 


24. aprila 1995 je Gilbert Brent Murray, lobist za gozdarsko 
industrijo, odprl paket naslovljen na prejšnjega predsednika 
lobistične družbe California Forestry Association. Bil je 
poslednji paket, ki ga je Murray odprl v svojem življenju. 
Bomba, ki ga je ubila, je bila zadnja v nizu bombnih 
napadov, trajajočem sedemnajst let. Dobro desetletje in pol 
se je ameriška javnost spraševala, kdo stoji za tremi smrtmi 
in več resno poškodovanimi znanstveniki ter podjetniki in 
čemu so ti navidezno nedolžni ljudje bili napadeni. Odgovor 
je prišel 19. septembra istega leta v obliki obsežnega eseja 
v dodatku Washington Posta — Industrial Society And its 
Future, podpisanega le z inicialkama FC. V 35.000 besedah je 
misteriozna anarhistična skupina Freedom Club več milijonov 
bralcem končno razkrila čemu se jim je zdelo potrebno prelivati 
kri: svet so želeli posvariti pred nevarnostjo industrijske 
tehnologije. FC-ja je objava, ki si jo je izborila z grožnjami 
drago stala. Nedavno po objavi se je namreč izkazalo, da je 
teroristična skupina FC v resnici le en ekscentrični možicelj iz 
zahodne Montane, doktorirani matematik, ki se je davno nazaj 
odločil zapustiti delo profesorja in živeti v samotni koči sredi 
divjine. Oblastem ga je izdal mlajši brat. 

Theodore John Kaczynski je bil daleč od norčka, za katerega 
so ga imeli v medijih po aretaciji. Kot otrok je preskočil 
razred zaradi nadpovprečnega inteligenčnega kvocienta (167) 
in kmalu bil sprejet na Harvard pri rosnih petnajstih letih. 
Kasneje je doktoriral na Univerzi v Michiganu in se zaposlil 
na UC Berkley. Službo je na presenečenje svojih kolegov 
hitro zapustil, saj je zaslužil dovolj denarja, da je lahko kupil 
podeželsko parcelo in na njej postavil majhno hiško brez 
električne ali vodne napeljave, v kateri je želel živeti preprosto, 


110 


samozadostno življenje. Kaczynski je odraščal v stiku z naravo 
in brezdušje ter vse večji nadzor tehnologije nad človekom 
in svetom sta se mu zgodaj zamerila. Seveda ni mogel dolgo 
bežati pred napredkom in kmalu so lovke tehnološkega sistema 
prodrle tudi v njegove odročne gorske gozdove. Nekega dne 
se je menda odpravil, z nahrbtnikom na ramah, na enega 
izmed svojih najljubših krajev. Po dveh dneh hoje je namesto 


1: studencev in slapa na tem mestu 
Sa našel zgrajeno cesto. Tisti dan 

z da se je rodil FC. 
z<yji fEZŽE Hi AN Zamisli Kaczynskega niso 
z/ 4 s/i S! h V popolnoma izvirne, kar sam 
: S. PEZA ) N. tudi priznava. Že leta 1863 je 
dai VIA Ma — Britanski pisatelj Samuel Butler 
— '2a Mf PS prepoznal grožnjo industrialne 
zdi a: "tehnologije človeški svobodi in 


pozval k revoluciji, v kateri bi 
ljudje naj uničilni slehern stroj in se vrnili v "prvotno stanje 
človeka." Mnogi intelektualci kot Lewis Mumford, Jacgues 
Ellul, Marin Heidegger, itd., so v naslednjih sto letih vsi prišli 
do podobno zaskrbljujočih odkritij o značaju tehnologije, za 
katero se zdi, da je — v nasprotju s popularnim prepričanjem 
— vse prej kot človekov zvesti služabnik in veliko bolj kot 
njegov okrutni vladar. Današnji svet o tem dejstvu priča 
mnogo jasneje kot je za časa Butlerja ali Heideggra. Kritik 
industrijske civilizacije ne primanjkuje in jih najbrž zlepa 
ne bo, primanjkuje pa ljudi, ki bi ob pogledu na grozljivost 
današnje dobe bili pripravljeni reči "dovolj je." Kar Kaczynski 
izgubi pri originalnosti, nadoknadi pri jasnosti in jedrnatosti 
svojega treznega klica k revoluciji ter predanosti le tej. 
Kaczynski je še izza rešetk zapora skoraj trideset let pisal 
knjige in si dopisoval z zainteresiranimi, dokler si ni, smrtno 
bolan za rakom, 10 junija 2023 vzel življenja. 

Pri prevajanju slavnega manifesta je bilo potrebnih nekaj 
malenkostnih sprememb. Prva izmed njih je v odstavku 11, kjer 
je bilo zelo težavno najti popolnoma ustrezna nadomestila za 
angleške besede "negro," "broad" in ""chick." Gre za besede, ki 
v svojem kulturnem okolju stojijo nekje na meji med žaljivim 
in nežaljivim. Slovenske besede "črnec," "deklina," in "baba" 
niso čisto enake po čustvenem naboju (so malce nežnejše), a 
so bile izbrane, ker bi izbira bolj surovih besed uničila avtorjev 
argument. 

Še ena sprememba je bila napravljena v opombi 16, kjer 
je bilo pri citatu iz Violence in America potrebno spremeniti 
angleška izraza "blue-collar worker" in ""white-collar worker'" v 
""pisarniški" in "fizični delavci," saj na Slovenskem ni poznana 
klasifikacija delavcev glede na barvo ovratnikov. 

Prav tako je bila zamenjana angleška fraza v odstavku 
185, "can't eat your cake and have it too," z bolj Slovencu 
razumljivo frazo, "omlete ne gre narediti brez lomljenja 
jajc." Sicer se je prevajalec trudil prevod ohranjati karseda 
dobeseden in z minimalnimi slogovnimi popravki. Ker je esej 
v izvirni obliki zaradi malomarnosti na strani Washington 
Posta vseboval oblico slovničnih napak, je bila za pomoč pri 
popravljanju uporabljena različica eseja iz zbirke del istega 
avtorja Technological Slavery: Vol. 1: Enhanced edition (Fitch 
and Madison Publishers, 2022). 

